
aZ házasság dolga nem kicsiny dolog, banem 
életében embernek legfőbb dolog, 
melyben ba nyer az ember, sokat nyer, ba nem, 


jobb volna bolta, hogynem élete..." 


Thurzó György, 1598 


I. BEVEZETÉS 
- A KÖNYV TARTALMÁRÓL 


I. A MÓDSZER 


Hosszas habozás után úgy döntöttem, hogy ebben a 
könyvben a mindennapi megismerés módszerét fogom 
követni. Úgy járkálok a történelemben, és úgy mondok 
régi emberekről véleményt, ahogyan a mindennapokban 
szoktam. 

Módszerem két alapvető meggondolásból indul ki. 
Az egyik az, hogy a jelen folyamatosan válik múlttá. 
Ennek a ténynek vagy érzésnek a megejtő leírása Marcel 
Prousttól Az eltűnt idő nyomában, de a legközönsége- 
sebb tapasztalatok is bizonyítják. Az én gencrációmban 
például a csecsemőgondozás legfontosabb feladatai közé 
tartozott az állandó, idegőrlő pelenkafertőtlenítés; ma 
sok fiatal anya nem is hallott róla. Ha hallott, nem tudja 
elképzelni, hogyan csináltuk. Néhány éve újra divatba jön 
a sokféle eldobható pelenkás nadrág után a vászonpelen- 
ka, de az automata mosógép végleg meghonosodott. Így 
az anyaság egyik alapélménye, ami nekem valamikor a 
jelen volt, a menyeimnek távoli, érthetetlen múlt, pedig 
több évtizeden át mint kortársak élünk egy, esetleg több 
másik jelenben. 

Ez a példa jól érzékelteti a múltra vonatkozó másik 
meggondolásom alapját. Saját generációm pelenkafertőt- 
lenítő-élményéről írok, holott — ha belegondolok — tudom, 
hogy az én nemzedékemből is csak aránylag kevesen élték 
át. Mert voltak akkor olyan anyák, akik nem bajlódtak 
pelenkafertőtlenítéssel — vagy azért, mert szegények, 
túlhajszoltak voltak, és nem fért bele az életükbe ez az 
idő- és pénzigényes tevékenység, vagy lehettek olyan 
jómódúak, hogy másra bízták a munkát. Az értelmiségi 

középosztály szemszögéből nézem a világot, mert az 
értelmiségi középosztály világát ismerem. Más jelenkori 
világokról impresszióim, futó találkozások adta értesülé- 
seim, másoktól szerzett híreim vannak. Magyarországon 
kívül azonban még az értelmiségi középosztály világában 
is bizonytalanul mozgok. Egy foglalkozását tekintve 
vegyes kínai társaságból valószínűleg nem tudnám külső 
ismérvek alapján kiválogatni az értelmiségieket, ami a 
saját kultúrámban a lehető legegyszerűbb dolog. 
Nincs tehát sok értelme annak, hogy éppen a múlt 
szereplőitől különböztessem meg magam, ha a jelenben 
élő mások megismerése is feladat. Egyszerűbb természe- 
tesen a jelenben tájékozódni, mint a múltban, de lényeges 
különbséget a kettő között nem látok. A múltban élt 
embereket éppen annyira ismerem, illetve nem isme- 
rem, mint a maiakat. Kortársaim folyamatosan válnak 
a múlt szereplőivé. És mivel lehetetlen megjelölni azt a 
pontot, ahonnan kezdve az idő múltnak számít, a jelent 
és a múltat ecgy egységben kezelem. Nem építek falat a 
múlt és a jelen közé. Ha a mostanában elterjedt tudomá- 
nyos nyelven akarnék írni, úgy fogalmaznék, hogy nem 
konstruálok történelmet, mert elmúlt korokban éppen 
úgy vannak ők, mint a jelenben, a jelen szereplői pedig 
nem feltétlenül mi. Ráadásul a megfigyelő és a megfigyelt 
helyzetének a kezelése a tudományban sem egyszerű. 
Az utóbbival kezdve: Az egy jelenben élő embereknek 
a szemlélővel azonos, illetve tőle különböző egységek- 
ké alakítása az antropológiára jellemző magatartás. 
A legismertebb példáját alighanem Bronislaw Kasper 
Malinowskinak, a tunkcionális antropológia megalapí- 
tójának a Trobriand-szigetek lakóiról írt munkája adja. 
A legnagyobb érdeklődést a társkapcsolatokat illető meg- 
figyelései keltették. Malinowski arról számolt be, hogy a 
Trobriand-szigetek lakóinak társkapcsolatai és a mi sze- 
relemre alapozott bázasságunk mennyire különböznek 
egymástól. Vagy nagyon jól ismert, már-már a nemzet- 
közi népszerűséget súroló Margaret Mcad munkássága. 
Ő több évtized terepmunkájával nyolc kultúrát ismert 

meg. Majd a mi amerikai kultúránk összefüggésébe 
állítva írt egy, a nő és a férfi ellentmondásosságának 
magyarázatát célzó, 1949-ben, majd még sokszor, ma- 
gyarul legutóbb 2003-ban kiadott óriási művet. 

Ennél a munkamódszernél a megfigyelés tárgya rend- 
szerint világosan meghatározott. Bizonyos óceáni sziget 
vagy egy-egy sziget bizonyos területének lakói alkotják. 
Kevésbé világosan meghatározott a munkamódszer. Mert 
alapvetően általános volt ugyan az a felfogás, hogy a te- 
repmunkát végző tudósnak a megfigyelt embercsoporttal 
lehetőleg hosszabb ideig együtt kell laknia, de itt be is 
fejeződött az általános módszertan. Nagy antropológu- 
sok naplóiból és más feljegyzéseiből az derül ki, hogy 
a megfigyelendő emberek nyelvét jó csetben a kutatóút 
megkezdése előtt kezdték el tanulni. A nyelvtudás tehát 
esetleges feltétel volt. Számtalan antropológiai felvé- 
tel készült misszionáriusok, gyarmati tisztviselők vagy 
olyan emberek tolmácsolásával, akik az antropológus 
anyanyelvén tanító iskolába jártak valahol, valamikor. 
Végül az adatszolgáltatók kiválasztása 15 csetleges volt. 
Az antropológus értelemszerűen azzal beszélt, aki haj- 
landó volt rá. A hajlandóságot képviselhette egyetlen 
személy vagy sok gyerek. És a módszertan nem zárta 
ki azt, hogy kultikus tánc fényképezésénél a fiatal férfi- 
akkal rendszerint táncoló öreg asszonyokat fiatal, szép 
lányokkal helyettesítsék, ahogyan Mcad egyik bcszá- 
molójában tette. 

A módszertannál sokkal bizonytalanabb volt azonban 
a mi meghatározása. Clifford Gceertz azt mondja, hogy az 
antropológus megfigyelő, és a megfigyelt primitív kultúra 
szituációjának folyamatos újrakreálása és az eredmények 
folytonos ismétlése a Nyugat fölényét, illetve a Nyugat- 
hoz képest számított másság fenntartásának törekvését 
szolgálta. Nyilván valóban így volt, vagy így volt, ha 
van általános értelemben vett Nyugat. Az általánosítás 
igénye nélkül azonban, a konkrét szövegeket olvasva, a 
megfigyelő pozíciója és az összehasonlítás alapja felettébb 
bizonytalannak látszik. 

Malinowski esetében például, bár lengyel születésű 
volt, a si feltehetőleg Anglia lakosságára vonatkozott, 
mert amikor terepmunkáját végezte, angol egyetemen 
tanított. 1922-ben használta, mintegy a saját kultúráját 
jellemezendő, a ai szerelemre alapozott házasságunk 
kitejezést. Akkortájt a házasság ügye a brit értelmiség 
egyik fontos témája volt. Egy évvel Malinowski munkája 
előtt jelent meg John Galsworthy igen nagy visszhangot 
keltő Forsyte Sagájának utolsó darabja. Galsworthy ész- 
szerűségből kötött, a vagyon vagy a család gyarapodását 
szolgáló házasságokról írt. A szerelem minden esetben 
a szerelmest közvetlenül érintő vagy a környezetét sújtó 
tragédiát okozott. Lehet, hogy a Forsyte Saga 1906-tól 
keletkezett darabjai a kornak a válásról folytatott nagy 
vitájához szóltak hozzá. Lawrence Stone mindenesetre, 
a házasság történetének egyik legnagyobb szakértője, 
a válás történetében tontos szakaszként kezeli az 1906 
és 1923 közötti időszakot. A kiváló szociológusnak, 
Leonorc Davidotfnak ős szerzőtársainak részletes elem- 
zése szerint pedig az 1920-as évekkel kezdődő nagy 
demográfiai változások terjesztették cl az angol társa- 
dalom igen eltérő szinteken élő rétegeiben a házastársak 
egyenlőségére alapozott párkapcsolat eszményét. 

Minden tény összevetésével az derül ki, hogy bizonyo- 
san voltak olyan elemei 1922 körül a brit társadalomnak, 
amelyek szerelemre alapozott házasságban éltek, de ez a 
szerencsés állapot nemigen lehetett általánosan jellem- 
ző. Nem egyértelmű tehát, ki volt a szi Malinowskinál. 
Hasonlóan ingatag a mi amerikai kultúránk fogalom, 
ami Meadnél pregnáns, de sok más antropológus is 
használta. Nem világos, kinek az Amcrikájáról vagy 
amerikai kultúrájáról volt szó. Nyilván nem az azték vagy 
az inka civilizáció létrehozói vagy az ő utódaik voltak a 
mi. Ők mint ők ma is az észak-amerikai antropológiai 
megfigyelés tárgyai. Maga Mead a keményen dolgozó, 
kötelességteljesítő, de médta-hírnévben gondolkodó Ncw 
York-i típusa volt. Nem sok köze lehetett Kerouac beat- 
nemzedékének vele kortárs tagjaihoz, vagy azokhoz az 

amerikai emberekhez, akiket egy amerikai tankönyv az 
1950-es évekre utalóan így ír le: A filmről, a számítógép- 
ról, a videóról, a televízióról, a xeroxgépről I...] aligha 
álmodhattak, és akkor, az 1950-es évek Amerikájában 
az időseket, akik a gyerekek gondozásáig terjedő akti- 
vitással vettek részt a család életében, mélyen tisztelték. 
Kevés volt a könyv vagy a magazin, és a megélbetéshez 
csak minimális intézményes tanulásra volt szükség. 
Mead fő művének megjelenése idején nagyon sokféle 
amerikai kultúra volt. 

Sokféle van ma is, de mára az antropológia gyökeresen 
megváltozott. Geertz szerint a primer antropológia a 
gyarmatbirodalmak összeomlásával elvesztette erkölcsi 
alapját. Talán ezért, talán egyszerűen praktikus okok- 
ból, mert a primitív kultúrák rohamosan változnak, az 
antropológia mintegy hazaköltözött és különböző más 
társadalomtudományokkal lépett szimbiózisba. Többek 
között a történettudománnyal. Így jegyzik mint történeti 
antropológiát, aminek a zászlóbontása Magyarorszá- 
gon egy 1984-ben tartott konferencián Hofer Tamás és 
Klaniczay Gábor előadása volt. Még korábban alakult 
ki az antropológia színceváltozásából az alternatív ant- 
ropológia. Az alternatív antropológiában megfordulnak 
a viszonyok, és a nyugati kultúra lesz a megfigyelés tár- 
gya. Franciaországban afrikai megfigyelők Umberto Eco 
szerint azt találták a legfeltűnőbbnek, hogy a franciák 
sétáltatni szokták a kutyájukat. 

Ezek az antropológiakombinációk posztmodern 
eljárásnak számítanak, jóllehet jelentős előzményeik 
vannak. Gondolok itt példaként Mikszáth Kálmán Új 
Zrínyiászára. Tökéletes alternatív kulturális antropo- 
lógia. Vagy Acsády Ignác 16-r7. századi közgazdasá- 
gi viszonyainkról szólva a múltba vetített társadalmi 
antropológiát írt. Pusztán a posztmodern nyelvezetet 
nem használták. És saját tudatuk szerint egyszerűen a 
mondanivalójukhoz illő előadásformát választottak; 
nem állt szándékukban valamilyen szépirodalmi vagy 
tudományos irányzatot alapítani. 

Végeredményben, anélkül hogy Mikszáthhoz vagy 
Acsádyhoz akarnám magamat mérni, valami olyasmire 
törekszem, amit ők valósítottak meg. Igyekszem a há- 
zasság jelenségét minél alaposabban körbejárni. Tény- 
szerűen: összegyűjtök róla minél több adatot. Majd saját 
emberi és történészi tapasztalataim segítségével, mert 
másként nem lehet, értelmezem őket, illetve leírom az 
eredményeimet. 

Adataim eredetéről írás közben folyamatosan tájé- 
koztatom az olvasót. Mindig igyekszem jelezni, melyik 
tény honnan származik. Csak egy, igen sűrűn használt, 
értékes forrásegyüttesről közlök itt, előre néhány tud- 
nivalót, mert állandó emlegetésük zavaró volna. Ez a 
forrásegyüttes különböző kihallgatások jegyzőkönyve- 
iből áll. Lehettek érdekesek maguk az ügyek; minden 
társadalomra jellemző az, hogy milyen cselekedetekkel 
fordul szembe, minck a bíróság előtti megtámadására 
szabadítja fel az egyént. Sokat mond el továbbá az egyén 
helyzetéről az, hogy milyen vádakkal lép fel, illetve mi- 
lyen ellene szóló vádakkal kerül szembe. Ennél haszno- 
sabbak voltak azonban a perek különböző szereplőinek 
elbeszélései. Elbeszélés két okból keletkezhetett. Az első 
volt a bíróság kérdése. Felpercsnek, alperesnek, vádlónak, 
vádlottnak, tanúnak a bíró kérdésére válaszul nyilatkoz- 
nia kellett a per tárgyáról. A bíróság előtti elbeszélés 
keletkezésének másik oka volt a bírói szakértelem hiánya. 
Ha a bíróság elnöke nem vezette szorosan a tárgyalást, a 
részvevők egész regényeket adtak elő. És talán a jegyző 
szakértelmétől függött, hogy mindebből mennyi került a 
jegyzőkönyvbe. A történésznek a per jegyzőkönyve annál 
hasznosabb, minél kisebb a hatósági szakértelem. 

Így, mivel az egyik tanú bőbeszédűen adta elő a val- 
lomását, a jegyző pedig az ügyhöz képcst túl sokat leírt, 
tudtam meg, hogy a feleség ráhagyhatta a férjére a gyerek 
éjszakai ringatását. Egy récényi jobbágy, Dremel Mihály 
beszélt róla, holott a ringatásnak semmi köze nem volt 
ahhoz a boszorkánysághoz, amiről a perben nyilatkoznia 
kellett. Vagy szintén egy per jegyzőkönyvéből szereztem 

tudomást arról, hogy Wesselényi László egyik szeretője 
saját ruhájában ment fel Wesselényihez, és férfi ruhá- 
ban, sárga csizmában, nadrágban és zöld, nyuszttal 
bélelt süvegben távozott tőle. A dolog nem tartozott 
a per tárgyához. A tanú nyilván azért mondta el, mert 
érdekesnek találta azt, amire ma azt mondanánk, Wes- 
selényi László szívesen volt együtt transzvesztita nővel. 
Más forrásból tudom, hogy Wesselényi apjának második 
felesége, Széchy Mária szeretett katonának öltözve, térfi 
módra lovagolni. Úgy látszik a transzvesztita nők iránti 
érdeklődés apáról fiúra öröklődött Wesselényiéknél. 

A perek anyaga a legtöbbet kiadott források közé 
tartozik. A kiadók hagyományosan, mióta csak perek 
jegyzőkönyvei megjelennek, külön kezelik az úgynevezett 
boszorkánypereket és külön az egyéb percek anyagát, 
holott eljárásjogilag minden 16—17. századi per azonos 
volt. A vádlottal szemben illetékes világi vagy egyházi 
törvényhatóságnál kellett fellépni, és az tolytatta le az 
eljárást. Egyházi bíróságok, szentszék előtt folyt per 
jegyzőkönyve nem nagyon jelent meg, nem is ismerünk 
sokat, mert az egyházi levéltárak személyiségi jogokra 
hivatkozva nem engedik kutatni őket. A boszorkányság 
viszont a 16—17. században világi ügy volt. Jobbágyi 
boszorkánnyal szemben a földesúr bírósága, az úriszék 
lépett fel, polgárival szemben az adott szabad királyi 
város bírósága, nemesivel szemben a megye, és főrangú 
boszorkány ügyét a királyi tábla tárgyalta. A kiadott 
boszorkányperek zömc úriszék előtt vagy a megyén folyt. 
A rg. század elszórt publikációi után az utóbbi néhány 
évtizedben Schram Ferenc, Klaniczay Gábor, Kristóf 
Ildikó, Pócs Éva és Bessenyi József adott ki kötetben, 
mutatókkal és más segédletekkel ellátva boszorkánypert. 
A szerkesztőket a munkák megjelenésének sorrendjében 
soroltam fel. Még az ő köteteik előtt jelent meg egy 
nagy forráskorpusz, Varga Endre szerkesztésében öt- 
száznyolcvan, kizárólag úriszék előtt folyt 16—17. századi 
per jegyzőkönyve. Mindösszesen körülbelül 1500 per 
kiadott anyaga keletkezhetett az általam tárgyalt korban. 

Távolról sern mind szolgáltatott ebben a könyvben hasz- 
nosítható adatokat, de ez az anyagegyüttes bizonyult a 
leggazdagabb torrásnak. 


2. A SZERELEM 


A szerelmet a szakemberek egy része európai jelenségnek, 
ezen belül is nyugat-európai jelenségnek tekintette. Múlt 
időben írok erről a feltogásról, mert az az érzésem, hogy 
ha manapság még létezik is, erősen visszaszorulóban 
van. Az 1980-as évek közepéig volt eléggé elterjedt az az 
Európa-centrikus, evolucionista szemlélet, amely szerint 
nagyjából a felvilágosodás korától alakult ki ez az érze- 
lem is, mint Európában minden. Anyák a felvilágosodás 
óta hallják meg gyerekük sírását, térjek a felvilágosodás 
óta kezdik partnernek tekinteni a feleségüket, illetve a 
feleségek a felvilágosodás óta veszik fel a társ szerepét, 
a nyomtatott könyv használata a felvilágosodás óta ter- 
jedt el, és így tovább. Ebben a telfogásban — kimondva, 
kimondatlanul — az 15 benne van, hogy egyszer majd az 
egész világ a mi értékeinket fogadja el. 

Az evolucionista történetírás értékelvű volt, de nem 
harcias vagy kirekesztő. Ha az olvasó nem figyelt oda, 
vagy nem volt erre az összefüggésre érzékeny, észre sem 
vette, hogy Európáról olvas, de csak Nyugat-Európáról 
van szó. Á nyugat-európaiak, nem nyugat-curópaiak atti- 
tűdjeit tekintve nagyon jellemző a nagy magyar történész, 
Benda Kálmán csete a nagy francia történésszel, Pierre 
Chaunuvel. Jól ismerték egymást, és amikor Chaunu 
egyik eszmetörténetébe a magyarországi protestantizmus 
jelenségeit nem foglalta bele, Benda szemrehányóan írt 
neki. Chaunu azt válaszolta, nem ismeri a magyar viISZO- 
nyokat, és még küldött is valakit, aki elment a magyar- 
országi református vallást megtapasztalni Debrecenbe, 
de egyik francia sem mondta azt, hogy Magyarország 
nem került bele az európai eszmetörténetbe, mert nem 
Európa. Bendának ez a magyarázat eszébe sem jutott. 

Nem volt harciasabb eleinte egy másik fontos irányzat, 
a történeti demográfia sem. Ez úgy került kapcsolatba a 
szerelemmel, hogy nagyon régi, a 19. század közepéről 
származó felfogás szerint a családszerkezet határozza 
meg a családban élő emberek egymás iránti érzelmeit. 
Az első modern összefoglalás erről 1965-ben, egy camb- 
ridge-i tudós, Peter Laslett tollából jelent meg. Szerinte 
a kapitalizmus kialakulásával létrejött kiscsaládban az 
curópai ember érzelmi biztonságát veszítette el. Az irány- 
zat egy másik képviselője pedig még figyelmeztette is a 
Nyugathoz képest elmaradott országok lakóit: gondolják 
meg, érdemes-e a tejlődés érdekében clmagányosodni. 
Vagyis akkor még, az 1970-es években, egyértelmű volt 
az, hogy a világ különböző részei összetartoznak. 

A változás ugyanannak az évtizednek a során követke- 
zett be: Nyugat-Európa leszakadt a glóbuszról, illetve a 
glóbusz leszakadt Nyugat-Európáról. Legmarkánsabban 
John Hajnal tejtette ki még az 1960-as évek második 
felében azt, hogy a kontinensen Szentpétervártól Fiuméig 
végigvonul egy demográfiai határ, aminek a nyugati 
oldalán az emberek boldogok, társkapcsolatban élnek, 
szeretik a házastársukat és gyerekeiket, míg a másik 
oldalon — értelemszerűen az egész nem nyugat-curópai 
világban — nem fektetnek be érzelmi kapcsolatokba, 
mert általános tapasztalatuk az, hogy mindenki korán 
meghal, és mivel sokan születnek, könnyű az elveszetteket 
pótolni. Talán mások tették hozzá: a nem nyugat-euró- 
pai, primitív ember nem is lett volna képes individuális 
érzelmekre; fatalista módon, érzéketlenül élt. 

Ennek a szeretni képes — szeretni nem képes ellentéttel 
jellemezhető állapotnak a kezdetét eleinte nagyjából a 
reformáció korára tették, amitől fogva létrejött a kapita- 
lizmus Nyugat-Európában. Később a nyugat-európaiság 
kezdete történelem előtti időkbe került. Európa azért 
lett Európa, mert mindig 15 európai emberek lakták, 
szólt az állítás. 

Az egész ügy azért kapcsolatban maradt a kapitalizmus- 
sal. Az új rend kialakulására Hajnal szerint igen előnyö- 

sen hatott az, hogy a nyugati ember későn házasodott. 
A családalapítás előtt, főleg a nők, sokat félre tudtak 
tenni. Mivel pedig az új házaspárok nem költöztek össze 
a szüleikkel — a demográfia nyelvén neolokális házaso- 
dási szokást követtek - a házasságkötés előtt gyűjtött 
pénzükkel és az otthonteremtésüket jellemző igényeikkel 
igen nagy ipari keresletet teremtettek. Ebben a köncep- 
cióban az öregedő — gondolom, boldog — nyugati haja- 
donok többet tettek a kapitalizmus létrejöttéért, mint a 
többnyire ugyancsak nyugati és feltehetőleg ugyancsak 
boldog felfedezők vagy gyarmatosítók. 

Hajnal tételének időben visszafelé igen messzire nyúló 
előzményei voltak. Friedrich Engelsre mennek vissza, és 
cvolucionista szemléletűek. Az előzményeknek azonban 
nem sok közük volt ahhoz, hogy John Hajnal fellépé- 
se a nyugati önértéktudat szempontjából a legjobbkor 
érkezett. Nem sokkal azután, hogy Európának a má- 
sodik világháború utáni nagy politikai szétszakítása 
végbement. Churchill a vasfüggöny létezését bejelentő 
fultoni beszédében Rigától Fiuméig húzódó választóvo- 
nalat láttatott, Hajnal határa valamivel keletebbről, de 
egyébként ugyanabban az irányban haladt Szentpétervár 
és Fiume között. A Hajnal-tézis politikailag semleges, 
demográfiai adatokkal igazolta a vasfüggöny létezését. 
Ha egyszer a Hajnal-határtól keletre más jellegű emberek 
élnek, mint a határ nyugati oldalán, a kéttéle népesség 
elválasztása egymástól mintegy magától értetődő. Nem 
kirekesztés Nyugat-Európába helyezni minden emberi 
és társadalmi értéket. 

A világnak ez a házassági szokásokba csomagolt fel- 
osztása óriási vitákat váltott ki. A táborok körvona- 
lait nem nehéz elképzelni. A nyugat-curópai kutatók 
nagyjából általában helyeselték, a keletiek ugyancsak 
nagyjából általában elvetették. Utóbbiaknál azonban 
volt egy olyan vonulat is, amelynek a képviselői mint- 
egy bekerülni igyekeztek az Európa-rubrikába. Ez a 
gúnyos értelmű fogalom, az Európa-rubrika, a nagy 
hírű Maria Todorovától származik, aki bulgár, de már 

évtizedek óta észak-amerikai egyetemeken egyetemi 
tanár. Szánalmasnak nevezte azokat, akik saját érté- 
keik vagy sajátságaik felderítése és felmutatása helyett 
mindenáron nyugat-európaiak akarnak lenni. Én azt 
írtam le valahol, hogy a házasodási szokások formai 
elemein, illetve a családstruktúrákon nem vitatkozom, 
de a szeretetlen, tompa érzelmű, fatalista hagyományos 
ember képét nem tudom elfogadni. 

Az utóbbi nagyjából két évtizedben aztán ezek a vi- 
ták nagyjából okafogyottá váltak. Bizonyos újabban 
született tudományos eredmények, illetve a hozzájuk 
vezető szemlélet kialakította a lehetőségét annak, hogy 
a hagyományos társadalmak érzelmi viszonyainak kuta- 
tói a bizonyítás kényszerétől megszabadulva tárgyalják 
témájukat. Az én érzékelésem szerint három nagy felis- 
merés volt ebben a folyamatban döntő. A tudományos 
diskurzusokat tekintve egymástól függetlenül jöttek létre, 
mégis a legszorosabban összetartoznak. 

Első helyre teszem az emberi magatartás kölcsönössé- 
géről szóló tételt, mert ennek a megismerése hatott rám 
a legnagyobb erővel, és ezt tartom mindennel szemben 
a legfontosabbnak. Ha jól veszem ki, Erik H. Eriksontól 
indítható az egész gondolatmenet. Ő, aki az emberi egyé- 
niség fejlődésének nyolc szakaszáról adott leírásával lett 
a Freud utáni pszichológia megalapítója, igen különböző 
kultúrájú emberek között praktizált mint pszichoanalt- 
tikus. Az így tett megfigyeléseiből szűrte le előbb, majd 
bizonyította kísérletekkel is az emberi kapcsolatokat 
alapvetően meghatározó kölcsönösséget. Aztán bizony- 
talan vagyok a tekintetben, hogy az ő hatása alatt-c 
vagy sem, a társadalmi élet minden területén dolgozó 
emberek tevékenységének vizsgálatában jelent meg az 
emberi cselekvés elméleteken alapuló értelmezése helyett 
a tapasztalatok, ha úgy tetszik, a kísérletek magyarázatá- 
nak igénye. A kísérleti pszichológia a lélektan eszközeivel 
korábban nem művelt területekre vonult be. 

A hbomo reciprocans, a viszonzó emtber foglalja el 
ebben a gondolatszerkezetben azt a helyet, amelyet az 

evolucionista szemlélet szerint a bomo economicus, a 
gazdálkodó ember tart. A modernitás előtti társadalmak 
tanulmányozásában pedig azért fontos ez a felismerés, 
mert annak, aki elfogadja, már nem kell minden emberi 
cselekedet mögött anyagi érdeket teltételeznie. A tejlődés 
alapján álló tudós azt mondja, a primitív ember azért 
hoz a világra gyerekeket, hogy öregségében legyen kire 
támaszkodnia. A kölcsönösségből következően a gyerek 
sokféle okból születhet. Akár még azért is, mert a szülei 
szeretik a gyerekeket. Vagy a fejlődés összefüggésében a 
hagyományos társadalomban élő ember nemhogy nem 
ismeri a szerelmet, de alkatánál fogva egyenesen képte- 
len szerelmet érezni. Kölcsönösségi alapon ébredhet két 
ember, fiatalok vagy öregek között minden korban és 
a világon mindenütt olyan érzés, amit mindketten sze- 
relemnek tekintenek. Legfeljebb nem azonos szavakkal 
adják egymás tudtára a szerelmet a középkori francia 
udvarban és a mai Tajpejben. 

Két másik nagy felismerés aztán kifejezetten a szerelem 
tanulmányozásából született. Az egyik szerelem-defini- 
ciót ís ad. Azt mondja, az a szerelem, amikor két ember 
saját elhatározásából, nem külső kényszer vagy hatás 
következtében, közös családot akar alapítani, illetve 
ténylegesen alapít ilyen módon közös családot. És ennek 
a gondolatmenetnek az elindítója, Paul C. Rosenblatt 
75-féle különböző — burmai, szamoai, született amerikai, 
szerb, vidéki ír stb. — kultúra házasodási szokásait vizs- 
gálta meg. Azt találta, ott van több szerelmes, ahol a fiatal 
pár valamelyikük szüleivel együtt folytatja házasságkötés 
után az életét, vagyis nincs neolokalitás. Vitapartnerei 
szerint a szerelem nem a házasodási szokásoktól függ, 
hanem a társadalmi fegyelem mikéntjétől. Ott magas a 
szerelemre alapozott házasságok aránya, ahol a társada- 
lom a házasság előtti szexuális kapcsolatot mind a nő, 
mind a férfi oldalán bünteti. 

Egy rendkívül sokat idézett szerzőpáros, William 
Jankoviak és Edward Fischer aztán mindennek alapján, 
de összesen 168 kultúra tanulmányozásának ecredmé- 

nyeit hozzávéve arra a megállapításra jutott, hogy a 
romantikus szerelem közel egyetemes emberi jelenség. 
Időbeli határokról sem ők, sem a Rosenblatt-féle megkö- 
zelítés képviselői nem szólnak. Vagyis senkinek sem kell 
magyarázkodnia, ha 16. századi parasztok szerelmének 
tüneteiről ír. Így van, bármit tekintünk is szerelemnek. 
Szó lesz ebben a könyvben bizonyos özvegy Feketéné 
és Botka Mátyás házassági szándékáról. Többszöri 
hiábavaló bejelentkezés után az illetékes egyházi szerv 
azután engedélyezte az esküvőjüket, miután megbizo- 
nyosodott arról, hogy a pár szereti egymást. Milyen 
alapon mondhatná erre mai történész azt, hogy a tör- 
ténet egyik szereplőjének sem volt fogalma a szerelem 
mibenlétéről? 

Végül a gondolatmenetemben felsorolandó harmadik 
felismerés neurológusoktól — Andreas Bartelstől és Semir 
Zekitől - származik. Ők a szerelem fogalmával nem 
foglalkoztak. Azt tekintik annak, amit kísérleti alanyaik 
mint szerelmet érzékelnek, illetve szerelemnek neveznek. 
Sokféle kulturális környezetből, tizenegy országból és 
különböző etnikai eredetből szedték össze a vizsgálatban 
részt vevő személyeket, akik agyműködésében a szerelem 
hatását tanulmányozták. Tanulmányaik 2000-ben úttörő 
jellegűek voltak. Nem azzal foglalkoztak ugyanis, amivel 
a szerelmet tekintve a neurológia toglalkozni szokott. Az 
annak a vizsgálata lett volna, hogy milyen agyműködés 
hoz létre szerelemnek nevezett állapotot, illetve szerelmet 
kiváltó ingereket. 

Bartels és Zeki ezzel szemben az agynak a szerelemre 
adott reakcióját figyelte meg. Egy legújabban kifejlesztett 
módszert, a mágnesesrezonancia-vizsgálatot alkalmaz- 
ták. Olyan önkéntes jelentkezőket kerestek, akik saját 
véleményük szerint őszintén, mélyen és vadul szerelmesek 
voltak. Kértek tőlük a szerelmük tárgyáról, valamint 
más szeretteikről fényképeket. És többször megismételt 
vizsgálatokkal azt találták, hogy az agykéreg bizonyos 
része a különböző érzelmi státusú emberek látványára 
eltérő elváltozást mutat. A szerelmet — az agykérgen — 

minden más érzelemtől meg lehetett különböztetni. Így 
tudom visszaadni a végletekig leegyszerűsítve, ahogyan 
abszolút laikusként megértettem a beszámolót. Maga 
az eljárás azonban igen összetett. A képek nézésének 
megvan a módszertana, és a vizsgálat éppen úgy igényli 
a részt vevő személyek aktív közreműködését, mint a 
legkorszerűbb vizsgálati eszközöket. 

Ennek a gondolatmenetnek a végére idekívánkoznék a 
szerelemnek valamilyen definíciója. Ideális az volna, ha 
nekem magamnak volna tudományos szerelemfogalmam. 
Sokat gondolkoztam Is rajta, de nem tudtam általánosan 
érvényes meghatározást találni. Az én emberi és törté- 
nészi tapasztalatom ugyanis az, hogy a szerelem éppen 
úgy az egyénre jellemző, mint a szülői szeretet. Van 
benne ösztön, és vannak tanult elemei. Mások sokféle 
szerelemfogalma közül választottam viszont egyet, amit 
főleg szellemesnek tartok, mellesleg nagyjából el tudok 
fogadni. Makkai Lászlótól, a 20. század egyik leginven- 
ciózusabb magyar történészétől származik. Harminc 
évvel ezelőtt, a Világosság című folyóiratba írt tanul- 
mány rövid szövegrészében vetette oda. Makkainak ez 
volt a szokása: olyan ötleteket, amelyekhez hasonlókról 
mások monográfiákat írnak, felvetett valahol, majd nem 
törődött velük többet. Ánnyi ötlete volt, hogy maga sem 
tudta számon tartani őket. A szerelemről szóló szövegére 
sem utalt a továbbiakban tudtommal soha. 

A szerelem Makkai László szerint az ember elementáris 
erejű ösztönének, a szexualitásnak a társadalmasított 
formája. A kultúra része, mert a kultúra általában az 
ösztönök társadalmasítása. Az ösztön pedig az ember 
prehumán öröksége. Vagyis a kultúrák különbségei ab- 
ból adódnak, hogy a mindenütt jelen lévő prehumán 
adottságok megnyilvánulásait egy-egy társadalom milyen 
normákba foglalja, hogyan humanizálja. A szerelem 
a társadalmak humanizáló tevékenységében különös 
figyelmet érdemel, mert a szexualitás a legnehezebben 
humanizálható prehumán örökség. Az ösztönök közül 
ezt lehet a legnehezebben emberi színvonalra emelni, 

humanizálni. Így termi a szexuális ösztön társadalma- 
sítása a humánum legszebb virágait. 

A prebumán togalom alkalmazása ebben a témában 
igen jó taktikai érzékkel megáldott szerzőre vall. Makkai 
elkerülte vele azt, hogy kifejezetten az ember és az állatok 
közös ösztöneiről írjon. Nyilván tudta: az olvasók nagy 
részének figyelmét blokkolja, ha azt kell olvasniuk, hogy 
az emberszabású majmok és az ember udvarlási szokásai 
pontosan egyformák, vagy bizonyos halak abból a sze- 
xuális izgalomból emelkednek tüggőleges tartásba, amit 
bizonyos helyzetekben az ember is érez. Minden élőlény 
ösztöneit az emberről szólva ember előtti adottságnak 
nevezni ragyogó lelemény. Úgy is lehetne fogalmazni, 
a prebumán adottság az állati ösztön társadalmasított 
megnevezése. 

Nem Makkai volt azonban az egyetlen, aki néhány 
évtizeddel ezelőtt az ösztönök és a társadalom kapcsola- 
táról nyilatkozott. A téma a második világháború után 
néhány évtizedig a levegőben volt. Az állati brutalitás 
háborús tapasztalata emelte az értelmiségi érdeklődés 
középpontjába. Míg azonban a kutatók általában hic- 
rarchikus rendbe szervezték az elképzeléseiket, Makkai 
László a sokféleség koncepciójával dolgozott. Két nagy 
hatású, értékorientált szerző példaként abból az időből: 
Norbert Elias és Herbert Marcuse. Ők arra figyeltek, 
hogy ösztönök és társadalom viszonyának alakulása 
hogyan viszi előre a fejlődést. Mitől fejlettebb, tehát érté- 
kescbb egyik társadalom a másiknál. Makkainál viszont 
nincs értékítélet. Szerinte a 17. századi Magyarország 
úgy társadalmasította a szexualitást, ahogyan ő abban a 
bizonyos tanulmányban leírta. Más társadalmak másként 
jártak el. A különböző eljárások következtében kialakult 
szerelmek nem rendeződnek nála hierarchikus rendbe. 
Egyik az egyik, másik a másik kultúrára jellemző, és 
egyik a másiknál nem értékesebb. 

Ennek a gondolatnak logikus folytatása az, hogy a sze- 
xualitás bizonyos megnyilvánulásait viszont a társadalom 
kriminalizálja. Makkai László a Világosság-beli rövid 

passzusban nem fejtette ki, de nyilvánvalóan következik 
abból, amit leírt: a szexuális ösztön társadalmasításának 
nem minden formája szerelem. A 16-17. századi Magyar- 
országon, akkor és azon a helyen, amiről czt a szöveget 
írom, a szexuális vonzalomból létrejöhetett szerelem, 
paráznaság és fertelmesség. Mind a három társadalma- 
sított ösztön, mert emberi gyakorlatban fordultak elő, 
és a társadalom határozott viszonyt alakított ki velük. 
Ezeket a fogalmakat a kortársak használták. Nem fel- 
tétlenül azonos értelemben használta őket a haróság 
és a közösség. A fogalmak használatának módjából, a 
kijelentések alanyának személyéből, illetve a megfelelő 
szövegösszefüggésből következtetni lehet a fogalomba 
rejtett tartalom és a társadalom kapcsolatára. 

A szerelem fogalmat mindenki használta. Magyarul 
két szó is volt rá, a szerelem és a szeretet. A modern 
magyarban a szeretet és a szerelem jelentése elvált egy- 
mástól, de abban a magyar nyelvben, amelyben az itt 
használt forrásokat írták, még egymás szinonimái voltak. 
A szerelmes gyerek és a szeretett gyerek, vagy a szerelmes 
házastárs és a szeretett bázastárs ugyanaz volt. Ebben a 
könyvben az egyszerűség kedvéért nem teszek különb- 
séget; csak idézeteknél tartom meg a szerelem szeretet 
szinonimáját. Szerelem volt dalban és prédikációban, 
valamint levélben. Kivételesen került a szerelem mint 
vád perek jegyzőkönyveibe. Mellesleg viszont, amikor 
tanúk időhatározói céllal életük cseményeire utaltak, 
gyakran beszéltek szerelemről. Durva felosztással úgy 
lehet fogalmazni, hogy az egyszerű emberek szerelmének 
történeti forrása a bírósági jegyzőkönyv, az előkelőké a 
magánlevél. A dalból és a prédikációból általános érvé- 
nyű tényeket igen, de személyről szóló információt nem 
lehet nyerni. Végül szinte hihetetlen, de a szerelemről 
forrásként szolgál néhány korabeli törvény Is. 

A paráznaság mint fogalom, vagyis a parázna szó maga 
inkább a hivatalosság nyelvének a terméke. A cselekedet, 
illetve bizonyos cselekedetek minősítése társadalmi alku 
tárgya volt. Paráznaságról beszéltek papok és bírák. 

A laikusok viszont, a közösség, azok az emberek, akik 
a paráznaságot látták, inkább körülírták vagy elmond- 
ták azokat a tényeket, amelyekre a paráznaság vádja 
épült. Így 1641-ben, Kántor Jánosné és férje válóperében 
több tanú is azt állította, hogy látta az asszonyt Diecncs 
Szabóval, aki szerintük a szeretője, együtt fürdeni ott- 
hon, de elbeszélésükben a paráznaság togalmat nem 
alkalmazták. A fertelmesség végül kevésbé hivatalos 
szó. Nemcsak hatóságok képviselői, hanem laikusok is 
gyakran használták. Valószínűleg azért alakult így, mert 
a társadalom többsége által kriminalizált tényekre épült. 
A hatósági és a közösségi vélemény a fertelmesség ügyé- 
ben egybeesett. Azt a szexuális megnyilvánulást illették 
ezzel a névvel, amely a nagy többség megítélése szerint 
természetellenes volt. Így az állattal fertelmeskedett vád 
hangzott el többször úriszék előtt. Vagy fertelmeskedett 
gyerekkel sári falu tanítója a kisfiúk szülei szerint nem 
is egyszer. És fertelmeskedett a maga nemével Melius 
Juhász Péter református püspök prédikációjában sok 
férfi, valamint asszony. 

A közösség és a hatóság által egyaránt kriminalizált 
szexuális vonzalmakról ebben a könyvben nem írok. 
Azokat a társadalmasított szexuális ösztönöket vonom 
be az elbeszélésembe, amelyekre az itt tárgyalt korban 
házasság épülhetett. Ezzel nem akarom azt állítani, 
mintha házasság csak szerelemből jöhetett volna létre. 


3. A KÖNYV TÉMÁJÁRÓL 


A házasság ma Magyarországon a családjogi törvény ér- 
telmében férfi és nő közjegyző előtt, két tanú jelenlétében 
vállalt tartós kapcsolata. Hasonló rendelkezések élnek a 
világ országainak többségében is. A házasságot minden 
kultúrában házasságkötési ceremóniával vagy rítussal 
teremtik meg. Ezt a rítust széles körben nevezzük eskü- 
vőnek. Minthogy azonban a magyar házasság szó sokféle 
jelentésű, bevezető állításomat akár úgy is meg lehetne 

fogalmazni, hogy a házasságot házassággal hozzák létre. 
A két házasság a legtöbb kultúrában feltételezi egymást: 
a házassági rítust akkor gyakorolják, ha meghatározott 
formájú együttélést, házasságot akarnak teremteni, il- 
letve a házassági együttélést a rítussal hozzák létre. Más 
nyelvekben erre a rítusra és erre a fajta együttélésre nem 
feltétlenül azonos szóval utalnak, de a ceremóniával 
létrehozott együttélést a legtöbb kultúra ismeri. 

A rítusnak nagyon sokféle tormája van. Lehet annyi, 
hogy a házasodni kívánó felek a szent tűz előtt hét lépést 
tesznek egymás mellett, mint Bali szigetén, és lehet egy 
önkormányzati tisztviselő, valamint két tanú előrt a két 
fél által egybehangzóan tett kijelentés, mint Magyar- 
országon, vagy hogy a felek külön-külön végrehajtott 
vonulás után leülnek egymás mellé díszes székbe, mint 
Kínában. Az eljárás lényege a formai sok féleség ellenére 
minden alakban azonos, a jövendő házaspár kapcsola- 
tának társadalmi és állami elismertetése. A társadalmi 
elismertetés, aminek soktéle útja lehet — a pár gyakori 
közös sétájától a korzón a pletyka szándékos beindításáig 
-, ugyanis a múlt század közepe óta a világon sehol nem 
elég. Mindenütt modern, bürokratikus államok jöttek 
létre, és gyakorolják a házasságok nyilvántartásának 
jogát. Törvény által kijelölt szervek anyakönyvnek neve- 
zett hivatalos kimutatást vezetnek a házasságkötésekről. 
Amennyiben valaki az államtól járó szolgáltatásokra 
igényt tart, célszerű, ha az állam által elismert formában 
köt házasságot, jóllehet az állam által elismert forma 
nem feltétlenül egyezik meg a társadalmakban valamikor 
mintegy természetesen született rítusokkal. 

Hagyományosan a házasságkötés szertartása szokáson 
vagy közmegegyezésen alapult. Ez a tulajdonsága mára 
különböző hatások következtében megszűnt. Vannak 
kutatók, akik szerint a mai házasságkörés — szemben 
a korábbi formákkal — a magánszféra egyénre szabott, 
bensőséges élménye. Én a házasság általános állami 
szabályozottságát nem tudom a magánílet részének te- 
kinteni. És az esküvőt követő ünnepség bizonyosan lehet 

bensőséges, de magában a házasságkötésben nincs semmi 
egyéni. A 20. század közepe óta a világon mindenütt 
törvény szabályozza a házasság hivatalosan elfogadott 
formáját. Az egykori gyarmatbirodalmaknak azokon 
a részein, ahol az idegen állam kivonulása után történt 
a szabályozás, az ősi rítusok végrehajtása lett törvény. 
Sokkal általánosabb azonban az, hogy a törvény által 
kijelölt hivatalban kell tanúk előtt nyilatkozni. Európa 
nagy részén, ahol az új szabályozást megelőzően sem 
gyakoroltak már törvényesen ősi szokásokat, az egyházi 
házasság jogbiztosító ercje megszűnt. Magyarországon, 
Franciaországban és az Amerikai Egyesült Államokban 
például csak a polgári házasság teremt törvényes há- 
zasságot; a közbeszédben egyházi esküvőnek nevezett 
szertartás nem jár világi jogkövetkezménnyel. Az Egye- 
sült Királyságban viszont, ahol az uralkodó nemcsak 
államtő, hanem az anglikán egyház legfőbb elöljárója 
is, a polgári házasság és az anglikán egyházi házasság 
egyenlő értékű. Más egyházak ceremóniája azonban ott 
sem teremt érvényes házasságot. Egyes helyeken, mint 
például Japánban, nem kell a hatóság előtt személyesen 
megjelenni. Elég, ha a tetszőleges szokás szerint véghez- 
vitt házasságot hivatalosan bejelentik. Szlovákiában, ahol 
minden felekezet egyházi szertartása házasságot teremt, 
a lelkész küld értesítést a hatóságnak, hogy államilag 
anyakönyvezzék a házasságot. A továbbiakban pedig az 
állami anyakönyvi kivonat a jogbiztosító okmány. 

A házasság körül ma, pontosabban néhány évtizede 
kétféle változás figyelhető meg. Az egyik azoknak a 
magatartásából adódik, akik élvezik a házasodás jogát. 
Ők mind nagyobb arányban lemondanak a házasság- 
ról. A másik változást azok okozzák, akik a házasodás 
jogával nem rendelkeznek. Ők mind nagyobb arányban 
követelik a házasodás szabadságát. Az első csoportba 
heteroszexuális párok, a másodikba azonos nemű párok 
tartoznak. A népszerű nevükön szinglinek nevezett fiatal 
cgyedülállókat nem sorolom egyik csoportba sem. Nem 
mintha társadalmi méretű jelenlétüket nem tartanám az 

r. kép. lapán jegyespár esküvői díszben 


utóbbi néhány évtized jellegzetes fejleményének. Inkább 
azért hagyom ki őket, mert a házasságon kívüli állapotot 
általános megfigyelés szerint nem tekintik véglegesnek. 
A házasságon kívüli együttélés az 1960-as években 
még perifériális jelenség, a nagyon gazdagok és a nagyon 
szegények töredékének életmódja volt. Ki gondolta volna, 
hogy két évtized alatt Európa minden országában elter- 
jed? Az utóbbi fejleményt a mindennapokban jól megfi- 
gyelhető volta mellett a demográfia számai bizonyítják. 
Csehországban és Litvániában az 1980-as évek közepe 
óta nagyjából megnégyszereződött a házasságon kívül 
együtt élők gyerekeinek a teljes népesség fertilitásához 
viszonyított aránya. Ez a növekedés közel általános az 
egész világon. Egy holland népességtudományi intézet 
adatai szerint a nem házasságban együtt élők gyerekeinek 
a lakosság összes gyerekéhez viszonyított aránya, a de- 
mográfiai termékenységük — az egyes országok általános 
demográfiai, gazdasági, társadalmi, politikai viszonya- 
inak alakulásától függetlenül — 1960 óta folyamatosan 
emelkedett és az 1980-as esztendők közepén mindenütt 
megugrott: a demográfiai görbék hasonló képet mutat- 
nak. Csupán az arányok lettek mindenütt eltérőek. 
2000-re a házasságon kívül született gyerekeknek az 

összes született gyerekhez viszonyított aránya Franciaor- 
szágban és az Egyesült Királyságban clérte a nagyjából 
50 százalékot, Ausztriában a közel 30 százalékot, Por- 
tugáliában a nem egészen 25 százalékot. Csak Spanyol- 
országban és Olaszországban maradt körülbelül 10 szá- 
zalékos, valamint Görögországban volt alig s százalék, 
de azok az országok sokkal alacsonyabb százalékról 
indultak. Magyarországon 2006-os adat van. Ászerint 
az összes megszületett gyerek 35 százaléka származott 
nem házasságban együtt élő szülőktől. 

Vannak, akik a házasságon kívüli együttélés gyakor- 
latának sűrűsödését aggályosnak tartják; a társadalom 
stabilitását féltik tőlc. Megvizsgálták tehát, milyen a 
házasság nélkül együtt élő partnerek egymás iránti el- 
kötelezettsége, illetve hogyan kezelik a teszültségeiket. 
Telefonos vagy személyes kikérdezéssel nyert adataikat 
a házasságban együtt élőktől hasonló módszerrel nyert 
információkhoz hasonlították. Mind Észak-Amerikában, 
mind egyes európai országokban azt találták, hogy a 
házasságban együtt élők kölcsönös elkötelezettsége ál- 
talában nagyobb; a házasságon kívül élők könnyebben 
szállnak ki a kapcsolatból. A feszültségek intenzitása, 
illetve fellépésük gyakorisága ennek ellenére nagyobb a 
házasságon kívül együtt élőknél, mint a házasoknál. 

A második csomóponti jelenség, a homoszexuálisok 
házassága ügyét egy leszbikus asszony, Phyllis Burke 
ÉGNNACLÁÁTtát Ő volt az egyik tagja annak a San Franciscó-i 
homoszexuális párnak, amelyik kiharcolta — igen ke- 
mény polgárjogi csatákban -, hogy egyikük mesterséges 
megtermékenyítéssel született gyerekét a másik örökbe 
fogadhassa, és ketten legyenek a kisfiú törvényes szület. 
Hasonló család korábban nem jött létre. Burke-ék vol- 
tak az elsők, az asszony meg is írta. A könyv Családi 
értékek: Egy leszbikus anya harca a fiáért címmel jelent 
meg 1993-ban, azóta többször. Méltatói a szerzőt és 
partnerét, akik akkor már több mint tíz éve éltek együtt, 
a homoszexuális jogokért folyó küzdelem élharcosainak 
tekintették, és maga Burke azt jósolta, hogy a 21. század- 

ra az övékéhez hasonló kapcsolatok nem lesznek furcsák. 
Igaza lett, sőt a melegjogok még messzebbre is jutottak, 
mint ahogyan akkor lehetett gondolni. 

A holland parlament 2001-ben hozott elsőként tör- 
vényt a különböző neműek és az azonos neműek egyenlő 
házassági jogáról, aztán Belgium csatlakozott, bár ott a 
meleg házaspárok nem fogadhatnak örökbe. Később Ka- 
nada, Dél-Afrika, Spanyolország csatlakozott a házassági 
jog egyenlőségének kimondásához. Észak-Amerikában 
bonyolultabb a helyzet. Az azonos neműek házasodási 
jogának kimondása mint javaslat ismételten felmerült a 
központi törvényhozásban, de a kongresszus egyelőre 
kisebb-nagyobb szótöbbséggel mindig visszautasította. 
Ugyanez a helyzet a szövetségi államok túlnyomóan nagy 
részében, bár egyes helyeken valószínűleg a javaslatra 
sem került sor. Kalifornia viszont korán kimondta a 
melegek házasodási jogát, majd Schwarzenegger ottani 
kormányzó visszavonatta. Egy aránylag kicsi állam, 
Massachusetts garantálja egyértelműen az azonos ne- 
műek és a heteroszexuálisok egyenlő házassági jogát, és 
most, írás közben tudtam meg, hogy New York állam 
törvényhozása — 2007 júniusának közepén, óriási, emo- 
cionális viták közepette - legalizálta az azonos neműek 
házasságát. Magyarországon 1995 óta tarthatnak fenn 
azonos nemű párok hivatalosan elismertélettársi együtt- 
élést. Házasságkötésük ügyét a politika napirendjén 2005 
óta képviseli az SZDSZ. 

A házasságügyi változásoknak sok okuk lehet. Ár- 
ról, amit első helyen írtam le, mert régebben kezdődött, 
az állami házasságkötés elutasításáról nem találtam az 
okokat kutató felmérést. Három ok hatását feltételezem. 
Az első abból áll, hogy a házasságon kívüli együttélés 
erkölcsi megbélyegzettsége a legtöbb kultúrában gyenyült, 
esetleg meg is szűnt. Mindenütt engedékeny társadalmak 
keletkeztek. Ennek a változásnak a leginkább szembetűnő 
következménye az, hogy a törvénytelen gyerek togalma el- 
tűnt. Végeztem ismerős gyerekek, valamint tanítók között 
az ügyben amatőr felmérést. Arról tájékoztattak, hogy 

tanintézetekben nem adódhat olyan szituáció, amelyben 
kiderül, hogy a tanulók szülei milyen jogi viszonyban 
vannak egymással. A másik két ok közül az egyik ide- 
ológiai, a másik pszichológiai jellegű. [deológiai: az, 
aki az emberi jogokat fenyegető hatalomként érzékeli 
az államot, nyilván mindenütt, ahol lehet, elzárkózik 
az állami normák teljesítésétől. Pszichológiai: a tartós 
együttélést tervező pár nem kíván minden vizesnyolcassal 
egy kategóriában élni. 

Tájékozott embereknél felteszem továbbá, hogy többre 
becsülik a házasság elutasításából fakadó szabadságot a 
vele járó hátrányoknál. Mert ahhoz képest, hogy az állam 
által elismert házasság a gyerekek öröklésétől kezdve 
a lakáshasználaton át az özvegy házastárs nyugdíjáig 
mind a magánjogi, mind a polgári jogi következményeket 
automatikusan rendezi, a házasság nélküli együttélés 
igen sok bonyodalommal és anyagi kellemetlenséggel 
jár. Szerződések természetesen rendezhetik a magán- 
jogi ügyeket, de az állami szolgáltatások terén vannak 
kiküszöbölhetetlen hátrányok. Ha valaki mindezt tuda- 
tosan vállalja maga és gyerekei nevében, nyilván számol a 
következményekkel. Valamilyen meggondolásból megéri 
neki. Félek azonban, hogy a házasságon kívül együtt 
élőkről szóló statisztikák nem csak az önkéntes válasz- 
tás cseteit tartalmazzák. Lehetnek olyan emberek, akik 
szegénységük vagy tájékozatlanságuk miatt nem kötnek 
állami házasságot, és maradnak ki emiatt állami szolgál- 
tatásokból, illetve tájékozatlanságuk miatt szenvednek 
egzisztenciális hátrányokat. 

A melegházasság ügye mint emberjogi követelés van 
napirenden. Megítélése sok érzelmi és világnézeti ténye- 
zőtől függ. Támogatása liberális értékekből következik, 
elfogadása azonban eddig rendszerint bonyolult politikai 
meggondolásokból következett. A Dél-Afrikai Köztár- 
saságnak például nem volt még liberális kormánya, az 
ország mégis az elsők között mondta ki a különneműek 
és az egyneműek házasságjogi egyenlőségét. A döntés- 
nek óriási ellenzéke volt, de a Nemzetgyűlés sok vihar 

közepette meghozta. Része lett a dél-afrikai házasságot 
szabályozó sok más törvénynek. Van közöttük olyan, 
amelynek az értelmében Dél-Atrikában ma is él az , egy 
nő -— több férfi? csoportházasság intézménye, amely ott 
ősi szerveződésnek számít. Az állam által kijelölt hiva- 
talos szervnél történő bejelentés azonban természetesen 
minden házasság érvényességének feltétele. Magyaror- 
szágon hasonló színcsség a házasság területén nincs, de 
nyilván akkor fogják a melegek házassági jogát törvénybe 
foglalni, amikor — a döntéshozók világnézetétől és a köz- 
vélemény álláspontjától függetlenül — valamilyen nyomós 
politikai ok célszerűvé teszi. 

Abban a korban, amelyről itt írok, sem a házasságon 
kívüli együttélés, sem az egyneműek kapcsolata nem volt 
Európában, Magyarországon sem társadalmi gyakorlat. 
Ha két ember házasság nélkül élt együtt, a külvilág előtt 
mint törvényes házaspárt állították be magukat. A szín- 
lelés időnként kiderült, amikor 15 az érintettek súlyosan 
lakoltak. Meg vagyok azonban győződve arról, hogy 
idegen környezetbe költözve és nyugodt életmóddal a 
lelepleződés veszélyét el lehetett kerülni. A homoszexu- 
alitás tekintetében bizonytalanabb vagyok. Dörgedel- 
mes prédikációkban mind nők, mind férfiak egynemű 
szexuális érintkezése szerepelt. Nem tudom azonban, 
hogy a lelkészek mint tanult emberek nem az erkölcsi 
felháborodás vándormotívumait alkalmazták-c. Konkrét 
személyekről szóló forrásban, bár a tiltott nemiség igen 
sok formájáról szólnak, tartós homoszexuális párkap- 
csolattal nem találkoztam. 

A házasságügy mai helyzetének előzményeit az általam 
tárgyalt múltban nem tudnám megfogni. 


4. A SZEREPLŐK 
A 16-17. század királyi Magyarországának arisztokra- 
táiról és jobbágyairól fogok írni. Ezek közül a megha- 


tározások közül az első, az időre vonatkozó nem kíván 

különös indoklást. A 16-17. század a magyar történelem 
egyik régi, több mint száz éve meghatározott korszaka. 
Ha nem 16-17. század, akkor kora újkor a leggyakrab- 
ban használt neve, amely a korszak német elnevezésének 
— Eriibe Neuzeit — tükörtordítása. Mert német példára 
terjedt el történészek között széles körben a 16-17. szá- 
zadot homogén korszaknak tekintő felfogás. Vannak, 
akik hozzászámítják a 18. századot vagy a 18. századnak 
cgy részét is. Ők a francia időszámításból indulnak ki. 
A nagy francia torradalommal osztják az időt modernre 
és modernitás előttire, vagyis kora újkor szerintük az 
1789-ig terjedő Aszcien Régime. Ennek az utóbbi foga- 
lomnak a fordítását, magyarul szó szerint régi rendszer 
lenne, azonban tudtommal egy ország történetírása sem 
vette át. Én a 18. századot nem számítom a kora újkorhoz. 
A magyar történelembe a 16—17. század pontosan illik. 
Csak az elejét és a végét nem kell túl szigorúan venni. 
Ha lazán kezeljük őket, a kora újkor nagyjából az az 
időszak, mialatt az ország nagy részén török uralom 
volt, és Erdélyben a fejedelemség létrejött. 

A személyek meghatározása több magyarázatot igé- 
nyel. Arisztokratákról és jobbágyokról nem szoktak 
együtt írni. A legtöbb kutató külön világok polgárai- 
nak tekinti őket. Az arisztokraták az úgynevezett elit 
kultúrát gyakorolják, a jobbágyok, akik életmódjukat 
tekintve parasztok, a népi kultúrát, és cgy időben arról 
folytak éles viták, hogy a kétféle kultúra hogyan viszo- 
nyul egymáshoz, hat-e egyik a másikra, van-e egyáltalán 
kapcsolat közöttük. A kétféle kultúrához tartozó kétféle 
ember képét leglátványosabban éppen ennek a könyvnek 
a témájában, a családról, a szexről és a házasságról szóló 
monográfiában írták le. A címe Tbe Family, Sex and 
Marriage in England 1500-1800, 1977-ben jelent meg 
először, és a 20. század egyik legismertebb társadalom- 
történésze, Lawrence Stone írta. 

Stone szerint kezdetben, az elbeszélését indító 1500- 
as évek körül általános volt az érzelmi sivárság és a 
házastelek közötti erőszak. Majd az elit tagjai, főként 

az arisztokrácia az érzékeny individualizmus szálán 
kilábaltak abból az alantas állapotból. A szexuális és 
érzelmi egyenjogúsághoz, valamint a modern társkap- 
csolathoz jutottak el. A parasztok viszont tompaságban 
vegetáló szinten maradtak. Az ő egyedeik között csak a 
boszorkányok ellen ki-kitörő tömeghisztéria teremtett 
kapcsolatot. Stone egyik bírálója, a sokoldalú történész 
és társadalomkritikus E. P. Thompson így foglalta össze 
a monográfia parasztokról szóló állításait: Képtelenek 
magasabb érzéseket megtanulni. A gyerekgyilkosságnak, 
a gyerekek és a feleség püfölésének szentelik magukat. 
Ha a feleséget éppen nem verik, bázi rabszolgának hasz- 
nálják. Ez a szarkazmus volt talán a legélesebb bírálat, 
de a társkapcsolatban élő arisztokrata kontra feleségét 
püfölő paraszt ábrázolás nemcsak Thompsonban keltett 
ellenérzést. A bírálatok összessége annyira megsemmisítő 
volt, hogy Stone — vita helyett — kihagyta a parasztok- 
ról és általában a társadalom alacsonyabb rétegeiben 
élőkről szóló részeket a monográfia második, majd sok 
többi kiadásából. Harminc éve parasztok nélkül jelenik 
meg időnként, és szerepel sok egyetem irodalomlistá- 
ján, Lawrence Stone műve a családról, a szexről és a 
házasságról. 

Mindezt Stone nagy munkájáról nem azért írtam le, 
mintha vitatkozni kívánnék vele. Az a tapasztalatom, 
hogy a parasztokról, legyen bár szó akár jelenkoriak- 

ról, akár múltbeliekről, minden vita reménytelen. Ha 
szóba hozom őket, beszélgetőpartnerem vagy spontán 
közösséget érez velük, vagy ösztönösen ódzkodik tőlük. 
Esetleg jóindulatú fölénnyel kezeli a parasztság jelensé- 
geit. Csak az arisztokratákkal tud mindenki azonosulni. 
Nern vitatkozom tehát, csupán bemutattam, hogy nem 
tökéletesen abszurd gondolat jobbágyok és arisztokra- 
ták házasságáról együtt írni. Abban a korban, a 16-17. 
században, amit ehhez a könyvhöz kiválasztottam, kü- 
lönösen indokoltnak tartom. 

Szabó István, a legnagyobb magyar parasztságtörté- 
nész a jobbágyság történetét figyelembe véve határozta 
meg a 16-17. század jellegét. Azt írta, ez az örökös job- 
bágyság kora, az az időszak, ami alatt a magyarországi 
parasztság helyzetére a jobbágyi állapot volt jellemző. Az 
örökös jobbágyság tartalmán pedig lehet vitatkozni. Egy 
időben úgy tűnt, a marxista tudományosság fogalma, 
mára kiderült, hogy más iskolákhoz tartozó történészek 
is használhatónak tartják. A fogalom tisztázatlansága 
miatt jogosult történetírói eljárás választani a fogalom- 
variációk között, vagy saját örökös jobbágyság fogalmat 
vázolni. Én korábban azt a véleményt írtam le, hogy 
örökös jobbágyságon a földesúrtól kapott jobbágytelek 
öröklődését értem. Ebben a könyvben is ezt a felfogást 
követem. 

A jobbágyi öröklés Magyarországon minden más 
társadalmi egység öröklési szokásaitól különbözött. 
Míg az örökhagyó lányainak öröklési jogát mindenütt 
korlátozták valamilyen módon, a jobbágyi öröklés sa- 
játossága az volt, hogy a családok térfi, illetve nő tagjai 
azonos jogon gyakorolták. A Vas megyei Bobovácz csa- 
lád telekperével tudom érzékeltetni ennek a szokásnak 
a működését. A történet valamikor a 16. században 
kezdődött, nem sokkal azután, hogy a Batthyány család 
a szalónaki uradalmat, ahol Bobováczék éltek, meg- 
szerezte. Bobovácz Ivánnak adott át a gazdatiszt az úr 
akaratából egy puszta telket Hodászon. Bobovácz tette 
gazdálkodásra alkalmassá, majd először ő használta a 

telket. Halála után György nevű fia maradt a telken, Ágot 
nevű lánya pedig térjhez ment valahová. A perben, amely 
a telek öröklődésének vázlatos történetét fenntartotta, 
György Bobovácz Magdolna nevű dédunokája és Ágot 
dédunokája, Bokljár Dorottya állt egymással szemben a 
telek birtoklásáért. Egyik nő nőági öröklés jogán követelt 
magának örökséget, a másik nő fiági öröklés jogán lépett 
fel. Egyikük, Bobovácz György dédunokája a telken élt, 
a másik nőnek már a dédanyja elköltözött onnan. Az 
úriszék úgy döntött, hogy a Bobovácz Ivánról maradt 
vagyont, a telket és más ingatlanokat a két szépunoka 
asszony között meg kell felezni. A jobbágyi öröklés az 
örökös jobbágyság korában a jobbágy nő és a jobbágytérfi 
szilárdan élő joga volt. 

Az arisztokrácia szempontjából nézve a 16—17. század 
az örökös főrendiség létrejöttének a kora. Az örökös 
főrendiség kialakulása egyrészt azt jelenti, hogy az előke- 
lőség korábban bizonytalan körvonalai megszilárdultak. 
Habsburg I. Ferdinánd uralkodása előtt azok számítottak 
főrendnek vagy előkelőnek, akik vár, szerencsés esetben 
több vár birtokosai voltak, és gazdagságuknak köszön- 
hetően, mint mindenféle tisztség viselői, beleszólhattak 
az ország kormányzásába. Ferdinánd kezdett el oklevelet 
adni arról, hogy a megadományozott úr és családja a 
főrendhez tartozik. A főrendiség így vált a korábbi gya- 
korlattal szemben örökletessé. A főrend egyben kivált a 
nemességből. Az adománylevelek így szóltak: kiemelünk 
téged és gyerekeidet, vagy kiemelünk téged és fivéreidet 
a nemesség gyülekezetéből, és veliik együtt a főrendűek 
társaságába belyeziink. Az eredeti latin szövegben a 
főrendűeck meghatározása magnates, amiből a magyar 
mágnás fogalom keletkezett. A főrendhez tartozás is- 
mérve a nagyságos, latinul nők esetében magnifica, tér- 
fiakéban a magnificus cím, illetve megszólítás volt. 

Végül megindokolom, hogy miért a királyi Magyar- 
országnak nevezett országrész lakóiról írok. Meggondo- 
lásaim a 16—17. századi állapotoktól indultak. Feljebb 
röviden bemutattam őket: ebben a korban az ország 

két alapvető társadalmi együttese, a jobbágyság és az 
arisztokrácia igen lényeges belső változásokat tapasztalt. 
Voltak más társadalmi átalakulások is, a városiasodás 
például, vagy a nemesség birtokjogának megerősödése. 
Azokkal azonban itt nem foglalkozom; csak a szereplőim 
életére utalok. Az általuk megélt változások az egész tör- 
téneti Magyarországon indultak el, majd a királyok alatt 
maradt országrészbe szorultak. Erdélyben a fejedelem 
lett az egyetlen nagybirtokos. A 16-—17. század fordu- 
lójára a fejedelmeknek annyi uradalmuk és jobbágyuk 
volt, mint Erdély többi birtokosának összesen. Talán ez 
az aránytalanság ís hozzájárult ahhoz, hogy az erdélyi 
uralkodók örökös főrendet nem hoztak létre. Ott a fe- 
jedelmi tanács tagjai voltak a sagyságosok, de státusuk 
nem öröklődött. Az örökös főrendiség Erdélyben csak 
azután jelent meg, hogy a fejedelemség a török kiverését 
követően a Habsburgok birodalmának része lett. A hó- 
doltságot a szultánok az Oszmán Birodalomba tagolták 
be, úgyhogy ott a szóban forgó társadalmi változások 
nem érvényesülhettek. Ezért korlátoztam adatgyűjtésem 
helyét a királyi Magyarországra. Így nevezzük a 16—I7. 
században a Habsburg-királyok uralma alatt maradt 
területet. 

Erdélyi adatokat, bármilyen nehéz volt is temondanom 
róluk, a fentiek értelmében nem használtam. Két adat 
lett volna különösen értékes. Az egyik Kolozsváron kia- 
dott református zsinati jegyzőkönyvből származik, és 
arról szól, hogy egy parasztasszony a 17. század végén 
azért feküdt le valakivel, mert az illető szája mes olyam 
biidös, mint a férjéé. A nő kijelentése meglepett. Azt 
gondoltam volna egyrészt, hogy a kellemetlen lehelet ci- 
vilizációs ártalom, ami akkor keletkezik, ha egyoldalúan 
és keveset rágva táplálkozunk. Másrészt azt hittem, 
a testi ápoltság mint elvárás nem élt abban a korban, 
amelyből olyan adataink vannak, hogy gazdag nagyúr 
kéthetente mosatja a lábát, és a forrás keletkezésének 
pillanatában, a parasztasszony adatával majdnem egyi- 
dejűleg, huszonöt éve nem mosott fejet. A másik erdélyi, 

vagyis a könyvben nem használt, de igen jó adat néhány 
évtizeddel a szájszagos előtt keletkezett, és arról szól, 
hogy Varga Jánosné Erzsébet asszony szerint egy nő és 
a szeretője úgy viselkedik, mintha házasok lennének. 
A pár magatartását közelebbről így jellemezte: sit az 
bázasok együtt öttek-ittak nagy édesdeden és mindeniivé 
együtt mentek sokadaloniba. Nehéz lenne a paraszti 
jó házasság tüneteit érzékletesebben leírni. Nem talál- 
tam a királyi Magyarországon ennyire képszerű adatot. 
Mégsem használtam sem ezt, sem az előtte leírtat, a 
szájszagost. Nem mintha azt gondolnám, hogy Erdély- 
ben feltétlenül sajátos lett volna a házastársak viszonya, 
vagy hogy az ottani emberek érzékenyebbek lettek volna 
a testi higiénére, mint mások. Ebben az összetüggésben 
számít, hogy a fejet ritkán mosó nagyúr is erdélyi volt. 
Tartózkodásom oka az, hogy nem akartam keverni kü- 
lönböző provenienciájú adatokat. 


5. FONTOS TÁJÉKOZTATÁS 


A szövegem létrehozásához használt források - ahogyan 
a tentebbiekből kiderült — egy ma már nem létező Ma- 
gyarországon keletkeztek. Ennek a helyzetnek a kiala- 
kulásával itt nem kívánok foglalkozni. Egy praktikus 
következményéről azonban tájékoztatom az olvasót. 
A helynevek és a megyék neveinek tekintélyes részét 
jelenleg hivatalosan szlovákul, ukránul, horvátul, né- 
metül használják, nálam viszont magyarul olvashatók. 
Komikus volna, ha történeti elbeszélésben nem így járnék 
el. A mai helynév előnyben részesítése mellett ugyanis 
nemcsak Bazin lenne Pezinok, és Németújvár Giissing, 
hanem Bécs helyett Wien, Prága helyett pedig Praba 
állna, sőt, Buda helyett Budapestet kellene írnom, mert 
az ilyen gyakorlatnál legtontosabb a következetesség. 
Következetes abban voltam, hogy minden helynévnek 
a forrás által rögzített formáját adom. 

II. TÁRGYALÁS 
—- A HÁZASSÁGI PIACRÓL ÉS 
SOK MINDEN MÁSRÓL 


I. A HÁZASSÁGI PIAC 


A házassági piac fogalom szimbolikus teret jelöl. A házas- 
ság létrejöttében érdekelt emberek tevékenysége teremti 
meg, és működését a társadalom házassági szokásai sza- 
bályozzák. Igen sok kultúra ismert; a magyarhoz hason- 
lóan rendszerint tükörtordítású szavakat alkalmaznak 
rá. Magát a fogalmat jelölő szópárost a vizsgálatokkal 
mindig egyidejű szociológia hozta létre, de történeti stúdi- 
umokban is használatos. Történeti alkalmazásban derül 
ki, milyen szellemes lelemény a házassági piac fogalom. 
Benne van az a köztudott tény, hogy a házasság valami- 
kor a menyasszony megvásárlását jelentette. Aligha van 
olyan kultúra a világon, amelynek a történelme során 
valamikor ez, a szó legszorosabb értelmében vett adás- 
vételi szokás ne fordult volna elő. Valószínűleg előfordul 
egyes helyeken még ma is. 

Magyarországon a hontoglalás idején megvolt, és 
előtte, majd utána sokáig élhetett a menyasszonyvásárlás 
gyakorlata. Erre abból következtetek, hogy szókincse 
mélyen beleivódott a magyar nyelvbe. Magyarul az első 
házasságot tökéletesen le lehet írni a piac fordulataival. 
A többi házasságra aztán, jóllehet azok is a házassági 
piacon köttettek, a régiek más szavakat használtak. 
Némileg bonyolította a szemantikai helyzetet az, amikor 
az egyik partner először, a másik nem először, esetleg 
mindkét fél sokadszor házasodott. 

Az első házasokra használt legfontosabb piaci fogal- 
mak, az eladó lány, eladták a lányt magyarul nem ré- 
gen még megvoltak. Jó néhány éve vagy évtizede már a 
képtelenség területére szorultak. Ma a legdurvább gúny 

lenne eladó lánynak nevezni valakit. Abban a korban 
azonban, amivel itt foglalkozom, ez a kifejezés és a ha- 
sonló értelműek éltek. A lány eladásával akár boszorkány 
is foglalkozhatott. Bizonyos varázslat eredményeként az 
anya leányát el tudná adni, ha 10 volna is, mondta valaki 
a 17. század közepén. A lány eladó voltából következett, 
hogy a vőlegény, etimológiailag vevólegény a vásárló volt, 
aki elvette a lányt, vagy eladták neki a lányt. 

A magyarországi házassági piacot belsőleg az a szokás 
szabályozta, hogy az emberek általában megházasodtak. 
Az erről szóló források a nemek közötti egyenlőséget 
tükrözik: mind a férfi, mind a nő bázasodott. Mind a 
nő, mind a térfi lehetett házas. A forrásokban a szülők- 
nek lehetett mind bázas fiuk, mind bázas leányuk. És 
házas társadalmi hovatartozástól függetlenül lehetett 
bárki. Ennél a szóhasználatnál is többet mond a háza- 
sodás általános szokásáról talán az, hogy a fiatalokat 
bizonyos koruktól kezdve nem-házas mivoltukra utaló- 
an határozták meg. A lányok tizenhárom-tizennégy 
éves koruktól kezdve addig, míg férjhez nem mentek, 
a forrásokban bajadonok voltak, mert nem viselték az 
asszonyok kendőjét. A fiú körülbelül tizennyolc éves 
korától volt ugyanabban a helyzetben zőtlen, mert nem 
volt felesége. Világosan látszik, hogy az egyetemes tár- 
sadalmi elvárás értelmében meg fognak házasodni, és 
a házassággal új státusba kerülnek. Artól kezdve a nő 
asszony volt, a térfi nős ember. Nem tudtam kideríteni, 
hogy ugyanezeket a meghatározásokat, a hajadont és a 
nőtlent a társadalmi piramis csúcsán élő arisztokrara 
nagyurak, illetve családjaik miért nem használták, ho- 
lott a házasodás egyetemes elvárása náluk is élt. Őket 
előttem ismeretlen okból születésüktől első házasság- 
kötésükig hivatalosan mint apjuk leányát, illetve apjuk 
fiát határozták meg. 

A házasodás általánosan elterjedt voltára a nyelv ta- 
núságán kívül vannak más bizonyítékok is. Ezeket a 
nyelven túlmenő bizonyítékokat azért tartom fontosnak, 
mert a házassági piac togalomegyüttese a 16—17. századi 

Magyarország sok népe közül csak a magyaroknál ala- 
kult ki. Könnyen lehetne azt gondolni, hogy más népek 
a házasodásban más szokást követtek. Voltak is bizonyos 
különbségek. Így a németek talán valamivel idősebb 
korukban kötöttek első házasságot, vagy a szlávoknak 
mintha általában több gyerekük lett volna, mint a töb- 
bicknek. Ilyesminek a nyomai derülnek ki, de több nem 
látszik 16—17. századi források alapján. Vagyis akkor, 
ha a magyarokkal évszázadok óta együtt élő népességről 
vannak a demográfiai vizsgálatokra kivételesen alkalmas 
iratok, nem látszanak bennük lényeges eltérések. Később, 
a török háborúk után betelepített, Magyarországon új 
lakosság majd más képet mutat. A 18. század forrásai 
alapján és később a különböző népek között igen nagy 
szokásbeli eltérések mutatkoznak. 

A házasodás 16-17. századi, az ország valamennyi 
népére érvényesen általános voltát bizonyítja a földesurak 
magatartása — úgy is lehet fogalmazni, bizonyítják a 
helyi törvények, illetve bizonyítja a házasságra vonat- 
kozó helyi törvények nemléte. Jellemzőnek tartom azt, 
hogy az uradalmi utasítások a jobbágy házasságával 
kapcsolatos teendőket nem rónak az urasági emberekre. 
A kötöttségeket rögzítő iratok, többségükben urbáriu- 
mok, pedig nem tartalmaznak ilyen értelmű rendelke- 
zéseket. Közvetve sem szólnak bele a házasság ügyébe. 
Nem foglalkoznak vele, mert a jobbágy házasságával nem 
kellett foglalkozni. Az emberek külső kényszer nélkül, 
mintegy természetesen házasodtak. Erről a helyzetről 
kivételes szerencsével maradtak fenn torrások. Ilyen egy 
eléggé késői, 1697-ben készült összeírás Csongrád me- 
zőváros rác és magyar lakóiról. Összesen 204 háztartás 
adatai szerepelnek benne. A háztartások igen különböző 
méretűek. Van közöttük kétszemélyes, és van egy-egy 
olyan, amelyben 11, 14, illetve 15 személy élt együtt: 
gyerekek, hajadonok, nőtlen legények, házasemberek 
és -asszonyok, valamint özvegy asszonyok és özvegy 
férfhak. Mindösszesen 1438 volt a számuk. 

Ezek a tények első ránézésre rendkívül értékesek; az 

lehetne gondolni, demográfiai adatok rejlenek bennük. 
Közelebbről azonban kiderül, hogy a csongrádi összeírás 
háborús idők lezárásakor az állandó lakosság és mel- 
lettük a menekültek számbavételének céljával készült. 
A gyerekek egy része, 30 személy mint árva szerepel az 
összeírásban. Az özvegyek egy részét pedig, 27 személyt 
nevük nélkül vették fel, holott a gazdálkodásban részt 
vevő özvegyek neve ott van a felsorolásban. Vagyis az 
összeírás 1438 szereplője közül 57 személy nem tartozott 
szervesen a háztartásokhoz. Őket itt felvették, mert 
valahonnan idejöttek, az ittenick pedig gondoskodtak 
róluk. Nem tudjuk viszont, kik, mennyien és hová me- 
nekültek cl innen Csongrádról. Csak az biztos, hogy, 
hacsak el nem pusztultak, róluk is gondoskodott valaki. 
A hagyományos társadalmak működéséhez az elesettek 
felkarolása hozzátartozott. 

A véletlenül, háború miatt összekerült lakosok családi 
állapotát, gyerek, illetve felnőtt voltát tüntette fel céljá- 
nak megfelelően az összeírás. Így arról nyújt egyértelmű 
adatokat, hogy mind az 1438 személy éppen házas, házas 
volt vagy házasság előtt állt. Az utóbbi kategóriába tar- 
toztak először is a gyerekek. Továbbá valószínűleg oda- 
tartozott az egyetlen hajadonként összeírt nő, Millika, 
aki cgy gyerektelen, de házas térfi testvére volt, vagyis 
fiatal lehetett. Ugyanígy fiatal volt az összesen összeírt 
24 nőtlen férfi. Fiatal voltukat az összeírás szerzője ér- 
zékelteti. Egyikükről azt írja, socb unverbeiratet — még 
nőtlen. Másokat becenévvel, Istók, Ferke, Marcika, 
Nemes, Milinko jelöl. Vagy a felsorolásból derül ki, 
hogy a nőtlen férfi több nős fivér legfiatalabb testvére. 
Valamennyien messze alatta voltak a negyvenkilenc 
évnek, amikortól a múltbeliek végleges egyedülálló ál- 
lapotát számítjuk. 

A házasodás általános, mindenkire kiterjedő szokását 
bizonyítja az összeírás. Magyarországon nem volt szokás 
egyedül élni. Egyetemes érvénnyel szólnak erről az alap- 
vető tényről a korszak törvényei. Akármilyen helyzetben 
fogalmazták meg őket, csak házas jobbágyokra vetnek 

ki terheket és szolgáltatásokat. A törvényhozók nagyon 
valószínűleg nem azzal a céllal jártak el ilyen módon, 
hogy a nőtleneket előnyben részesítsék. Az országgyű- 
léseken, rendszerint jogtudósok által fogalmazott szöve- 
gek azt a tapasztalatot tükrözik, miszerint a férfiaknál 
természetes a házas állapot, a nőknél a férjhez menés. 
Különösen világos ez a Dózsa-telkelés után közvetlenül 
tartott országgyűlés határozataiból, mert akkor kifeje- 
zetten a megtorlás céljával hoztak törvényeket. Nyilván 
nem akartak kímélni senkit. Benne van a törvényben: 
úgy akarják megbüntetni a lelkelőket, hogy ne csak ők 
maguk, hanem utódaik is szenvedjenek. Örökös job- 
bágyság legyen a parasztok sorsa, amiből nem tudnak 
elköltözni. 

Az örökös jobbágyok terheit azonban -— a törvény 15. 
cikkelye szerint — csak nős parasztok tartoznak teljesíteni. 
Aztán sok paragrafuson át térfiakról, értelemszerűen a 
15. törvénycikkben meghatározott nős férfiakról, az ő 
súlyos szolgáltatásaikról van szó. Azt lehetne gondolni, 
nők csak mint feleségek szerepeltek az urak jobbágyok- 
ról alkotott fogalmában. Végül azonban, miután a tör- 
vényhozók már azt is leszögezték, mintha az éhhalál 
fenyegette volna őket, hogy -— minden más szolgáltatáson 
felül — pünkösdkor egy fatal liba, Szent Márton napján 
egy hízott liba, karácsonykor meg tíztelkenként egy hí- 
zott disznó jár nekik, tértek rá az önállóan gazdálkodó, 
egyedülálló nőkre. 

Ez a sorrend nem az asszonyok lebecsüléséből követ- 
kezett. A törvény megtogalmazói a nőkkel általában nem 
is foglalkoztak, ha viszont valaki az asszonyok közül ön- 
állóan gazdálkodott, a férfiakkal egy kategóriába került. 
A gazdálkodó nőkről úgy van szó az 1514-es törvényben, 
mint akik jobbágyot helyettesítenek, ami gyakorlatilag 
azt jelenti, hogy a térfi jobbágyokkal azonos terheket 
viselnek. A költözés szempontjából viszont rájuk nem 
mondtak ki általános tiltást. A nő jobbágyokról ez került 
a törvénybe: csak földesúri engedéllyel költözbetnek el 
még akkor is, ba máshoz mennek férjhez. Ezek szerint 

az urak vagy a közfelfogás azt tartotta volna természe- 
tesnek, ha az özvegyasszony jobbágyok új házasságba 
minden további nélkül elköltözhetnek; ezért kellett erre 
az esetre utalóan, nyomatékosan kimondani a földesúri 
engedély szükségességét. Más nőket viszont, a lányo- 
kat és a másnál lakó, tehát nem önállóan gazdálkodó 
özvegyasszonyokat kifejezetten felmentették ennek a 
rendelkezésnek a hatálya alól. Az országgyűlés kimondta: 
ők szabadon férjhez mebetnek és költözbetnek. 

Minthogy a törvény a férfiakról szólva minden térhet 
és kötelezettséget házasemberekre vonatkoztatott, egyes 
nők férjhez menési szabadságának kimondása nem jelent- 
heti a férfiak házasodási tilalmát. A törvény egyszerűen 
azt a helyzetet tükrözi, amelyben a nők rendszerint a 
férjhez költöznek. Mélyebbről nézve, a szokás hatalma 
tükröződik benne. Az országgyűlésen tanácskozó urak a 
nőkkel kivételt tettek, mert az ő költözésük természetes 
volt. Még az önállóan gazdálkodó, tehát a földesúri ter- 
heket viselő nőkről sem ugyanazzal a szigorral szóltak, 
mint a földesúri terheket viselő férfiakról, holott az ő 
csetleges elvesztésüket nem tekinthették a törvényhozók 
kisebb kárnak, mint a térfiakét. 

A nők teljes megkötését nem tartották kivihetőnek. 
Nyilván nem elvek, nem a házasodási szabadság eszméje 
hatott rájuk, ha egy másik alapvető jogot, a költözési 
szabadságot eltörölték. Nem ismerjük azonban a gondo- 
lataikat. Csak feltevés: mélyen a tudatukban gyökerező 
ismeret volt az, hogy a társadalom a menyasszonyok, 
csetleg sokadszor férjez menő özvegyek költözésével 
működik. 

A menyasszonynak a férjhez költözése minden társa- 
dalmi szinten szokás volt. A szokás azonban nem volt 
kizárólagos. Bizonyos helyzetekben az volt a társadalmi 
elvárás, hogy a vőlegény költözzék. Erről a megoldásról, 
illetve a vőlegény költözésének természetes voltáról tanús- 
kodnak azok az esetek , amikor nők kislányokkal marad- 
nak özvegyen, és ők vagy a földesúr arra számít(anak), 
hogy valamelyik kislány férje fogja majd átvenni a gaz- 

daságot. Engedjen el az úr bizonyos szolgáltatásokat 
addig, míg leányainak Isten szerencsét ad, kérte a 17. 
század közepén Pap Mihályné. És veire írtuk, szolgáljon 
— a telek után tudnullik —, állt sok urbáriumban, amikor 
az özvegy anya szolgálatmentessége után végre vő állt a 
házhoz. De az is előfordult, hogy az iratból nem derül ki, 
mi történt, csak egy-egy új név feltűnését magyarázzák 
meg az összeírások készítői azzal, hogy odaírják, az 
előző telektulajdonos veje valaki. 

Ugyanez volt a helyzet más társadalmi közegben is: 
rendszerint a menyasszony költözött, de ha egy férfi 
magánál előkelőbb nőt vagy női örököst vett el, fennállt 
a veszélye annak, hogy neki kell költöznie. Illésházy 
István, a jól ismert politikus mind a két verziót megélte. 
Először, amikor a nagy hatalmú Erdődy Péter lányát, 
Annát vette el, még csak jelentéktelen várba, Körmendre 
költözött, mert Annának több fivére is volt, így az apai 
örökségből rá Körmend vár és uradalom részbirtoka 
esett. Az a gondolat, hogy Illésházy valamelyik korábbi 
lakóhelyére költözzenek, fel sem merült. Felesége halála 
után aztán mint özvegy Illésházy István rendkívül kelle- 
metlen viszonyba került anyósával és sógoraival. A kínos 
helyzet azonban nem tartott sokáig: Illésházy feladta. 
Második feleségnek elvette hat vár és végtelen birtokok 
örökösét, Pálffy Katalint. Ez a második Illésházy feleség 
a vagyon nagy részét előző férjétől örökölte, de senki 
nem tartotta volna normálisnak, ha elköltözik a máso- 


pzs 


4. kép. A kastély és a falu Nagyhöflányban 

dik férjéhez. Illésházy István mint második férj mintegy 
természetesen ült be Pálffy Kata első férjének, Krusich 
Jánosnak a vagyonába. 

Költözhetett a férj a feleségével együtt is. Így az egyik 
sárospataki főbíró, Erdélyi Kristóf ezekkel a szavakkal 
írta le karrierje kezdetét: 1599 esztendőben jűtem Sáros- 
patakra feleségemmel, Maior Annával Nagy Túról. Vet- 
tem egy puszta belt az belső városban [...] Én magam csi - 
náltam az bázat, az kiben mostan lakom. Általánosabb 
gyakorlat volt azonban az, hogy a családi telket apa és fiai 
között megosszák, vagy az újonnan házasodott jobbágy 
új telket kapjon a földesúrtól. Így élt egy kis dunántúli 
faluban 1574-ben még Greler Lamprecht jobbágy egész 
telken, aztán sok utódja született, akik a jelek szerint 
nem tudtak új telket szerezni. 1604-re az eredeti Greler 
tulajdonos telkét — bizonyosan a földesúr engedélyével, 
mert másként nem lehetett — három cgyharmad telekre 
osztották. A 17. század közepén három Greler, Greler 
Hansné, Greler Mért és Greler Péter volt tulajdonos 
ugyanazon a három telken. Bizonyos Kék család viszont 
a Pozsony környéki Regencen a 16. század során nem 
felosztott egy telket, hanem összeszedett összesen 4 és 
felet. Az új házasok ilyenkor együtt rendezkedtek be. 
Esetleg az apa még halála előtt kiadta az örökséget. 
Így a 16. század közepi Bölcsös családban a házas fiú 
megkapta a családi telket, apja sokkal rosszabb helyre 
húzódott. Vagy arisztokrata körben: Esterházy Miklós, 
bár nehezen engedte cl őket szeme elől, egyik várában 
külön háztartást rendezett be István fiának és a menyé- 
nek, Thurzó Erzsébetnek. Ez a gesztus természetes volt; 
sokan gyakorolták. Szokatlan a két fatal összeköttetése. 
István Esterházy Miklós saját első házasságából, Erzsébet 
második felesége első házasságából született. 

2. A SOK HÁZASSÁG 


Az Esterházy Miklós-utódok bonyolult viszonyaihoz 
hasonló házassági rendszerek kivételesen jöttek létre, de 
második, harmadik, csetleg több további házasság kötése 
gyakorlat volt minden társadalmi körben. Keveseknek 
adatott meg az, hogy cgy házastárssal öregedjenek meg. 
A legtöbbször házasodó férfi, akivel forrásban talál- 
koztam, nem volt jobbágy, nem is arisztokrata, de mint 
házassági rekordert megemlítem. Református prédikátor 
volt, Miskolczi Csulyak István. Nem kezdte túlságosan 
korán. Míg külföldön tanult, majd míg itthon tanított, 
nem is gondolt házasságra. Első feleségét, Szikszai Judi- 
tot, a zombori prédikátor tizenhét éves lányát akkor vette 
el, amikor 1608-ban első lelkészi állására meghívást 
kapott. Majd házasságot kötött még öt nővel; össze- 
sen hatszor nősült. Az előkelő családba született Zay 
Magdolnáról a 16-17. század fordulóján azt tudjuk, hogy 
egymás után összesen ötször ment térjhez. Valószínűleg 
ugyanannyi házastársa volt valamivel korábban Beregi 
István falusi jobbágyembernek, aki ötödször volt nős a 
rá vonatkozó irat keletkezése idején. Ezeket az eseteket 
azonban nem lehet tipikusnak tekinteni; sok véletlen 
összejátszásával éltek egyesek sokáig, miközben sok 
házastársat elvesztettek. 

Egymás után három házasság viszont nem volt szokat- 
lan. Három házasságot kötött Fudacz Istvánné jobbágy- 
asszony, akiről egy 1638-as irat azt mondja, hogy két előző 
házasságból született fiai élnek vele. És háromszor ment 
férjhez Losonczy Anna, a temesvári hős, Losonczy István 
lánya, Balassi Bálint szerelme. Először ecsedi Báthory 
Miklós országbíró volt a férje, harmadszorra, 1589-ben, 
cgy akkor még kezdő politikushoz, Forgách Zsigmondhoz 
ment hozzá. Forgáchnál aztán folytatódott: neki Anna az 
első felesége lett, és rajta kívül még két nővel, Thurzó Zsu- 
zsával és egy Pálfty lánnyal kötött házasságot. A Forgách 
Zsigmond-feleségek közül pedig Losonczy Annán kívül 
Thurzó Zsuzsának 15 három férje volt egymás után. 

A második, harmadik házassággal létrejövő, az elsőhöz 
képest mostohabázasságnak nevezett kapcsolatrend- 
szerről a családdal, illetve a házastársi viszonnyal fog- 
lalkozó tudományoknak nagy jelenkori irodalmuk van. 
A kutatások azt az eredményt mutatják, hogy mostoha 
házasságban a felek az elsőnél tudatosabban igyekeznek 
mind jobb házastársak, mind jobb szülők lenni. Úgy 
látszik, mondják kijtátok, a mostohaanya fogalma mesei 
lelemény. Én ezt az irodalmat akkor, amikor a házas- 
ság témája kezdett foglalkoztatni, nagy érdeklődéssel 
tanulmányoztam. Sok hasznos információt szereztem, 
de végeredményben arra az eredményre jutottam, hogy 
mivel modern kori mostoha házasságok tipikusan válás- 
sal, vagyis az előző házasság, illetve élettársi kapcsolat 
felbontásával, nem pedig az egyik fél halálával jönnek 
létre, a régicket és a moderneket nem lehet azonos je- 
lenségként kezelni. 

Igen lényeges eltérést okoz a régi és a modern mostoha 
házasságok között az, hogy akkor nem volt elhagyott 
fél; a gyerekek sem érezhették magukat az elvált szülő 
által elhagyottnak. Abban a tudatban, hogy Isten kérlel- 
hetetlen akaratából veszti el valaki a házastársát vagy a 
szülejét, ahogyan a régiek minden felekezet képviselőitől 
tanulták, más természetű érzelmi feszültségek támadnak, 
mint akkor, amikor a partner vagy a szülő egyszerűen 
kisétál a kapcsolatból, majd ott él esetleg néhány ház- 
nyira előző otthonától. Tapasztalati alapon azonban nem 
tudjuk a történelmi szereplők érzelmeit vizsgálni. Néhány 
tény arra utal, hogy az új házasság az előző házasság 
érvényességét csak részben oldotta fel. 

Ellentétben a modern kor gyakorlatával, ami szerint 
előző házastársakat nem szoktak emlegetni, a régiek 
mindenkinek számon tartották az összes házastársát. 
Bornemisza Péter evangélikus püspök egy könyvajánlás- 
ban így nevezte meg Országh Borbálát: nagyságos Guti 
Országb Borbála asszony, először a nagyságos Török 
. Ferencnek, most az nébai tekintetes és nagyságos gróf 
Ecknek meghagyott özvegye Ugyanígy nevezte meg egy 

hivatalos irat Bakaj Katát, aki eredetileg jobbágylány volt: 
nébai vitézlő Ferenczy Gergelynek, mostan pedig vitézlő 
Dekanj Lőrincnek felesége. Vagy beszédesek a temetések 
adatai. A kora újkorból csak mágnásoktól származók 
maradtak ránk; jobbágyok temetési tényeit nem ismerjük. 
Arisztokratákról derül ki, hogy egyesek nem az éppen 
velük élő házastársuk mellett kívántak örök békében 
nyugodni. Csáky István harmadik feleségével, Mindszenti 
Krisztinával élt, amikor végrendeletileg úgy rendelkezett, 
hogy majd első felesége, az akkor már évtizedek óta 
halott Forgách Éva mellé temessék. Hasonlóan döntött 
Dersfty István: második felesége, Erdődv Anna életében 
úgy rendelkezett, hogy első felesége, Kosztka Anna és tőle 
született gyerekei mellé temessék. Erdődy Annát aztán 
az asszony második férje, Illésházy István temettette el. 
Illésházy állított Annának szép felirattal sírkövet. Ezt a 
régi sírkövek adatait módszeresen publikáló Mikó Ár- 
pád — Pálffy Géza szerzőpárostól tudjuk. A szövegben 
az előző férjre nincs utalás, a kövön Erdődy Anna és a 
második férj, Illésházy István térdel egymással szemben. 
Ez a sírkő ott volt a pozsonyi katolikus templomban, 
amikor Illésházy István második felesége onnan nem 
messze, a bazini evangélikus templomban Illésházy saját, 
egész alakos szobrot is tartalmazó síremlékét felállíttatta. 
Egyik feleség sincs megnevezve rajta. Érthető, hogy miért 
volt a korabeli teológusok jó témája az a kérdés, hogy ki 
kinek lesz házastársa a túlvilágon. 

Az c világi özvegység — a sok házasság gyakorlatával 
szemben, vagy éppen azért, mert mindenki, aki tehette, 
újraházasodott — nem volt szokásos, bár az akkoriak az 
elhunyt házastárs megbecsülésének tekintették a halála 
után követett gyászt. Wesselényi Anna ebből a meggon- 
dolásból ajánlotta Mindszenty Krisztinát a fának har- 
madik házasságra. Így írta: ki nem öltöznék a feketéből 
boltod után. A társadalmi gyakorlat azonban átmeneti 
állapottá tette az özvegységet. A kortársak mentalitását 
ebben az ügyben jól érzékelteti egy református gyülekezet 
rendelkezése a lelkész járandóságairól. A fizetnivalót, 

mint általában, házaspárokra vetették ki, és különbö- 
ző társadalmi kategóriákat vettek figyelembe. Csak az 
özvegyek helyzete volt egyértelmű. Amely férfinak a 
felesége meghal, míg meg nem bázasodik, addig csak 
fél bérrel tartozik. Amely asszonynak is az ura megbal, 
míg férjhez nem megy, az is csak fél bérrel tartozik, 
állapították mcg. 

Minden adat arról beszél, hogy csupán az élet két 
szélsőséges helyzetében, nagyon elesetten, illetve na- 
gyon tekintélyesen maradtak emberek özvegyen. Így 
igen nagy, személyének szóló megbecsültségben maradt 
özvegy maga Wesselényi Anna, aki tizennyolc évvel 
élte túl egyetlen férjét, Csáky Istvánt. És hasonló okból 
maradt özvegy Vér Miklósné jobbágyasszony második 
házassága után: a Vér família Sárospatakon a 16. szá- 
zad eleje óta tősgyökeres volt, Vérné maga pedig nagy 
személyes tekintélyben állt. Egyik unokáját a pataki 
tanács nem apja, anyja után nevezte, hanem így írta be 
a városkönyvbe: Vér Miklósné unokája. A másik oldalon 
mint elesett asszony maradt özvegyen a szomorú sorsú 
Báthory Erzsébet, aki mindig is szerencsétlenül irányí- 
totta az életét. Aztán ugyancsak az elcsett nő típusa két 
jobbágyasszony, Szigyártó Jánosné és Fekete Jánosné. 
A helyett, hogy férjük halála után tovább gazdálkodtak 
volna a birtokukban lévő telkeken, vagy újból mcghá- 
zasodtak volna, ispotályba vonultak. 

Lehetett az özvegységre ok a nagyon magas kor is. 
Nem tudom azonban, mennyi volt az, amennyinél az em- 
berek az újraházasodásról lemondtak. Miskolczi Csulyak 
István, aki a legtöbbször házasodott, hetven felert döntött 
úgy, hogy lelki és testi nyugalma érdekében sürgősen 
újranősül. Meg is tette. A dúsgazdag és előkelő Perényi 
Borbála harmadik házassága idején volt életkorát nem 
ismerem, de tudom, hogy felnőtt unokái voltak, amikor 
első házasságából született fia könyörgött neki, hogy 
maradjon tisztes özvegy. Neki azonban nem volt kedve 
az özvegységhez. Házasságot kötött két előkelő nagyúr 
után harmadszorra egy jelentéktelen alakkal. 


)4 


A házassági piacról nem volt szokás önként távol 
maradni. Két egyedülálló embert ismerek a forrásokból; 
nem vagyok meggyőződve róla, hogy nem házasodtak 
volna meg, ha alkalom adódik. Az egyik jobbágylány, 
Asztalos Zsuska. Ő korán árva lett, nevelőszülőknél 
nőtt fel, majd újjáépítette szülei addigra leromlott házát, 
elkezdett önállóan gazdálkodni. Ez a 17. század máso- 
dik felében, háborús időkben történt. Zsuska azonban 
helytállt, holott sok férfi feladta. Ha jól veszem ki az 
adatokból, a lánynak volt néhány évig élettársa. Aztán 
a férfi elköltözött, bár semmi nem utal arra, mintha a 
viszonyukból botrány kerekedett volna. Zsuska talán 
túl önálló volt a házassági alkalmazkodáshoz. A másik 
általam ismert magányos ember maga állította azt, hogy 
soha nem szándékozott megnősülni. Kovács Mártonnak 
hívták, a szalonaki uradalom egyik kis falvában lakott. 
Azért nem vett feleséget, állította, mert nem akart sa- 
ját háztartásra költeni. Mindenét korán meghalt fivére 
családjára fordította. Ő nevelte valamilyen okból egyik 
unokaöccse feleségét is. Ez az asszony nem hajlott aztán 
az özvegységre: ahogy a férje meghalt, születendő gyerekc 
jogán követelte nevelőapjától az örökséget. Nyilván újra 
férjhez akart menni. 

Két társadalmi kategória tagjai viszont, a katolikus 
egyháziak és a katonáknak bizonytalan nagyságú része 
valóban önként nem lépett a házassági piacra. Ennek 
a ténynek azonban nem volt megrendítő hatása. A ka- 
tolikus egyház Magyarországon fénykorában sem vont 
el számottevő arányú vevőt vagy cladót a házassági 
piacról, a 15—16. század fordulójára pedig feltűnően 
csökkent a római katolikus egyházi személyek száma. 
Különösen a kolostorok életében következett be részint 
a török háborúk, részint a reformáció folyományaként 
nagy hanyatlás. Aztán megtörtént ugyan a katolicizmus 
részleges restaurációja, de a szerzetesség nagy lelki világa 
az ellenreformáció során sem alakult ki. Szerintem ebben 
nagy szerepe lehetett annak, hogy a házassági piac jól 
működött. Nem volt szüksége az egyház felszívó hatásá- 

ra. A reformációval létrejött egyházak papjai pedig olyan 
emberek voltak, akik mindenképpen házasodtak volna. 
A magyarországi viszonyok jól működő voltáról tanús- 
kodó tény az, hogy bár az új papság tekintélyes része kül- 
földön tanult, elvétve hoztak haza külföldi feleséget. 

Ami a katonaságot illeti: a Mohács utáni nagy szerve- 
zések következtében a katonák is beálltak a feltétlenül 
házasodók közé. Korábban volt számottevő zsoldos ka- 
tonaság, most a hadsereg megkötésének a módja az volt, 
hogy — némi kevés zsold kiutalása mellett — a hadakozás 
kötelezettségével kaptak telket a katonák várak környé- 
kén, az ország határa mentén vagy stratégiailag fontos 
útvonalak mellett fekvő falvakban. Értelemszerűen kel- 
lett lennie feleségüknek, mert egyedülálló férthtak nem 
tudtak önálló gazdaságot fenntartani. Aztán mentek 
katonák közé a fiatalemberek átmeneti időre. Számukat 
nem ismerjük, de az biztos, hogy a házassági piac mű- 
ködésére előnyösen hatott a szokásosnál idősebb vevők, 
a leszerelt katonák rendszeres megjelenése. 


3. HÁZASSÁGI SZABÁLYOK 


A házassági piac működését az állam és az egyház, a re- 
formáció után az állam és az egyházak, többes számban, 
szabályozták. Nem volt lényeges gyakorlati különbség az 
előírásaik között, mert minden házassági feltétel antik 
római vagy keresztény középkori előzményekre ment 
vissza. A római eredet természetes: a kereszténység a 
római birodalomban jött létre. Követte vagy a maga ké- 
pérec alakította a római szabadok szokásait és törvényeit. 
Az őskeresztények átvettek római ünnepeket, átvették 
a házasság szabályait is. Aztán a szabályok közül egyi- 
ket sem illesztették hozzá újabb korok körülményeihez. 
A házasság kora újkori egyházi szabályait az élet más 
átmeneti rítusainak egyházi szabályaival együtt Bárth 
Dániel igen alapos monográftiában leírta. A 16—17. század 
során már nem ténylegesen fenyegető cselekményeket 

tiltottak; azért kellett figyelembe venni őket, hogy az 
ember ne kerüljön kellemetlen, esetleg az egész egzisz- 
tenciáját összetörő helyzetbe. 

A szabályozások között alapelvként szerepelt a piacra 
belépés feltétele: lányok x2 éven alul, fiúk 14 évesnél 
hatalabban nem köthettek házasságot. Eredetileg nyilván 
az volt a cél, hogy — a házasság társadalmi funkcióját 
hangsúlyozandó - a szaporodásra még éretlen egyedeket 
a házassági piacról ilyen módon kizárják. A 16. század- 
ban azonban a 12/14 éves korhatárnak az élethez nem 
volt semmi köze. A római jogból vette át valamikor a 
középkori egyház, majd senki nem törődött veleannyi- 
ra, hogy megváltoztassa. A protestáns egyházak egyes 
szabályzatai nemenként két-két évvel felemelték a nor- 
mát. Így egyes helyeken, Debrecen környékén például, 
összhangba kerültek az ókor óta megváltozott biológiai 
viszonyokkal: a nemi érés ideje későbbre tolódott. Na- 
gyobbrészt azonban maradt az ókori szabályozás, holott 
kisgyerekeket csak nagyon kivételes esetben jutott eszébe 
bárkinek is összeadni. A kivétel az lehetett, amikor az 
egyéni ivarérettség korábban következett be. Adataim 
csak 14 évesnél idősebb jobbágy feleségekről és 21 éves- 
nél idősebb jobbágy térjekről vannak. Arisztokratáknál 
tudok arról, hogy fiatalabb gyerekeket családok elígértek 

vagy el is jegyeztek egymásnak, a házasságkötés azonban 
és az elbálás minden csetben csak a gyerekek biológiai 
érettsége után következett be. Nehéz is lenne korábban 
elképzelni. A szexuális aktus végrehajtása nélkül a há- 
zasság nem volt érvényes. Mind az egyházi, mind a világi 
hatóságnál ez volt a feltétel. Consensus consummatione 
compleatur — az egyetértés a konszummációval tel- 
jesedik ki, volt a hivatalos szöveg. Magyarországon a 
színlelt elhálás gyakorlata, ami szerint akár csecsemőket 
is egymás mellé fektetnek rituális gesztussal egy ágyba, 
nem alakult ki. 

Az életkorral kapcsolatban felállítottak egy másik 
tilalmat-is: egyesetlen párokat, vagyis nagy korkülönb- 
séget felmutatókat nem volt szabad összeadni. A tilalom 
eredetét nem ismerem, de tudom, hogy abban a korban, 
amiről itt szó van, ennek sem volt sok értelme, mert nem 
volt szokás össze nem illő emberek vad keveredése. Sike- 
rült 66 jobbágy házaspár életkori adatait összegyűjtenem. 
Az derül ki belőlük, hogy a megszokott a felek egyko- 
rúsága volt, vagy 1—5, illetve 6—10 éves korkülönbség a 
férj javára. És úgy tűnik, az 1—5 éves korkülönbség az 
első házasságból, a 6-1o éves a másodikból adódott. 
Ettől eltérő értékeknél nyugodtan feltételezhetjük, hogy 
szokatlan helyzetben, esetleg valamelyik fél sokadik 
házasságában jöttek létre. A térjek 20 évvel idősebbek 
voltak a feleségüknél 5 esetben, és egy-egy csetben volt 
a feleség 24, 26, valamint 30 évvel fiatalabb. Fordítva 
megnyilvánuló, a teleség idősebb volta mellett fellépő 
nagy korkülönbség a 66 darabos mintában kétszer fordult 
elő: egy férj volt feleségénél 18 évvel, egy másik ro évvel 
fiatalabb. Mivel az érintettek szabályosnak nyilvánvalóan 
a feleség fiatalabb voltát tekintették, tulajdonképpen ez 
az utóbbi öt cset is a szokatlan kategóriájába esik. 

Arisztokratáktól nem gyűjtöttem hasonló adatpárokat, 
de tudom, hogy a nagy korkülönbség első házasságban 
közöttük sem volt megszokott, aztán nőhetett. A fiatalság 
a házassági piacon nagy érték volt. A nők első házassá- 
gukban még nem törekedtek fiatalabb férj szerzésére, de 

miután egyszer özvegyen maradtak, igyekeztek minden 
házassággal mind fiatalabb partnerhez jutni. Férfiak ezzel 
szemben lehetőleg már első házasságra is fiatalt vettek, 
aztán nőtt az újabb feleségek és a közöttük húzódó 
korkülönbség. Így a szigetvári hőstettéről híres Zrínyi 
Miklós, miután már első felesége, Frangepán Katalin is 
lényegesen fiatalabb volt nála, 1564-ben, ötvenhat évesen 
elvett egy magánál harminc évvel fiatalabb hajadont, a 
cseh előkelő Eva Rosenberget. A háromszor házasodó 
nők jellegzetes példája, Losonczy Anna először magánál 
sokkal idősebb, tekintélyes emberhez ment, második 
férje, Ungnad Kristót csak valamivel kevésbé volt idős, a 
harmadik viszont, Forgách Zsigmond körülbelül tizenöt 
évvel volt ftatalabb nála. Anna harmadik férje mintegy 
tíz évvel fiatalabb volt Balassi Bálintnál is. Az asszony és 
a költő házassága azonban nem korkülönbségi okokból 
hiúsult meg. Forgách Zsigmond aztán Losonczy Annához 
hasonlóan járt el: a magánál jóval idősebb Anna után 
egyre fiatalabb feleségei lettek. Minden jel arra utal, hogy 
az életkorra vonatkozó egyházi tiltás semmibevétele nem 
járt következményekkel. 

Reálisabb veszélytől óvott a rokonok házasságát tiltó 
és ugyancsak mind világi, mind egyházi fórumokon 
érvényes szabályozás. Azt jelentette, hogy bizonyos ro- 
konsági fokon belül vérfertőzésnek számított és minden 
fórum előtt érvénytelen volt a házasság. Ez a tiltás is a 
római jogból eredt, aztán átvették a kánonjogi és világi 
törvények. A kritikus rokonsági fok az itt tárgyalt korban 
mind a törvények, mind az egyházi rendtartások szerint 
a negyedik fok, illetve negyedik íz volt. Eredetileg heted- 
íziglen tiltotta az egyház a rokonok házasságát, ám már 
a 13. század elején tartott Lateráni zsinat a negyedik 
ízre csökkentette a tilalmat. Így vették figyelembe világi 
fórumok is. Csak Mátyás király vonta ki az ügyet teljesen 
az egyház hatalma alól. 1462-ben törvénybe foglalta, 
hogy a negyedízen belüli rokonházasság főbenjáró bűn, 
felségsértés. Ezzel igen nagy nyomatékot adott a tiltás- 
nak. Mátyás törvényétől kezdve nem az cgyház aránylag 

szelíd, anyagi következmények nélküli rosszallására szá- 
míthattak az összeházasodó rokonok, hanem a társada- 
lom minden szintjén fő- és jószágvesztésre. 

Ezen a helyzeten a reformáció a dolgok természeténél 
fogva nem változtatott. Egyházi fórum nem írhatott felül 
országos törvényt. Az új, protestáns rendtartásokba 
tehát ha bekerült a rokonházasság tiltása, a negyedik íz 
került be. Egyedül a Méliusz Juhász Péter által fogalma- 
zott, Debrecen környékére érvényes rendtartás kivétel. 
Aszerint a tilalom a harmadik ízre zsugorodott le. Ezt 
a rendelkezést nem értem. Nem tudom, hogyan gondol- 
hatta a püspök, hogy az ő egyházkormányzata alatt élők 
kivételezettek lehetnek. Sok rendtartás viszont éppen a 
Méliusz Juhász-félével ellentétben - nyilván azért, mert 
országos törvény volt róla — már nem is tartalmazza a 
rokonházasság tilalmát. 

Egyértelmű, hogy a protestánsok minden társadalmi 
szintjén éppen úgy élt a rokonházasság tilalma és ép- 
pen olyan bonyolult volt náluk, mint a katolikusoknál. 
Bonyolultságon azt értem, hogy az ízek számítása még 
egyenes ágon sem egyszerű; a kortársak különböző szá- 
mításokat használtak. Oldalágon megállapítani ilyen 
távoli rokonságot még nehczebb volt, és tetézte az egészet, 
hogy valamilyen módon a házastársak közötti rokonság 
is beleszámított. A református Pethő Borbálát 1620-ban 
azért választotta el az illetékes egyházi bíróság első fér- 
jétől, Kapy Sándortól, mert valaki kiderítette, hogy ő és 
Kapy első felesége, Melith Kata rokonok. 

Élettanilag lett volna veszélyes bizonyos rokonsági 
körön belül házasodni? Vagy az öröklési rendet veszé- 
lyeztette a negyedik ízen belüli rokonok házassága? Nem 
tudtam az eredeti szabályozás értelmét felderíteni. Csak 
az vitathatatlan, hogy a 16-17. században célszerű volt 
figyelembe venni. A vérfertőzés vádja alatt ugyanis sú- 
lyos csapásokat szenvedhettek házaspárok és gyerekeik, 
nemegyszer késő utódaik. Súlyos volt maga a megtá- 
madtatás, még súlyosabb, hogy ilyen okból a hatóság 
törvényesen vett el birtokokat. Ncmcsi birtok esetén a 

király volt illetékes, a jobbágytulajdont a töldesúr vette 
el a vértertőzés vádjával sújtottaktól. Tóth Péternét, 
egy alsóbényei jobbágyasszonyt és második férjét, Tóth 
Jánost 1559-ben az uraság azért tartotta fogva, mert 
valaki feljelentette a két férj rokonságát. Fejük elvesztése 
fenyegette a Tóth házaspárt abban az esetben, ha a vád 
bebizonyosodik, közös gyerekük pedig sem a telket, 
sem szülei más vagyonát nem örökölhette, ha Tóthék 
kapcsolatát vérfertőzésnek minősítik. 

Negyed ízen belüli házasság helyett egyszerűbb volt 
a rokonokat a házassági piacon elkerülni, vagy az ille- 
tékestől a törvény alól előre felmentést kérni. Sok for- 
rás alapján tudjuk, hogy előkelő családok vagyonokat 
költöttek el Rómában a kánonjogi tiltás feloldásáért. És 
Erdélyi Gabriella, aki a római Penitentiaria hivatalhoz 
küldött kérvényekkel toglalkozik, arról tájékoztatott, 
hogy Magyarországról kis falvakból, jobbágyoktól is 
indultak ügyek a kánonjogi tilalom feloldása érdeké- 
ben. Hasonló eljárást protestánsok, akiknek még csak 
országos egyházi fórumuk sem volt, nemhogy egyetemes 
elöljárójuk, a helyben működő egyházi hatóságnál kezde- 
ményezhettek. Meggyőződésem, hogy a protestáns nagy 
famíiliák nem utolsósorban azért tértek vissza aránylag 
rövid idő után szinte testületileg a rórnai katolikus cgy- 
házba, mert idegenkedtek legfelső egyházi hatóságuktól, 
a falusi papok falvakban ülésező gyűlésétől. 

Az életkori és a rokonságbeli világos, egyértelmű sza- 
bályozások mellett volt kettő, aminek a betartását nehéz 
lehetett ellenőrizni. Az egyik a családi beleegyezés meg- 
szerzésének szükségessége, a másik az, hogy a teleket 
nem szabad házasságra kényszeríteni. Párokat összcadni 
csak mindkettőjük egyetértésével volt szabad. Világi 
törvények eléggé lazán szóltak ezekről a feltételekről, 
egyházi rendtartások is inkább csak a felek önkéntességét 
hangsúlyozták. A szabályozást tartalmazó szövegek úgy 
hatnak, mintha formális, a tehetetlenség erejével régóta 
ismételgetett kegyes szándékot togalmaznának mcg. 
Valószínűleg azért keltenek az olvasóban ilyen érzést, 

mert a család beleegyezése és a felek önkéntessége is 
ősrégi előírás volt már a 16-—17. században. Nem kellett 
őket nyomatékosítani; mindenki tudott róluk. 

A családi beleegyezés szükségességének közismert 
voltára törvények szövegéből lehet következtetni. Tár- 
sadalmi méretekben elterjedt volt az a gyakorlat, amit 
tiltottak. A szülők vagy a rokonok beleegyezésére István 
király óta utalnak, anélkül hogy a rendelkezés eredetét 
jeleznék. István szabályozta azt, hogy mi történjék le- 
ányrablás esetén, ha a lány szíileinek engedélye nélkül 
rabol valaki magának feleséget. Aztán a lányok öröklését 
szabályozó törvények térnek ki Zsigmond uralkodása, 
közelebbről 1435 óta arra az esetre, amikor a lány fivé- 
reinek, rokonainak vagy szüleinek bíre és akarata nélkül 
ment hozzá paraszti állapotú személyhez. Minthogy a 
törvény ismétlődött, bizonyosan nem kevés lány ment úgy 
férjhez, hogy előre tudta, zavar lesz az öröklésnél. Igaz, 
a zavar nem volt túlságosan nagy. A rokoni hozzájáru- 
lás nélkül férjhez ment lány egyszerűen pénzben kapta 
meg az örökségét, ahelyett hogy az apja után maradt 
birtokok negyedéből természetben részesült volna. Szinte 
súlyosabb következménye lehetett annak, ha a szülők 
beleegyezése nélkül kötött házasság nem többet, csak a 
rokonok neheztelését vonta maga után. Ez történt Thurzó 
Orsolyával, aki két elég jó házasság után rokonai helyte- 
lenítése mellett hozzáment bizonyos Tobias Lindauhoz. 
Amikor egyszer gyerekeivel együtt, mindent odahagyva 
menekülnie kellett, fivére, Thurzó György nádor egyik 
várába sem engedte be. A nádorné, Czobor Erzsébet kö- 
nyörgésére szerezhetett magának Orsolya szállást valami 
faluban. Úgy tűnik végeredményben, hogy a beleegyezés 
nélkül kötött házasság következményeit viselni kellett, 
de sem kívülállók, sem az érintett telek részéről nem volt 
szokás a rokoni beleegyezés hiányára hivatkozva kérni 
a házasság felbontását, illetve megtámadni a házasság 
érvényességét. 

A kényszerből létrejött házassággal más volt a helyzet. 
A házassági erőszak egyrészt társadalmi normává vált 

egyházi előírást sértett, másrészt lehetett veszélyes, mert 
elemi indulatokat keltett. Az erőszakot elutasító indulatos 
magatartás legsúlyosabb esetéről egy Vas megyei kis talu- 
ban olvastam. 1588-ban került bíróság elé az az ügy, ami 
szerint Horvát Mihály lányát Spegli Jerig annak idcjén az 
úriszék ítélete értelmében — mert mint szolgálóját teherbe 
ejtette — kényszerből elvette, majd az asszony apja szerint 
meggyilkolta. A holttesten erős verés nyomai látszottak, 
állította Horvát, aki a vádban Speglinek az esküvő előtti 
kijelentését idézte. Azt mondta volna Spegli Jerig, elve- 
szem, de sokáig bizton nem él. A bíróság az ügyet ilyen 
alapon nem látta bizonyítottnak. Úgy rendelkezett, hogy 
Speglit csak akkor fejezzék le, ha nem tud saját igaza és 
tisztessége mellett negyvenedmagával esküt tenni. 

Ez az cset, bármilven kivételes volt a gyilkosság akkor 
is, mint a történelem során mindig, jól érzékelteti, hogy 
a házassági egyetértés feltétele társadalmi igénynek fe- 
lelt meg. Úgy is lehetne fogalmazni, a két fél házassági 
egyetértése általános emberi követelmény. Tételesen a 
római jog fogalmazta meg, amikor a consensus facit 
matrimontum, az egyetértés teremt házasságot elvet 
rögzítette. Ebből lett a kora középkori kercsztény egy- 
házban a házasság szentsége, amit az különböztet meg 
minden más szentségtől, hogy nem a pap szolgáltatja 
ki, hanem a házasodó felek szolgáltatják ki egymásnak. 
A protestánsoknál nem volt ckkora súlya az ügynek. 
A két házasfél egyetértését azonban, mint természetes 
feltételt, ők 15 megkövetelték. 

A házassági kényszerítés utólag hozhatott rossz kö- 
vetkezményeket. Éppen azért, mert minden fórumon 
tiltották, alkalmat adott a válásra. Mind katolikusok, 
mind protestánsok kérték házasságuk felbontását olyan 
alapon, hogy eredetileg kényszerítették őket. Így kért 
feloldozást Garai János magának és Ilona nevű feleségé- 
nek még a 15. században. Majd kértek még sokan. Azért 
idézem Garaiékat itteni tárgyalásomhoz képcest a régmúlt- 
ból, mert jó forrás van róluk, és jellegzetes az csetük: a 
házassági erőszakra hivatkozás magának a házaspárnak, 

nem kívülállóknak az eszköze volt. Megromlott házas- 
ságból jól működő kiskapuként lehetett a valamikor volt 
erőszakra hivatkozva kilépni. Mivel pedig házasságok 
ritkán romlanak el csak az egyik félre érvényesen, úgy 
lehetne gondolni, az erőszak az elején közös befektetés 
volt. A korrársak azonban nem gondolkoztak ilyen cini- 
kusan. Inkább gondoskodtak arról, hogy a felek közös 
akarata szempontjából kétes házasságot ne lehessen 
erőszak eredményének tekinteni. 

Paraszti környezetből bizonyos Sarka János esetre 
jellegzetes. Amikor egyszer összeveszett a feleségével, 
azt vágta az asszony fejéhez, ördögséggel kötötték rá 
magukat. Nyilván azért utalt természetfölötti erőre, 
mert amikor a házasság létrejött, nem érzékelte, hogy 
rászedték. Bővebben kifejtett értesülésünk van egy fő- 
rangú csetről. Nagyságod az kisasszonyt szép szóval, sok 
rendbeli ígéretekkel, ajándékokkal vegye rá a házasságra, 
tanácsolta a család egyik bizalmasa, amikor Esterházy 
Orsolyát és Esterházy Pált, a nádor egyik unokáját és 
egyik fiát sok házassági akadály ellenére össze akarták 
adni. Bizonyosan kapott is a kislány sok ajándékot, de a 
nagy terv csak akkor fordult egyenes győzelemre, amikor 
jó pszichológiai érzékkel megáldott asszonyok egy reggel 
Orsolyát beküldték Pál szobájába, hogy ébressze csókkal 
a vőlegényét. A fiút a váratlanul intim gesztus annyira 
megfogta, hogy beleszeretett Orsolyába. Így írta később 
élete feljegyzéseiben: annyira magáboz kapcsolt, bogy 
én is fölötte igen kezdenéni szeretni. 

Végül, a szabályozások között legyen utolsó a sorban 
a házasságkötés helyére és módjára vonatkozó előírás. 
Ez a többinél lényegesen későbbi; nem az ókorból örök- 
lődört. Magyarországon 12. századi törvényekből szár- 
mazik. Miután a házasságot már Szent István közvetve 
az egyház hatáskörébe utalta, Könyves Kálmán foglalt 
törvénybe halála előtt nem sokkal, 1116-ban a házasságra 
vonatkozó zsinati határozatokat. A király II. Dekrétuma 
kimondta egyrészt a házasság felbonthatatlan voltát. 
A bibliai Máté evangéliumában és a Márk evangéliumá- 

ban leírt mondat került így a magyar törvények közé: 
Amit az Isten egybe szerkesztett, ember el ne válassza. 
Másrészt kimondta az egyházi házasság kizárólagos vol- 
tát. A házasságkötésnek, áll ugyanabban a dekrétumban, 
in conspecttt eccleside, pap jelenlétében, alkalmas tanuk 
szeme láttára, az összeköttetés jelének átadásával és 
mind a két fél egyetértésével kell végbemennie, különben 
nem házasság, banem paráznaság szerzése lesz. 

A mondat elején álló néhány szót (is conspectu eccle- 
sie) azért idéztem latinul, mert értelmezése idők folya- 
mán megváltozott. Amikor Könyves Kálmán szövegébe 
bekerült, azt jelentette, a templom előtt. Vagyis azt 
mondja, hogy házasságot a templom épülete előtt kell 
kötni. Erről Európában hasonló értelmű törvényszöveg 
nem maradt fenn. De itáliai és franciaországi képek ta- 
núskodnak a templom előtti házasságkötés szokásáról, 
és az angol irodalom 14. századi atyjának, Chaucernek 
egyik Canterbury meséje szól róla. Azt mondja, a nagy 
hírű bathi asszony öt férjet is szerzett a templom kapit- 
jában — at tbe cburcb dore. Felteszem, hogy a szokás 
a szerződéseket rendszerint megfogalmazó jegyzők és 
írnokok tevékenységéhez kapcsolódóan alakult ki. Nem 
volt állandó hivatali helyiségük; ott foglaltak írásba 
szerződéseket, ahová hívták őket. Európában minden- 
ütt kedvelt tartózkodási helyük volt a templom bejárati 
boltozata alatti, időjárástól védett kis tér. Így — mivel 
ott mindkét közreműködő kéznél volt - a templom előtt 
lehetett polgári házassági szerződést kötni, és azonnal 
csatlakozhatott hozzá a templomajtóban álló pap jelenlét- 
ében tett egyházi fogadalom. Magyarországon a templom 
nyitott kapujában álló pap előtt kezdett házasságkötési 
ceremóniáról a 14. századból származó szertartásrend 
is tennmaradt. 

Arra az időre, amivel itt foglalkozom, az in conspecttt 
ecclesiae szavak jelentése egyrészt a gyülekezet színe 
előtt, németül vor der Gemteinde, angolul before tbe 
congregation értelemre változott, másrészt a házasság- 
kötés egyik tormájával lett azonos. A jelentésváltozást 

8. kép. Esküvő a templom előtt 


a latin ecclesia szó többértelmű volta tette lehetővé. 
A katolikus egyház latinjában az ecclesia nemcsak a 
templom épületét jelentette, hanem az egybázat is, elvont 
értelemben, miként jelenti ma 15. A gyülekezet jelentése 
viszont inkább a protestáns teológia révén alakult ki: 
Luther emelte tanításai középpontjába az erre utaló 
bibliai helyet. A Máténak tulajdonított evangéliumban 
vannak leírva Krisztus szavai arról, hogy ha ketten vagy 
hárman az ő nevében egybegyűlnek, ott lesz közöttük. 
Ott lesz az ő egyháza. Luther ezt reformátori működése 
legelején a római katolicizmussal szemben értelmezte. 

Nem kell a hivatalos egyház közvetítése az igaz egyház 
létrejöttéhez, állította. Később, amikor az egyházszervező 
helyzetébe kényszerült, az egyházi hivatalosságról szóló 
véleménye nagymértékben megváltozott, de az ecclesia 
szó ilyen értelmezése megmaradt. Így logikus és mély 
értelmű az a gondolat, hogy a házasságkötés a gyülekezet, 
a közösség bevonásával, a gyülekezet színe előtt, nem 
egyszerűen csak tanúk jelenlétében történik. A római 
katolikus egyház az in conspectiu ecclesiae fordulatot 
ugyanilyen értelemben szintén használja. 

Másrészt az in conspectn ecclesiae a 16. század elején 
már az összes egyházi előírás figyeclembevételével celebrált 
házasságkötést jelentette. És az in conspectu ecclesiae 
házasság ellentéte volt a commbiuim clandestinum, a 
titkos házasság. Utóbbinál az előírások közül valamc- 
lyiket, vagy többet is, nem tartottak be. Erről a titkos 
házasságról az utóbbi néhány évben a nemzetközi tu- 
dományosságban nagy viták zajlanak. Nincs egyetértés 
arról, hogy mi volt a hiányzó elem, illetve vannak, akik 
a titkos házasságot pap közreműködése nélkül kötött 
házasságnak gondolják. A bizonytalanság tulajdonkép- 
pen elképesztő, mert titkos házasság mind katolikus, 
mind protcstáns egyházi rendelkezések szerint létezett; 
minden felekezet tiltotta. Érvénytelenségét azonban csak 
a görögkeleti egyház egyik zsinata mondta ki. A nyugati 
kereszténység újra meg újra fellépett a titkos házassággal 
szemben, de érvényességét — ha már megkötötték — nem 
vitatta. 

A 16. század elejére a házasságkötési szertartás a temp- 
lom kapujából bevonult magába a templomba. Kialakult 
továbbá mindkét fél, mind a menyasszony, mind a vőle- 
gény megszólalásának gyakorlata. Nem tudjuk, milyen 
felszólításra, de egy 1515-ös zsinati határozat szerint 
bizonyosan egymásnak tettek kijelentést. A későbbiek 
ismeretében úgy lehet togalmazni, nem a paphoz, hancm 
egymáshoz szóltak. A vőlegény a feleségemnek fogadlak 
vagy hasonló értelmű szavakat mondta. A menyasszony 
pedig az emberemmnek fogadlak, illetve hasonló értelmű 

szavakkal nyilatkozott. A pár megszólalása anyanyelven 
történt. Gyűrű vagy más összekötő jel, aminek a szüksé- 
gességét a házasságról szóló középkori törvény eredetileg 
kimondta, nem minden szertartásrend szerint volt. 

A reformációval a házasság lényege átalakult, de a 
házasságkötés tormája nem változott lényegesen. A pro- 
testánsoknál a házasság már nem volt szentség; ők a ka- 
tolikus hét szentségből csak a keresztelést és az úrvacsorát 
vették át. Így a protestáns házasságkötéskor a lelkész 
nem szentséget szolgáltatott ki, pusztán tudomásul vette 
a házasságot, megáldotta a házasságot, illetve meghall- 
gatta a felek házassági fogadalomtételét. A felsorolt 
fogalmak a házasságkötés eltérő teológiai értelmezéséből 
következnek, mert a protestánsok között csak a lényeget 
tekintve élt közös felfogás: a felek Isten akaratából, de 
nem az egyház közvetítésével kötnek házasságot. Így az 
egyház képviselőjének cselekményeit a szertartás folya- 
mán különbözőképpen kellett magyarázni. 

A protestáns jegyespár tehát a násznéppel együtt 
bevonult a templomba. A násznépről a házasságkötés 
forrásai olyan gyakorisággal szólnak, mintha jelenléte 
a szertartásban nélkülözhetetlen lett volna. Valóságosan 
nem volt nélkülözhetetlen. Ez világosan kitűnik abból, 
hogy a protestánsok gyakran gyakorolták magánháznál 
a házasság rítusát. Ott, ahol ismerjük a lelkésznek az 
esketés után fizetendő díjat, mindenütt külön kategória 
az, ha a házasságkötés nem a templomban zajlik. És nem 
a dolog különlegessége miatt kell többet fizetni, hanem 
azért, mert az ilyen eljárás külön fárasztja a lelkészt. 
A házasságkötés protestáns rítusának gyakorlására hasz- 
nált magánház rendszerint a vőlegény vagy a menyasz- 
szony otthona volt. Tartottak azonban esküvőt máshol 
is, így rokonoknál, esetleg a parókián. Úgy veszem ki a 
források eseteiből, hogy — bár kötött szabályozás nem 
volt — a kor egyetlen nyilvános szórakozóhelyén, a kocs- 
mán kívül akárhol lehetett házasságot kötni protestáns 
módra. Ez a szabályozatlan működés abból következett, 
hogy a házasság szentsége a retformációban megszűnt 

ugyan, a házasságkötési eljárást teljesen elhagyni azon- 
ban nem lehetett. Mind a hatóság, mind a társadalom 
ragaszkodott hozzá. 

A rítushoz a kortársak teológiai tartalmára tekintet 
nélkül ragaszkodtak. Nagyon jól érzékelhető cz abból a 
tényből, hogy az egyház vagy felekezet törvényes státusa 
és az általa bizonyított házasság érvényessége között nem 
volt összefüggés. A protestáns módra házasodás mai 
gondolkodási normáink szerint lehetett volna veszélyes, 
minthogy a magyar királyság katolikus jellege a refor- 
mációval nem szünt meg. Továbbra is katolikus szer- 
tartás szerint koronázták a királyokat. Az országgyűlés 
tagjainak többsége egy időben, a 16. század közepétől 
körülbelül cgy évszázadon át protestáns volt ugyan, de 
a római katolikus tőpapság külön rendje fennmaradt. 
A 17. század hetvenes éveitől kezdve kibontakozó ellen- 
reformáció a legteljesebb állami támogatással zajlott. 
A nem-katolikus felekezeteket törvény soha nem ismerte 
el, és a királyok végig katolikusok voltak. 

Ebben az ügyben azonban, a házasodásban, a társa- 
dalom alapegységeit, a családokat létrehozó rítusban 
soha nem volt zavar. Soha semmilyen hatóság nem vonta 
kétségbe az egyházi házasságot, ha maga az egyház hiva- 
talosnak tekintette. Nagyon jellemző ilyen szempontból 
az egyik felekezetből a másikba térő emberek magatartá- 
sa. Viszonylag sokan voltak, hiszen maguk a protestáns 
egyházak a katolicizmusból áttérő emberek csatlakozá- 
sával jöttek létre. Aztán — a 16—17. század fordulójának 
viszonylagos nyugalma után - a 17. század húszas éveitől 
volt társadalmi méretekben érzékelhető mennyiségű át- 
térés. Az a szokás azonban, hogy otthagyott felekezetén 
kötött házasságát felmondja vagy érvénytelennek tekintse 
valaki, nem alakult ki. 

Nincs okom feltételezni, hogy az áttérések mögött, ha 
nem is mindig, de sok esetben ne lett volna új vallásos 
meggyőződés, vagy az áttérés ne jelentette volna új taní- 
tások őszinte elfogadását. Valószínűleg voltak olyan párok 
is, akik odafigyeltek, mit tanítanak nekik a házasság- 

kötéskor a házasságról. Ha egyik felekezeten figyeltek 
és egyetértettek a tanultakkal, áttérésük után nyilván 
érvénytelennek tekintették azt, amit korábban hittek. 
Mégsem tudok olyan esetről, amikor a házaspár áttérése 
után az új felekezet rítusa szerint újraházasodott volna. És 
a legelkeseredettebb örökségi perekben sem hivatkoztak 
egyik felekezet tagjai sem arra, hogy a másik felekezeten 
történt házasság érvénytelen, nem alapoz meg öröklési 
rendet, Kizárólag válási szándék megvalósítása során ta- 
pasztaltam a valláskülönbség házasságügyi kihasználását. 
Egy Sárospatak környéki asszony, Füzesi Demeterné a 
17. század elején hosszan húzódó válási ügyét a zempléni 
református egyházmegye előtt úgy zárta le, hogy elment 
Lengyelországba, és pápista papboz gyónt. Így vonta 
ki magát a református cgyházi bíróság hatáskörc alól. 
Mindnyájan tudjuk azonban, milyen feszültségeket, rend- 
kívüli magatartást tud a válás szándékáig megromlott 
házasság kiváltani. Normális esetben és természetesen 
a rítus maga, nem a tartalma számított. 

A felekezetileg eltérő szertartásrendek tehát nem okoz- 
rak nehézségeket. Problémák következhettek viszont 
abból a szokásból, hogy templomban nem csak házas- 
ságot, hanem jegyességet is lehetett kötni. Egy pap- 
nak szóló meghívólevél a szentségek kiszolgáltatásával 
egy telsorolásban közli, hogy feladata lesz a subarratio 
végrehajtása, vagyis az eljegyzés celebrálása. Egyelőre 
tisztázatlan, ki volt a kezdeményező. A világi hatóság, az 
egyház vagy a közösség kezdeményezésére alakult-c ki a 
templomi eljegyzés gyakorlata. Azt sem tudjuk, milyen 
széles körben terjedt el, de bizonyosan élt Európa legtöbb 
országában, minden felekezetben, és mindenütt okozott 
zavarokat. A zavarok gyökere abban volt, hogy a templo- 
mi jegyesek az egyelőre feltáratlan rítusú szertartás után 
nyilvánosan együtt éltek. Egy jobbágyasszony, Taraczközi 
Zsófi, aki özvegyen Tóth Istvánnal járt jegyben, papok 
előtt jelentette ki: az foncsos fia az ő oldala mellé nem 
fekszik. Vagyis az lett volna természetes, ha a vőlegény 
a menyasszonnyal együtt alszik. Az előkelő, de nagyon 

szerencsétlen Pográny Erzsébet pedig gyereket szült a 
Poltári Soós Ferenccel fenntartott jegyességben. A király 
csak telnőtten törvénycsítette a fiát. Jegyesek gyerekei 
éppen úgy törvénytelenek voltak, mint az egyszerűen 
paráználkodó emberekéi. Csupán az egyházak által el- 
ismert és tanúk által tanúsított házasságból születhetett 
törvényes utód. 

A házassági piacon végeredményben szigorú és kevés- 
bé szigorú előírások működtek. A piac szereplői előtt 
általában közismertek voltak, és a házasfelek vagy ro- 
konaik akkor jártak el célszerűen, ha betartották őket. 
De fennállt a be nem tartás lehetősége is. Ha valaki vagy 
valakik nem tudtak vagy akartak a szabályok értelmé- 
ben cselekedni, az engedelmesség mímelése bizonyult 
célszerűnek. Nem volt értelmes dolog előre kockáztatni a 
házasság biztonságát. Olyan partnert kellett keresni, aki 
korban megfelelő volt, nem túl közeli rokon, számíthatott 
a család rokonszenvére, vagy legalábbis arra, hogy a 
família elfogadja, és hajlandónak mutatkozott a kapcso- 
latra, vagyis egyetértett a házasság kezdeményezőjével. 
Kívánatos volt végül templomban, valamelyik felekezet 
szertartásrendjében előírt rítussal kötni a házasságot. 


4. TÁRSKERESŐBEN 


A párkeresés lehetőségeinek felmérésében abból kell 
kiindulni, hogy a 16-—17. századi Magyarországon a tár- 
sadalmi nemek tagjai közös térben tevékenykedtek, egy 
térben éltek. Ezt a tényt azért szögezem lc, mert a nőket 
és a férfiakat, a lányokat és a fiúkat sok ország kutatói 
szerint nemcsak a közösségi tereken, hanem bizonyos 
helyzetekben még otthon is elválasztotta egymástól a 
szokás. Nálunk viszont közös időtöltésről tudósít Balassi 
Bálint, amikor kisfiúk és kislányok együttes játszásáról ír, 
és a társadalmi nemek közös működéséről tanúskodnak 
egyházi emberek, amikor azon háborognak, hogy fér- 
fiak és nők nem hajlandóak külön csoportokban menni 

a templomba, vonakodnak továbbá oda ülni, ahova a 
templomi helyüket kijelölték. Idővel aztán az egyházak 
Magyarországon is elérték minden felekezetnél azonos 
céljukat, a nemek és az életszakaszok szétválasztását. Így 
néprajzi leírásokban, amelyek részint az adatszolgálta- 
tók emlékei alapján, részint a kutató megfigyeléseinek 
segítségével körülbelül a 19. század elejéig mennek visz- 
sza, szegregált társadalomról lehet olvasni. Olyanról, 
amelyben nemek és életkorok nem keverednek: külön 
játszanak a fiúk, külön a lányok, külön barátkoznak az 
öregemberek, külön az öreg nők. Logikusan szól a ma- 
gyarországi néprajz már nemcsak szegregált templomba 
menésről, hanem szegregált templomi ülésrendről is. 
A közelmúltból leírt talvakban a falu népe már jóval a 
szertartás előtt a templom előtt gyülekezik, aztán mcg- 
szabott rendben vonul be a templomba. Ott, ahol van- 
nak személyes emlékeim, apai nagyanyámék falujában, 
először az öreg nők mentek be és ültek le a bal oldali 
padsorban hátul, aztán az öreg férfiak ültek be jobboldalt 
hátul, majd a régen házas nők és férfiak következtek 
balra, jobbra és így tovább, míg a kislányok nem jöttek, 
akik az egész gyülekezet nagy figyelme mellett vonultak 
be az első sorokba. A szertartás végén viszont ők mentek 
ki először. Mindenki a lányokat nézte. 

Ez a rend mára tökéletesen megszűnt. Kis hegyi fal- 
vakban állítólag még él. Körülbelül százötven évig volt 
általánosan érvényes. A 16—17. század viszonyaihoz 
képest kifejezetten mesterségesnek hat. Akkor az embe- 
rek — ahogyan egyébként ma 15 -— keveredtek, családok, 
barátok, barátnők, esetleg szomszédok mentek és ültek 
le a templomban együtt. Keverten ültek, ha leültek cgy- 
általán. Mert a templom és a gyülekezeti tagok viszo- 
nya még sokat őrzött a középkori, lazább szokásokból. 
Állattal, kutyával, lóval abban a korban, amiről írok, 
már valószínűleg nem mentek be a templomba, de volt 
a templomba járásban a későbbiekhez képest valami 
könnyedség. Sem a gyülekezet, sem a papok nem vették 
szigorú szabályosan a templomi rendet. Amikor a napjuk 

úgy alakult, beugrottak a templomba. Nem mindenki ért 
oda a szertartás kezdetére, nem is mindenki várta meg a 
végét. Az, aki nem ért rá sokáig, kiment a befejezés előtt, 
folytatta a munkáját, vagy ünnepnapokon újra felvette 
a szórakozást. Ebben a korban még csak a felsőbbség 
óhajaként érvényesült az, hogy a templomi esküvőt a 
lakodalmi ünnepségek elején, reggel tartsák. Hol a pap, 
hol a násznép nem volt a helyén az előírt időpontban. Ezt 
állapítják meg egyházlátogató felettesek elég gyakran és 
minden felekezetnél. 

Nehéz viszont rekonstruálni azt, hogy a lakodalomhoz 
milyen előzmények vezettek. Nehéz, mert kemény tények 
tanúsága szerint a társkeresés gyakorlatilag lehetetlen 
volt. A demográfiai számok a párkeresés eredményességét 
szinte kizárták. Különösen feltűnő a 16—17. század- 
nak ez a sajátsága a parasztságnál, és források náluk 
szólnak róla. Beszédes ebben a témában egy 1634-es 
felmérés Pozsony megyéről. Draskovich János pozsonyi 
prépost készítette, és nem tekinthető egyházlátogatási 
jegyzőkönyvnek, mert a protestáns gyülekezetek adatai 
is benne vannak. Mint forrás viszont éppen ezért értékes: 
egy nagy, természet-földrajzilag és nyelvileg, valamint 
felekezetileg változatos terület minden településéről szól. 
Tovább növeli az értékét az, hogy a prépost, illetve kísérői 
minden településen közlik a helység házainak és lelkeinek 
számát. Ezt az utóbbi adatot mint abszolút számot nem 
használtam, mert nem tudjuk, kit tekintettek léleknek. 
Arra viszont következtetni lehet a felvétel lélekszámaiból, 
hogy egy-egy házban egy-egy kisebb-nagyobb családot 
vettek számításba. 

Az önálló településként összeírt helységekben a házak 
száma 2 és 200 között változott. Az utóbbi egy helyen, a 
gazdag, bortermelő Szentgyörgyön fordult elő. Legáltalá- 
nosabb méretnek a 80—100 ház közötti nagyság látszik, 
miközben a 170 ház feletti faluméret nagyon ritka. 

Első ránézésre ebből az a természetesnek tekinthető kö- 
vetkeztetés adódik, hogy igen nagy volt a falvak mérete 
közötti eltérés; egyik faluban többen laktak, a másikban 
kevesebben. A társkeresés szempontjából ennyi is elég 
lehetne: nagyobb faluban bizonyosan könnyebb volt 
társat találni, mint valami kis helyen. A Draskovich-féle 
felmérés azonban tovább vezet, amennyiben számszerű- 
síthető felvilágosítást ad a szociológiában kohorsznak 
nevezett életkori csoportokról. Arról a körről, amelyből 
elbeszélésem főszereplői rendszerint élettársat választot- 
tak. A házassági piacról szóló fejezetben írtam le, hogy 
házaspárok között — kivételes esetektől eltekintve — az 
egykorúság vagy az 1-5, illetve a 6-10 évnyi korkülönb- 
ség volt a megszokott. Vagyis a házaspárok a legfeljebb 
tízévnyi korkülönbséggel egy kohorsz tagjai voltak. 
Kortárscsoportról adott felvilágosításnak tekintem 
az iskolák adatait. Draskovich mindenütt közli, van-e a 
helységben iskola. Ezzel közli, vannak-e egy kohorsznak 
tekinthető gyerekek a faluban. Kortárscsoportok tekin- 
tetében kevés adat árulhat el többet, mint az iskoláké. 
Odajárnak egy iskolás kohorsz férfi tagjai a forrás szü- 
letése pillanatában, szüleik előzőleg voltak egy kohorsz 
tagjai, belőlük pedig egy kohorsznyi kamasz, egy kohorsz 
fiatal felnőtt és a következő életszakaszoknak megfe- 
lelő kohorsz tagjai lesznek. Ez az én álláspontom. Az 
a véleményem ugyanis, hogy iskolák létrehozásánál a 

fenntartó település demográhailag meghatározott igé- 
nye volt döntő. Ez alól a szabályosság alól adódhatott 
kivétel; talán voltak olyan falvak, amelyek valamilyen, 
kulturális versengésnek nevezhető okból állítottak 15- 
kolát. A szabályos azonban bizonyosan az volt, hogy 
ott állítsanak iskolát, ahol megfelelő számú iskolásra 
lehetett számítani. Az iskolaépület, az épület fenntartása, 
a tanító, esetleg több tanító járandósága nem érte meg, 
ha nem voltak iskolások. 

Draskovich felvétele szerint a 16 házasnál kisebb fal- 
vakban nem volt iskola. A 16-20 házas falvak méreget- 
ték, ne állítsanak-e iskolát. Egyes helyeken állítottak, 
másutt nem. Ezek szerint 16-20 családnál már számoltak 
annyi gyerekkel, amennyinél vélemény kérdése volt, 
hogy érdemes-e nekik iskolát fenntartani. IIozzájuk 
képest lényeges véleménykülönbség azonban csak a 40 
házas falvakban mutatkozik: többségükben volt iskola. 
És az 50 házas vagy nagyobb településen volt áttörés: 
náluk rendkívül kivételes az, ha nem tartanak iskolát. 
Néhány helyen a felvétel készítői feljegyezték az iskolá- 
sok számát is. 

Itt vannak a következtetések megalapozására alkalmas 
adatok. 30 házas vagy kisebb falvakban nem lehetett kor- 
társakat, még kevésbé párkapcsolatra alkalmas jelöltet 
találni. Ilyen volt a forrásban összeírt 194 helységnek 
majdnem a fele, 80 falu. A családokat tekintve pedig az 
összesen összeírt 8331 család körülbelül egyhatoda la- 
kott ilyen, a társkapcsolatok szempontjából reménytelen 
helyen. Aztán rendkívüli szerencse esetén nem egészen 
reménytelenül lehetett társkeresést indítani a 31—49 há- 
zas településeken. 1287 család lakott bennük, az összes 
családnak ugyancsak körülbelül egyhatoda. Végül az 
50 házas vagy nagyobb 67 faluban élt 5815 család, az 
összes összeírt család nagyjából egyharmada. Ezekben a 
talvakban - tisztán matematikai alapon számítva — öt, tíz, 
legfeljebb tizenöt azonos nemű, megint csak jó esetben 
kétszer annyi különnemű kortárs akadhatott. 

A családok egyharmadában élő emberek tartozhat- 

tak tehát saját településükön belül számottevő méretű 
kohorszhoz. Nagyjából annyi volt egy-egy ilyen, szeren- 
csés adottságok mellett létrejövő kortárscsoport létszá- 
ma, amennyi ma egy nem túlságosan nagy bérházban 
adódik. Ez volt a falusi éribetek ; fiatalok és idősebbek 
helyi társkeresésére a legelőnyösebb, helyesen a legkevés- 
bé hátrányos helyzet. Azzal a köztudott ténnyel együtt, 
hogy a falvak lakosságának igen nagy része állt rokonok- 
ból, akikkel a házasságot az egyházi és világi törvények 
kizárták, a falusi bántalálás valószínűsége szinte nullára 
JENGGÉGT lk 

Konkrét, közvetlenül értelmezhető adatokat a felvétel 
pillanatában csak fiatalokra, illetve először házasodókra 
tudtam összeszedni, de hasonló viszonyokról tanúskod- 
nak. Egy éivétélésen részletes németújvári urbárium 
szerzői beírták a jobbágyok gyerekeinek, mind lánya- 
inak, mind fiainak életkorát. A házassági korban lévő 
fiatalok adatait szedtem ki belőle. Házasodási korúnak 
tekintettem a 16 éves vagy idősebb lányokat és a 18 
éves vagy idősebb fiúkat. Az irat szerint felvétele idején 
1640 körül a kiterjedt uradalom so falva közül négyben 
egyáltalán nem laktak fiatalok. Másutt falvanként 18 és 
2 között változott a számuk. 

Majdnem mindenütt a nők voltak előnyben, ami a 
párválasztás összefüggésében azt jelenti, hogy a legtöbb 
faluban ők voltak kevesebben a fiúknál. Legnagyobb 
eltérést abban a faluban regisztráltak, ahol az urbárium 
felvétele idején 16 tizennyolc és húsz év közötti fiú, de 
csak 2 tizenhat—húsz éves lány élt. És véletlenül 4 egy- 
mással szomszédos községben élt azonos számú, 6-6, 
4-4, 3-3, valamint 1-i fiú, illetve lány. Valámónji falu 
fiataljai között több mint kétszer annyi fiú élt, mint lány. 
89 a lányok, 207 a fiúk száma a teljes uradalomban. Itt 
is érvényes természetesen az a szempont, hogy a párvá- 
lasztás lehetőségét a rokonság kizárta. Vagyis, mivel a 
fiatalok egy része egymás rokona, egyes esetekben vér 
szerinti testvére volt, nem jöhettek számításba. Így a 
párválasztás egy-egy falun belül még a lányoknak is csak 

kivételesen lehetett reményteljes. Ezen a képen némileg 
módosít az a köztudott tény, miszerint az urbáriumokba 
nem minden családfő és család adatait vették fel. Élhettek 
a falvakban olyan személyek, akik nem kerültek bele. 
Mivel azonban az ő arányuk a teljes lakossághoz képest 
változó, de minden feltételezés szerint mindenütt elenyé- 
szó volt, nem gondolom, hogy a házasodási lehetőségeket 
lényegesen befolyásolták volna. 

A torrásokban rögzített adatok szerint a falu mint 
házassági piac nem működött; kivételesen hozott létre 
párkapcsolatot. Az elképesztő mindennek ellenére az, 
hogy mindenki megházasodott. Általános érvényű tény- 
ként erről , A házassági piac" című fejezetben már írtam. 
Bizonyos források pedig arról tájékoztatnak, hogy az első 
házasságkötés nem egyszerűen bekövetkezett, hanem a 
felek fiatalkorában történt. Egy jó részletes 17. századi 
urbáriumban a legidősebb nőtlen férfiak 30 évesek, a 
legidősebb hajadon kivételesen 25, de az életkor szerint 
mögötte következő 20 évesek a kevésbé fiatalok. Ebből 
az következik, hogy a harminc feletti térfiak, illetve a 
húsznál idősebb hajadonok — az egy huszonöt éves nőn 
kívül — valamennyien megházasodtak. Szórt adatok ha- 
sonló értelemben tanúskodnak. A jobbágyi társadalom 
nőtagjairól az 1631 és 1704 közötti időből sikerült az 
egész ország területéről 100 esetben családi állapotukat 
és az életkorukat egyaránt közlő adatokat összegyűjteni; 
94 személy férjezett vagy özvegy és 4 hajadon volt a 
felvétel pillanatában. 

A 94 jobbágyasszony közül 5 volt húszévesnél fiatalabb. 
Mindössze 5 tizenéves asszony jelenléte egy tökéletesen 
véletlenül összeállt 94 személyes csoportban arra utal, 
hogy az első térjhez menés a jobbágyoknál tipikusan 
jóval a nők kamaszkora után következett be. És nem 
utal másra a hajadonok négy adata sem. Egyik hajadon 
sem volt fiatalabb tizennégy évesnél, ami azt jelenti, 
hogy a tizennégynél fiatalabb lányokat nem tekintették 
férjhez menésre alkalmas korúnak; a források készítői 
mint gyerekeket emlegették őket, vagyis nem kerültek 

be a vizsgált csoportba. A hajadonként meghatározot- 
tak közül i: tizennégy éves, 1 tizenöt éves, 1 tizenkilenc 
éves. És z harminchat éves nőt, bizonyos Bencze Ánnát 
Bereg megyében találtam hajadonként meghatározva. Őt 
azonban a forrás nem egyszerűen az incapillata, hajadon 
jelzővel illeti, hanem a virgo bonesta, tisztességes szűz 
meghatározást alkalmazza rá. Ez azt jelenti, hogy nyil- 
vánvalóan rendkívül szokatlan volt ebben az életkorban 
nem férjezettnek vagy özvegynek lenni. 

Végeredményben nagy fenntartásokkal ugyan, de a 
nőkről szóló 1oo, véletlenül összekerült adat alapján való- 
színűsíthető az, miszerint a jobbágycsaládok lányaiknak 
férjet nagyjából a lány 14 éves korától kezdtek keresni, 
és a keresés legfeljebb négy év alatt törvényszerűen po- 
zitív eredménnyel zárult. A másik oldalról nézve: mivel 
a biológiai érettség a nagy számok törvénye szerint a 
lányok 14 éves korában szokott bekövetkezni, a férfiak 
attól kezdve számoltak a hajadonokkal mint lehetséges 
feleséggel, hogy a nők a szexuális életre alkalmassá 
váltak. Férfiakról nyert adatok nagyjából ugyanennyi 
társkeresési időt jeleznek. 

Róluk 66 bizonyosan nős és 241 nőtlen jobbágyi álla- 
potú személytől származó adatom van. Ugyanúgy kerül- 
tek össze, mint a nőkre vonatkozóak: a forrás jellegére 
való tekintet nélkül írtuk ki őket a legkülönbözőbb ira- 
tokból. A nős férfiak adarainak száma azért ilyen feltűnő- 
en alacsony, mert a jobbágyférfhiak nős voltát a források 
gyakorlatilag soha, semmilyen helyzetben nem tüntették 
fel. Csak akkor lehetünk bizonyosak abban, hogy nősek, 
ha valamilyen okból a feleségükkel együtt szerepelnek. 
Olyan forrás pedig, amelyben jobbágyi státusú férj és fe- 
leség nem csak együtt, de ráadásul mindkettőjük életkori 
adatával tordul elő, elenyészően kevés. A nőtlenséget sem 
gyakran jelezték, különösen nem az illető életkorával 
együtt. Így az előnytelen forrásadottságokat figyelembe 
véve a 241 adat nőtlen jobbágyférfiakról viszonylag sok. 
Abszolút értelemben pedig nagy fenntartásokkal ugyan, 
de statisztikai mintának tekinthető. 

A társkeresést tekintve feltűnő, hogy a szóban forgó 
66 nős jobbágyférfi közül egyik sem volt huszonegy 
évesnél fiatalabb. Ezt a tényt az adatok csekély volta 
miatt mint érdektelent akár el is lehetne vetni, ha a 
nőtlen jobbágyférfiak adatai nem erősítenék meg az 
érvényességét. A nőtleneknél az a feltűnő, hogy nincs 
adatunk tizennyolc évesnél fiatalabb férfinél a sóteler 
vagy más hasonló fogalommal megjelölt nőtlenségre. 
Vagyis úgy tűnik, a tizennyolcnál fiatalabb jobbágy 
fiúknál természetes, nem jelölendő állapotnak tekintették 
a nőtlenséget. A tizennyolc éves korhatárt viszont nem 
tartották feltétlenül döntőnek. Valószínűleg nem minden 
tizennyole-tizenkilenc éves fiú nőtlenségét tüntették fel. 
A fiúk csak húszéves koruk körül léptek abba a státusba, 
hogy a társadalom a házasságot mintegy elvárja tőlük, a 
nőtlenségüket megjelölendő ténynek tekintse. 

A rendkívül kevés nős férfire vonatkozó életkori adat 
és a nagy fenntartásokkal mintának tekinthető 241 
nőtlen jobbágy életkori adatai végeredményben azt a 
következtetést sugallják, miszerint a 17. század során a 
férfiak első házastársát nagyjából a legény 18 éves kora 
körül kezdték keresni, és a keresés legfeljebb négy év 
alatt, körülbelül a fiúk 22 éves korára fejeződött be — 
törvényszerűen sikerrel. Igen kevés térfi nősült először 
22 évesnél idősebben. Fordítva: nők a legényeket a fiúk 
18 éves korától kezdve vették emberszámba. 

Ezek az adatok mindkét fél első házasságának élet- 
kori sajátosságáról vallanak, és azoknak az alapján 
tárnak fel világos szabályosságokat. Az újraházasodás 
jelenségében viszont kevés törvényszerű elem mutatko- 
zik. Nagyon sok tényezős véletlentől függött az, hogy 
ki mikor kezdett második vagy harmadik házastársat 
keresni, mert a sors kiszámíthatatlan szeszélye tett egye- 
seket az első házasság után hamar, másokat tekintélyes 
idő eltelte után özveggyé. Demográfiai számítások vagy 
népességtudományi megfigyelések erről keveset mon- 
danak; statisztikai mutatók soha nem fordíthatók le az 
egyén élethelyzetére. 


Igen nagy eltérések mutatkoztak. Rákóczi Erzsébet, 
II. Rákóczi Ferenc unokatestvére, nem volt még tizennégy 
éves, amikor 1668-ban, néhány héttel első, valószínűleg el 
nem hált házassága után özvegy maradt. Illésházy Zsófia 
viszont, Esterházy Miklós anyja, egyetlen házasságában 
tizenhárom élve szülés és harmincnyolc évnyi együttélés 
után jutott özvegységre. Vagy volt olyan asszony, aki 
első gyereke szülésébe halt bele, mások kemény testi 
megpróbáltatásokat is könnyen viseltek. A kemény asz- 
szony példája lehet Zrínyi Ilona, aki második férjétől 
negyvenhárom éves korában fogant, és Munkács ostroma 
közben úgy vesztette el a magzatot, hogy egy percig sem 
gyengélkedett; a veszteséget senki nem vette észre. 

Hasonló jellegű egyenetlenségeket tapasztaltak a job- 
bágyok is. Kocsis Ádám özvegye, akinek volt unokája, 
és az urasági emberek úgy ítélték meg, hogy gyomortlt 
asszony, a kor fogalmat szerint bizonyosan öreg volt a 
dunántúli Zákányban. Feltehetőleg sokkal idősebben 
maradt özvegy, mint Raizner Michel felesége ugyan- 
abban a faluban a 17. század közepén. Raizner árvája 
mint fiacska került be az uradalmi összeírásba; nyilván 
kisgyerek volt, özvegyen maradt anyja pedig fiatal asz- 
szony. Vagy parasztasszonyok éppen úgy belehalhat- 
tak első szülésükbe, mint az előkelő nők. De ott volt 
a Pozsony megyei Limpakon Mert Ozli felesége, aki 
hat fiút, valamint két lányt nevelt a róla szóló torrás 
keletkezésekor. És tudunk szörnyű megpróbáltatásokat 
túlélő parasztasszonyról. Kis András teleségének egymás 
után kétszer született halott gyereke, mégis akartak a 
térjével következőt. Dicnes György pedig négyes ikrek 
halva születése után járta a falvakat abban az ügyben, 
hogy találjon olyan orvosasszonyt, aki segíti felesége 
következő terhességét. 

Szabályosság az újraházasodásoknál ezzel szemben, 
hogy kivételesen telt el egyik házastárs halála és a követ- 
kezővel kötött házasság között gyászév, holott a gyászév 
fogalmát és betartásának kívánatos voltát a 16—17. szá- 
zad kortársai ismerték. Van adatunk arról, hogy idősebb 

rokon helyteleníti a gyászév be nem tartását, vagy van 
olyan férj, aki naplójába beírta, hogy a gyászév eltelte 
után vett újabb feleséget. Van viszont arról is adat, hogy 
valaki férje ölében hal meg, majd a veszteségtől mélyen 
megrendült férfi házában négy hónap múlva ott az új 
asszony. Ugyanezt a türelmetlenséget jobbágyoknál nem 
tudjuk megfogni, mert nincs rá megfelelő forrás. 

A demográfiai helyzet mibenlétét, a házasodásra eset- 
leg előnyös vagy hátrányos voltát viszont az arisztok- 
ráciánál nem tudjuk vizsgálni. Róluk összeírások nem 
készültek. Még az sem állapítható meg teljes biztonság- 
gal, hogy egy-egy időszakban mennyi volt az arisztok- 
rata családok száma. Legfeljebb országgyűlési névsorok 
tájékoztatnak némileg, mert a főrangúaknál minden 
felnőtt férfinak joga volt megjelenni az országgyűlésen. 
Az ismert famíliák sokszor hagytak hátra családi feljegy- 
zéseket, bibliában vagy csak papírlapokon vezetett listát 
születésről és halálról. Nem voltak azonban feltétlenül 
gondosak. Előfordul, hogy mind a férj, mind a feleség 
jegyezte a családi eseményeket, és a gyerekek száma a 
kétféle naplóban nem egyezik. 

Arisztokrata demográfia összeállítása a magyaror- 
száginál lényegesen jobb forrásadottságok mellett sem 
kockázatmentes vállalkozás. Az 1960-as években derült 
ki, amikor dívat volt ilyesmit csinálni. Az úgynevezett 
új arisztokrácia volt akkor nagy téma. Több, a 17. szá- 
zadra Európa-szerte jellemző jelenséget magyaráztak 
sokan azzal, hogy gencealógiailag új, új értékeket hordozó 
arisztokrácia alakítja át a társadalmat. A régi és az új 
arisztokrácia összeolvadását volt szokás nagy genea- 
lógiai táblázatokon ábrázolni, de a gencalógiai tények 
rendkívül vitathatónak bizonyultak. Maga a téma nem 
is élt soká. 

Fügedi Erik abból a tényből kiindulva, hogy magyar 
arisztokrata nők feltűnő gyakorisággal házasodtak ran- 
gon alul, arra a következtetésre jutott, hogy egyenran- 
gú házasságot demográfiai okból nem tudtak kötni. 
Ő medicvalista volt, de a magyarországi feudalizmus 

teljességét látta sajátosnak a lányok állandó demográfiai 
túltermelése miatt. A furcsaság magyarázatát kereste, 
illetve felszólított a magyarázat kísérletére. Úgy tudom 
azonban, az aránytalanul sok nő jelensége máig ma- 
gyarázat nélkül maradt. Ha Fügcdinek igaza volt, és 
arisztokrata nők azért mentek hozzá sorozatosan saját 
rangjuk alatt álló emberekhez, mert nem volt elég előkelő 
férfi, akkor azt lehet mondani, hogy az ilyen lányok és 
asszonyok a férjezett állapotot a rangnál többre be- 
csülték. Magas társadalmi korlátot léptek át az áhított 
házasság kedvéért. A dolog demográfiai részéhez nem 
tudok hozzászólni, de magát a gesztust, a férjhez menést 
mindenáron, természetesnek tartom. 

A házasodási lehetőségek törvényszerűen előnytelen 
volta az egyén életében nem feltétlenül mutatkozott. Az 
érintettek inkább igen lényeges egyéni különbségeket 
tapasztalhattak. A társtalálás kedvező körülményeit 
élte meg a németújvári uradalom Strem nevű falvában 
a 17. század elején Gerger Michel lánya és Kleppcel 
Jerig. Nyilván gyerekkoruk óta ismerték egymást; szü- 
leik szomszédos telkeken gazdálkodtak, és mindketten 
első házasságukba léptek, amikor megesküdtek. Tudjuk 
ugyanakkor, hogy egyesek nem a szomszédból, nem is 
közeli faluból, hanem hatalmas uradalmakon kívülről 
házasodtak. 1548 körül, valamivel az előtt az esztendő 
előtt történt, hogy Medly János egy kis Pozsony megyei 
faluból, Csatajból elment Modorba feleséget venni. Kö- 
rülbelül hat hétig volt távol, de közben Csatajon maradt 
anyjának és fivérének súlyos kellemetlenségei támadtak, 
mert Modor nem tartozott ahhoz a Serédy-uradalomhoz, 
amelyen Mcdly jobbágy volt, és az urasági tisztek attól 
féltek, el akar költözni. 

Arisztokrata körből igen kedvező körülmények között 
házasodott a hegyaljai nagybirtokos Rákóczi Zsigmond 
két idősebb fia. Sokat találkoztak, jóformán együtt nőt- 
tek fel és összeillő korúak voltak a sárospataki földesúr, 
Lórántffy Mihály lányaival. Rákóczi György 1616-ban 
elvette a lányok közül Zsuzsannát, Rákóczi Zsigmond 

valamivel később Máriát. Zsigmond és Mária korán 
meghalt, de Rákóczi György és Lórántffy Zsuzsanna 
házassága legendásan jó kapcsolattá alakult. Ugyancsak 
nagyon jó házasságban élt Pálffy Miklós. Ő külföldről 
hozott magának feleséget. Minden idők leggazdagabb 
emberének, Fugger Jakabnak az unokahúga, Fugger 
Mária ment hozzá. Mária apja a házasságkötés ide- 
jén a Jakab halála után kétfelé vált Fugger-vállalkozás 
egyik ágának a feje volt. Pálffy az Európa egyik legjobb 
partijáért versengő udvarlók tömegében diadalmasko- 
dott. Nem lehetett könnyű. Páltfv Miklós, aki akkor 
még társadalmilag jelentéktelen ember volt, jobban nem 
nősülhetett volna. 


5. A HÁZASODÁSI SZOKÁSOK 


A házasodási lehetőségek kiegyenlítése, illetve a hátrányos 
körülmények leküzdése érdekében sok társadalmi szokás 
működött. Nélkülük a siden ember bázas jelenség nem 
lett volna fenntartható. A mából nézve a legfeltűnőbbnek 
az látszik, amit mind az antropológiában, mind a múlttal 
foglalkozó tudományok sok területén házasságközvetítés- 
nek neveznek. A kortársak ezt a kifejezést nem ismerték. 
Eredete nagyjából az 1920-as évekre megy vissza, amikor 
is a mi házasságunk — ő bázasságuk togalmi ellentét 
kialakult. Ennek felel meg a közvetített házasság — sze- 
relmi házasság togalompáros, amiben a siénk a modern, 
szerelmi, az övék a hagyományos, közvetített házasság. 
A kategóriákban gondolkodó tudományosságnak az ilyen 
tiszta, tenntartások nélküli fogalomalkotás felelt meg. 
Mióta viszont a magatartáspszichológiát a társadalmi 
cselekvések vizsgálatába bevonták, a közvetített házas- 
ság fogalom maga, illetve a fogalom bizonyos társadal- 
mi korszakokra rögzítése avíttnak hat. A tapasztalati 
történetírás szerint — lehet, hogy tíz év múlva megint 
másként gondolkodunk - a közvetítés a 16-17. századi 
társkeresésnél és a mai társkceresésnél egyaránt felme- 

rülhet; csak a formája más. Ha az én embereim közül 
valaki a megfelelő korba vagy a megtelelő társadalmi 
állapotba jutott, minden rokona és ismerőse elkezdte 
keresni neki a házasságra alkalmas társat. Végtelenül 
szerettek ilyesmiről levelezni. Jellegzetes Rákóczi Erzsé- 
bet egyik levele. Benda Borbálától kaptam, és Homonnai 
Drugeth Krisztinának szól arról, hogy menjen hozzá 
Pálfty Ferenchez. Azt mondanám, házasságot közvetít, 
ha nem derülne ki belőle, hogy Krisztina és Ferenc nem 
csak ismerik egymást, de Pálffy nagy bajlandóságát 
is közölte már az asszonnyal. Miért írt mégis Rákóczi 
Erzsébet? Mert cz volt a szokás: számon tartani a há- 
zassági lehetőségeket, és segíteni a házasság létrejöttét. 
Ilyen módon rengeteg jelölt adódhatott. Csáky László 
anyja, Wesselényi Anna 1642-ben, amikor fia második 
felesége halálát várta, összesen öt új feleségnek alkalmas 
nő nevét szedte össze. A névsorhoz hozzátette, a nádor 
szóba hozhat még másokat is. Csáky István végül a 
legfiatalabbat és legkevésbé gazdagot, Mindszenty Krisz- 
tinát választotta, aki Wesselényi Anna szerint alázatos 
együgyűséggel volt jellemezhető. 

Ennek a közvetítő magatartásnak mai működését a 
Szex és New York című tévésorozattal lehet összefoglal- 
ni. Az analógia bemutatásához azért ezt választottam, 
mert feltehetőleg szövegem sok olvasója látta, és beszé- 
des példának tartom. Minden idők egyik legsikeresebb, 
világszerte sugárzott tv-műsora. Gondolom, olyasmiről 
beszél, amit a nézők szívesen hallanak. Olyan világot 
mutat be, amiben szívesen élnének. A főszereplő négy, 
a munkában eredményes, igen jó anyagi adottságokat 
felvonultató, szép és nagyon elegáns nő. A képernyőn lát- 
ható életük abból áll, hogy partnert keresnek. Nem ugyan 
házasságra, hanem többé-kevésbé tartós viszonyra, ami 
az én korszakom elképzeléseihez képest nagy különbség. 
A kercsés mikéntje azonban — mutatis mutandis — ugyan- 
az. Partner kell mindenáron, és a partner szerzésében 
mindenki, a közvetlen barátnőkön kívül minden távo- 
labbi barát vagy jóakaratú ismerős segít. 

A közvetített házasság fogalmat tehát szeretném elej- 
teni. A tudománytörténeti meggondolások mellett azért 
sem használom szívesen, mert túlságosan emlékeztet a 
mi bázasságunk virágzása idején, az 1960-as években 
virágzásnak indult bázasságközvetítő iroda intézmény- 
re. Ma már más névvel nevezik. Magyarul társkereső, 
németül Partnersucbe, angolul dating agency a neve 
annak megfelelően, hogy a házasság szokása az utóbbi 
néhány évtizedben mindenütt háttérbe szorult. Meg- 
maradt viszont a keresés hivatásos jellege. Ez nem volt 
meg a 16-17. századi Magyarországon. Sárdi Margit, 
aki az emlékirat-irodalomból gyűjtött a házasságról 
részben egykorú adatokat, azt állapította meg, hogy 
a párválasztásban leggyakrabban a barátok, rokonok 
kommendálása játszott szerepet. 

A házasság létrejöttének segítése mellett élt a hátrányos 
körülmények legyőzése területén a földrajzi és társadalmi 
mozgás szokása, amin parasztoknál azt értem, hogy 
lakóhelyükön kívülről házasodtak. A kívülről házaso- 
dás szokása régóta élt; nem volt a 16—17. század sajátja. 
A földrajzi értelemben távolról történő házasságokra a 
jobbágyok körében 15. századi törvények utalnak leg- 
korábban, de úgy tűnik, czek ís régi szokásjogot fogal- 
maztak mcg, amikor kimondták, hogy a más falvakból 
feleséget hazavivő jobbágyoktól tilos vámokat szedni. 
Ha a törvényhozás szintjén is foglalkoztak vele, nem 
kivételes ügyről volt szó. 

A távolról házasodásban működő távolság mértékéről 
Sárospatakon sikerült adatokat összeszednem. Onnan a 
16—17. században vittek menyasszonyt a to kilométerre 
lévő Sátoraljaújhelyre, és vittek a Pataktól légvonalban 
körülbelül 40 kilométerre lévő Kassára vagy a Pataktól 
légvonalban 6o kilométerre lévő Miskolcra. Kétségtelenül 
hiteles adatok, a városkönyvbe bejegyzett jogügyletek 
iratai szólnak ilyen távolságokról. A jogügylethez, vég- 
rendeleti hagyatkozáshoz vagy ingatlanmegosztáshoz 
minden kétséget kizáró pontossággal kellett egy-egy 
személyt meghatározni. Ilyen meghatározásokban írnak 

le a jelzett városokban és másutt is térjnél lévő sáros- 
pataki nőket. Adataim megbízhatóságát azért jelzem 
különös nyomatékkal, mert néprajzi leírások és 18—19. 
századi kutatások lényegesen kisebb házasodási távolsá- 
got, mindössze 10 kilométert regisztrálnak. Úgy látszik, 
az én embereim mozgékonyabbak voltak, mint későbbi 
utódaik. 

Társkereső mozgásuk természetes voltát jól érzékelteti 
az a tény, hogy kialakult a máshonnan jött vőlegény eske- 
tésének külön tarifája. A lelkészek rendszerint kaptak az 
esketés fejében bizonyos, megállapodás szerint nyújtott 
anyagi vagy természetbeni járandóságot, de mást kellett 
a helybeli jegyeseknek adniuk, mint a távolról hozott 
házastárssal esküvőnek. Nem volt kivételes az sem, hogy 
saját gyülekezeti lelkésze elkísérje a menyasszonyt távoli 
új lakóhelyére. Ilyenkor a vendég lelkész vagy egysze- 
rűen végigünnepelte a lakodalmat, vagy ő eskette az 
ifjú párt. Ehhez, a távolról jött lelkész szolgálatához a 
helybeli gyülekezet lelkészétől természetesen mintegy 
engedélyr kellett kérni. Mindezt lelkészek fizetéséről szóló 
megállapodásokból tudom, vagyis a kortársak e szerint 
az információ szerint is mint szokásszerűen előforduló 
jelenséget kezelték a távolból házasodást. 

A házasulandó arisztokratáknál a helybeliség szüleik 
udvarát, illetve saját udvarukat jelentette. Házasodhattak 
is onnan, mert a főúri udvarokban sokféle különböző 
funkciójú nő és férfi élt. Így jött létre az egész magyar 
történelem egyik leghíresebb házassága. Egy dúsgazdag 
és előkelő özvegy, Dersffy Orsolya kötötte Esterházy 
Miklóssal, aki az asszony néhai férjének, Mágóchy 
Ferencnek volt az emberc. Romantikus, valószínűleg az 
Esterházy családtól származó történet tartozik a kap- 
csolathoz. Arról szól, hogy Miklós nem külső okokból, 
hanem szerelemből vette el Orsolyát. Akárhogy volt is, az 
biztos, hogy a házasság jól sikerült. Esterházy és Derstfy 
Orsolya között remek viszony alakult ki, és az új férj me- 
redek, gyors polirikai pályára állt. 1625-ben, de már másik 
feleség oldalán lett Esterházy Miklós nádor. Fordítva, úgy, 

hogy a férj volt otthon az udvarban, házasodott Batthyány 
Ádám. Első felesége, Formentini Auróra 1653-ban halt 
meg; Batthyány két évvel később vette el egyik lánya 
udvarhölgyét, Wittmann Katalint. Ezzel a házassággal 
aztán nem kezdődött semmi. Batthyány Ádám élete jó 
példája annak, mire megy valaki, ha jelentéktelen nőkkel 
köt társadalmilag jelentéktelen házasságokat. Karrierje jól 
indult. Fiatalon az ország legtehetségesebb politikusainak 
volt a barátja. Barátaiból országos méltóságok lettek, 
Batthyány Ádám egy kis országrész főkapitányságánál 
többre nem vitte. Lehet, hogy nem is akart többet. A ho- 
gyan Koltai András kiderítette, inkább a műveltség ügye, 
mint a politikai karricr foglalkoztatta. 

A távolról házasodás az arisztokratáknál éppen olyan 
általános volt, mint a jobbágyoknál. A különbség annyi, 
hogy míg a jobbágyok életében az uraság birtoka volt a 
belső határ, az arisztokratáknál az országhatár műkö- 
dött ilyen értelemben. És az arisztokratáknál ugyancsak 
nem a 16. század elején kezdődött a kívülről házasodás. 
A korszak elején éppen két nagy hatalmú külföldi fele- 
ség ís élt Magyarországon. Az idősebb Hedvig tescheni 
hercegnő volt, az 1499-ben elhunyt Szapolyai István 
nádor özvegye. A fiatalabb Zsófia mazoviai hercegnő, 
Báthory István nádor felesége. Így nevezi őket hagyo- 
mányosan a magyar történetírás. Ma 1c$1n-Cieszyn és 
Mazovsze a nevük azoknak a területeknek, ahol Hedvig 
és Zsófia családja akkor a cseh korona, illetve a lengyel 
korona hatalma alatt uralkodott. Személyük, erede- 
tük Kelet-Közép-Európa előkelőinek a Jagelló-királyok 
idején kialakult társadalmi kapcsolatait jelzi. Az övéké 
volt a legfelső szint. Aztán a régiót összetartó perszo- 
nálunió — a Habsburg-királyok belépésével — megszűnt 
ugyan, de a Báthoryak továbbra is szívesen házasodtak 
Lengyelországba vagy Lengyelországból. A legnagyobb 
hírű lengyelországi Báthory-házasságról éppen ennek a 
Múltidéző Zsebkönyvtárnak az első darabja, Horn Ildikó 
könyve szól. A Báthoryaknál eleinte sikeresebben háza- 
sodó Szapolyaiak viszont 1571-ben kihaltak férfiágon. 

Már Szapolyai István nádornak a Hedvig hercegnővel 
kötött házassága is a legjobb magyar házasságok közé 
tartozott. A legjobbat a mindig is nagy földrajzi terü- 
letről házasodó uralkodó családok kizárásával értem. 
Hedvig azonban éppen abba a körbe segítette be a lá- 
nyát: Szapolyai Borbála 1512-ben a lengyel nagyhatalom 
királyának, Jagelló Zsigmondnak a felesége lett. Ő ha- 
mar meghalt, de a lengyel magyar kapcsolat tovább élt. 
A dinasztikus vonalat folytatta I. János király, Hedvig fia, 
amikor nem túl fiatalon Zsigmond lengyel király második 
házasságából származó lányát, Jagelló Izabellát elvette. 
Mire Izabella fia, Szapolyai János Zsigmond felnőtt, aki 
végül is harmincegy évesen nőtlenül halt meg, jóllehet 
Angliától a Magyarország körül akkor volt kis országokig 
mindenütt tárgyaltak a házasságáról, már Jagelló Izabella 
királyné sem élt. A Szapolyai-Jagelló-házasságok, ame- 
lyekbe litván és itáliai elemek is keveredtek, a 16. század 
első felének egyik fontos európai kapcsolatrendszerét 
alakították ki, illetve annak a kapcsolatrendszernek a 
látható megnyilvánulásai voltak. 

A kapcsolatrendszer nem korlátozódott uralkodó di- 
nasztiák tagjaira. Forgách Imre, akit a kortársai tudós- 
nak neveztek, harmadik házasságában — miután előzőleg 
hozzáadták az egyik legelőkelőbb magyar család tagját, 
Perényi Erzsébetet, majd hozzáment Thurzó Ferenc fiatal 
özvegye, a szigeti Zrínyi Miklós lánya, Zrínyi Katalin — 
1585-ben egy tescheni herceg özvegyét, Katalin Szidóniát 
vette el, aki maga Szászország uralkodó dinasztiájából, a 
Sakscn-Laucnburg-tamíliából származott. Forgách Imre 
jövendő teleségét Báthory István lengyel király kérte 
meg Ágost szász választófejedelemtől. Ezzel Forgáchon 
keresztül a kor legnagyobb protestáns, illetve katolikus 
hatalma került kapcsolatba egymással, valamint megerő- 
södtek egy nagy hatalmú csoport, a Báthory — Homonnai 
Drugeth — Perényi — Thurzó együttes közép-európai 
összeköttetései. 

A nyugat- és délnyugat-magyarországi előkelők inkább 
nyugati irányban építettek kapcsolatokat. Ott jellegzetes 

alak volt Szentgyörgyi Gróf György, aki egy liechtenstci- 
ni hercegnőt vett el, Margitot, és hol a magyar király 
ellen, hol mellette politizált még a 15. században. Nem 
jellegzetes, de nagyon feltűnő volt viszont a Thurzó 
família. Ők még mint polgárok, főleg bányavállalko- 
zók mindenütt házasodtak a német birodalomban és 
a Habsburgok uralma alatt álló más területeken, vala- 
mint Lengyelországban, úgyhogy senki nem ví mit 
tekintsen anyanyelvüknek, vagy honnan származtassa 
őket. Végül némi bizonytalankodás után a Thurzók 
Magyarország mellett döntöttek. Leglátványosabban 
házasodó magyarországi tagjuk Thurzó Ferenc lett. Ő 
itáliai egyetemi tanulmányok után római katolikus egy- 
házi pályára lépett, fiatalon püspöki kinevezést kapott, 
majd 1556-ban, húszévi püspökösködés után kilépett a 
papi rendből, áttért evangélikusnak, és röviddel utána 
megnősült. Először Kosztka Borbálát vette el, majd Zrí- 
nyi Katalint. Az első asszony régi, de nem túl tekintélyes 
családból származott, a második — mint szigetvári Zrínyi 
Miklós lánya — az egyik legelőkelőbbhöz tartozott. A volt 
püspöknek a két asszonytól született sok gyereke közül 
hét nőrt fel és házasodott magyar arisztokratákkal. Így a 
sok gyökerű Thurzók saját tudatukban és a társadalom 
megítélése szerint magyar arisztokraták lettek. 

Kifelé irányuló házassági mozgást hozott viszont a 
Habsburg-dinasztia magyarországi meghonosodása. 
Páltfy Géza írt azokról a házasságokról, amelyekkel 
az uralkodóház alatt perszonálunióban élő országok 
előkelőinek keveredése végbement. Én abból a körből 
egy nőre, Ormosdi Székely Magdolnára figyeltem fel. 
Különös asszony lehetett. Hozzá szól az clsőként fenn- 
maradt magyar nyelvű szerelmes levél. Leendő második 
férje írta neki, akinck ő is második házastársa lett. 
Aztán majdnem húszévnyi házasság után meghalt a 
második férj, és Magdolna újból térjhez ment. Most egy 
csehországi előkelőhöz, Jan Pernsteinhez, aki a Gazdag 
melléknevet viselte, és Magdolnával ugyancsak har- 
madszor házasodott. Még előbb adta térjhez Ormosdi 

Székely Magdolna első házasságából született lányát, 
Széchy Margitot, kétszer is, német, illetve itáliai gró- 
fokhoz, aztán a másik lányát, Thurzó Erzsébetet saját 
harmadik férje fivéréhez. Majd valószínűleg önállóan 
ment férjhez Erzsébet még kétszer németekhez. Ezekben 
a házasságokban mindenki mindenki rokona volt, vagy 
idővel — többnyire fivérek testvérházasságaival — min- 
denki mindenki rokonává lett. 

A házasságra hátrányos körülmények legyőzését 
szolgálták végül az intézményes társadalmi alkalmak. 
Szokás volt rajtuk részt venni. Ebből a szokásból takadt 
az, hogy az emberek messze saját közvetlen körükön 
túlról tudtak házastársat választani. Igen széles körben 
ismerték egymást. A tények nyelvén: élénk, mozgalmas 
társadalmi élet folyt. Az élénk társadalmi élet ténye az 
arisztokratáknál kézenfekvő. Ezért itt csak emlékeztetek 
valószínűleg közismert adataira. A parasztok társadalmi 
életéről a következő fejezetben külön írok, mert rájuk 
irányuló kutatásom eredményei megleptek. Különös 
nyomatékot akarok nekik adni. 

Mindenki tud a találkozások leggyakoribb alkalmá- 
ról, a hatalmas lakodalmi ünnepségekről. Ott, ahol sok 
házasságkötésre lehetett vagy kellett számítani, valamint 
az anyagiak 15 megvoltak hozzá, így Thurzó Györgyéknél 
Biccsén, a rengeteg vendég méltó ellátására külön épületet 
emeltek. Másutt esetleg csak sátrat állítottak fel, és a 
tél országból szedték össze a sok asztalra való rengeteg 
abroszt és cvőeszközt. Nem volt szokás a készletek ará- 
nyában korlátozni a meghívottak számát. Rendkívül ritka 
volt az is, hogy meghívást visszautasítson valaki. Még 
olyan esetről is tudunk, amikor előkelő lány rokoni kísérő 
nélkül, csak a szolgálóival ment el lakodalomba, mert 
hajadonok nemigen jártak el ugyan otthonról egyedül, 
de ilyen alkalmat nem lehetett elszalasztani. 

Kevesebbet írnak a források keresztelőről, temetés- 
ről, névnapról, pedig a kora újkori kortársak az ilyen 
ünnepségeket is nagy vendégjárással kötötték össze. 
Általános szokás volt az ünnepségekre sok vendéget meg- 

hívni. És meglepő módon senki nem törődött az időjárás 
viszontagságaival. Télen éppen úgy utaztak előkelők 
egymáshoz, mint az utazásra alkalmasabb évszakokban. 
Mentek, és vitték magukkal a gyerekeket. Fiatalok pedig 
utazhattak önállóan. A családi levelek tele vannak avval, 
hogy a fiút vagy a lányt elvitte a kocsi, visszahozza a 
kocsi, érte kell menni, utána kell küldeni valamit. Az 
előkelők élete tele volt mozgással. Látogatásaik gyakran 
történtek váratlanul. Nagyon jellemző a váratlan láto- 
gatások szokásszerűségére, hogy az udvari rendtartások 
rendelkeznek arról, hogyan kell a szolgaszemélyzetnek 
vendégek fogadására állandóan készenlétben lennie. 

Az előkelők mozgásaiban külön helyet toglalt el a für- 
dőre menés. Járt fürdőbe a 16. század közepén Kanizsay 
Orsolya, és járt a következő század végén Rákóczi Er- 
zsébet. Különösen szerette a fürdőre járást Esterházy 
Miklós, és még politizálni is fürdőben polirizált Wcsse- 
lényi Ferenc. Hosszabb-rövidebb időre, de legalább tíz 
napra, két hétre mentek. A hivatalos ok egészségügyi volt: 
meddőségtői gyomorbajig vártak mindenre gyógyulást 
a türdőben. A gyógyulás mellett szórakoztak. Volt tánc, 
voltak közös étkezések, séták. Úgy veszem ki, rendszerint 
bérelt falusi házrészben laktak, ahol a házhoz tartozó 
kertet 15 használták. Onnan mentek a fürdő melletti, eset- 
leg a fürdő fölé emelt épületbe. Az épület alkalmas volt 
vendégeskedésre. De lehet, hogy ezt az elképzelésemet a 
sok modern fürdőhelyről szóló leírás befolyásolja. Sajnos 
nem találtam olyan forrást, amiben valaki pontosan leírta 
volna, hogyan és hol folynak a fürdőben töltött napjai. 
Csak az bizonyos, hogy jól szórakoztak. A hangulatra 
jellemző: volt olyan magas állású, tekintélyes férfi, aki 
úgy érezte, hogy a társaságához tartozó nők nemcsak 
táncba hívják, hanem testileg is felkínálkoznak neki. 
A forrás megfogalmazója azt írta a feleségének haza, 
nemi állt rá a szóra. Ki tudja, ő vagy mások valóságosan 
belementek-e futó kalandokba a fürdőkben. Az igenlő 
válasz nem lepne meg. 

Az ismerkedés legmagasabb szintű lehetőségét a királyi 

udvar nyújtotta. Az udvartartás Budán még zömmel 
magyarországi elemekből állt; Bécsben is mindig vol- 
tak magyarországi tagjai. Sokféle úton, módon lehetett 
arisztokrata körökből bejutni. Legegyszerűbb volt az 
elején: amikor Jagelló Anna, az akkori magyar király, 
II. Lajos nővére hozzáment Ferdinánd Habsburg-főher- 
ceghez, és Bécsbe költözött, magyarországi kíséretet 
vitt magával. Itthon pedig a bécsi udvar belekerült az 
előkelők ajándékozással, szívességkéréssel fenntartott 
társadalmi hálójába. Aztán, mialatt Anna tizenöt élve 
született gyereke világra jött, majd növögetett, mind több 
magyarországi gyerek került melléjük. A dinasztia családi 
politikájának feltűnő eleme volt akkor is, később is az, 
hogy a tőhercegekhez és főhercegnőkhöz játszótársakat, 
tanulótársakat hívjanak minden országukból. 

A leghíresebb Bécsben nevelkedett magyar ember 
Bocskai István, akit már a következő uralkodói gye- 
rekcsoporthoz, II. Miksa tizenhat gyerekének társasá- 
gához hívtak meg. Az ő személye jelzi, mennyire nem 
hatott egyoldalúan a bécsi udvari nevelés. Kapcsolatot 
jelentett fél Európa clőkelőihez, de nem alakított ki 
érzelmi vagy politikai függést. A Habsburgok becsü- 
letére legyen mondva, hogy nem részesítették az udvar 
körül mozgolódókat előnyben azokkal szemben, akik 
távol tartották magukat. Az is lehet természetesen, hogy 
egyszerűen közönyösek voltak a magyarok iránt. Ma- 
gyarországi részről bizonyosan volt némi tartózkodás. 
Az urak szívesen küldték az udvarba gyerekeiket, vagy 
vállaltak maguk udvari tisztségeket, de nem olvadtak fel 
a dinasztia hódolatában. Az udvari élethez mindenáron 
ragaszkodó udvaronc, aki pedig a kor Európájában gyak- 
ran előfordult, Magyarországon ismeretlen volt. Innen 
az emberek elmentek az udvarhoz, aztán hazajöttek. 
Nem tudnék olyan világi politikust mondani, akinek a 
közéleti tevékenységén azt érzékelném, hogy alapjait az 
udvarnak való megfelelés szándéka vetette meg. 

A leggazdagabbak ideiglenes bécsi tartózkodásukra 
rendszerint házat építtettek maguknak valahol a Burg 

ro. kép. Fortuna sorsvetőkönyv címlapján 


környékén. Nádasdy Tamás nádoré például nagyjából ott 
állt, ahol ma a Kunsthistorisches Museum van, és egyet- 
len fiát, Ferencet már tizenkét éves korában, nem sokkal 
a nádor halála után odaküldte az anyja lakni. Kanizsay 
Orsolya nyilván úgy ítélte meg, hogy használ a fiú karri- 
erjének, meg kiválóan szórakozik is a gyerek, ha bejáratos 
az udvarba. Házasságkötést azonban nem várt Bécsben. 

Fercnc még ott töltötte ideje nagyobb részét, amikor 
Kanizsay Orsolya szerződést írt alá Báthory Györggyel 
és Báthory Annával arról, hogy Fercnc az ő lányukat, 
Erzsébetet fogja elvenni. Majdnem száz évvel később 
Rákóczi László, holott kilencéves korától az uralkodó 
család körében élt, nem is gondolt ott házasságra. Mások 
viszont az udvarban találtak házastársat. Szvetkovich 
Mária, aki gyerekkorától együtt élt a tőhercegnőkkel, 
1545-ben azért hagyta el az udvart, mert hozzá akart 
menni devecseri Choron Jánoshoz. Körülbelül tíz évvel 
később a szerencsétlen sorsú Majláth István fia, Gábor 
az udvarban határozta el, hogy elveszi Bánffy László 
lányát. A pártalálás mikéntjére nem volt szabály. 

Érthető, hogy abban a korban, amiről írok, az emberek 
a szerencse névvel illették a házasságot. A szererzcsét 
megtalálni, helyesebben Istentől szerencsét kapni jelen- 
tette amegházasodást. Kcmény tapasztalat alakította ki 
ezt a szóhasználatot, mert az érintettek tudták ugyan, 
hogy házastársat — minden felekezet ezt tanította — Isten 
ad nekik, de a megházasodás körülményeit éppen úgy sa- 
ját igyekezetükkel kell alakítaniuk, ahogyan mindent az 
életben. A kor legelterjedtebb szimbólumai közé tartozott 
a szerencsekerék és Fortuna, a szerencse istennője. Zrínyi 
Miklós, a költő és hadvezér éppen úgy írt a szerencséről, 
ahogyan népi olvasmánynak szánt kiadványokba Fortuna 
képét illesztették. Természetesen lehetett feltételezni, 
hogy mindenki érti. 


6. ALARCOSOK, BŰVÉSZ 


A házassági szokásokról szóló, előző szövegrészben 
jeleztem, hogy a parasztoknak a párválasztást segítő 
társadalmi szokásairól külön fogok írni, mert meglepett 
az, amit megtudtam róluk. Külön nyomatékot akarok 
adni nekik. 

Meglepő volt a világ fejre állításának teljes eszköztára 
egy viszonylag kis területen, a 17. századi Zemplén megye 

egymáshoz közel eső, eldugott kis falvaiban. Magyarul 
a világnak ezt fajta fejre állítását farsangnak nevezzük, 
de a farsang ugyanaz, mint amire a népi kultúráról szóló 
irodalom világszerte a karnevál fogalmat alkalmazza. 
A karnevált lehet néprajzi, antropológiai leírásként, mint- 
egy statikusan nézni. Vagy lehet úgy látni, mint mozgást. 
Ha ezt az utóbbit tesszük, nagyjából kéttéle credmény 
adódik. Régebbi keletű az a telfogás, hogy a karncvált 
valamilyen hatalom használja. Vagyis az egyház, a föl- 
desúr, az állam tiltással szervezi a karnevált, és tűri, 
mert — tudatosan vagy ösztönösen — az elégedetlenség 
szelepét érzékeli benne. Újabban, bár már ez is több évti- 
zede történt, Mihail Bahtyin bevezette a kultúra minden 
hivatalos formájával szemben álló népi humort mint a 
karnevál lelkét. Bahtyin karneváljában van szexualitás 
és szerelmeskedés, bolondünnep, húsvéti nevetés, vannak 
törpék, varázslók, zenészek. Hangulata nem kizárólagos, 
megismétlődhet más falusi ünnepek vagy a közös mun- 
ka, így szüret alkalmával. Még újabban IIans Medick a 
jókedvvel szorosan összefüggő szexualitást emelte ki, és 
a közös munka alkalmai közül a fonót tárgyalta olyan 
értelemben, hogy ott volt alkalom a családi ellenőrzés 
megkerülésére, kívülállóktól független párkapcsolatok 
kialakítására. Ezekből az értelmezéselemekből lehet igen 
változatos magyarázatokat vagy leírásokat összerakni. 
A karncvál körül éppen olyan nagyok a nézetkülönb- 
ségek, mint minden történelmi jelenségnél. Itt a nézet- 
különbségeket erősen színczi a kutató saját viszonya az 
ünnepléshez és a testiséghez. 

A világ fejre állításának zempléni kis falvakban ösz- 
szegyűjtött eszköztáráról Miskolczi Csulyak István 
református esperes egyházlátogatási jegyzőkönyve tá- 
jékoztat. Nagy nevű egyháztörténészek, Zoványi Jenő 
és Dienes Dénes adták ki részint vagy egészen. 1629 és 
1645 között folytatott egyházlátogatások feljegyzéseit 
tartalmazza. Mivel aránylag szűk időkörben, azonos 
területen azonos személy végezte őket, elbeszélésemben 
egy egyházlátogatásként szerepelnek. Az irat szerzőjéről, 

Miskolczi Csulyakról mint sokat házasodó emberről 
már írtam. Hatszor nősült, és azt lehetne gondolni, a 
szerelmeskedés ünnepéről bennfentesként tudósít. Nem 
így van. Áz esperes nem farsangolt, hanem a megvizi- 
tált magyar, szlovák és ruszin gyülekezetek lelkészetitől 
gyűjtött adatokat. Bodzásújlakról, illetve lakóiról azt írta 
be a jegyzőkönyvbe, hogy Farsangok vannak, álorcát 
vesznek fel. Interdictum. Az. utóbbi szó, ami szorosan, 
nyelvtanilag véve azt jelenti, tilos, értelemszerűen azt 
közli, hogy az esperes a falusiaknak — miután az általa 
nyilván helytelenített cselekményekről értesült — megtil- 
totta mind a farsangot, mind az álarcot. 

Ezen az álarcban farsangolásról szóló tényen túl 
Miskolczi Csulyak még a falusi szórakozás következő 
adatait szedte össze. Feljegyezte azt, hogy a Sátoralja- 
újhelyhez közeli Vitány iskolájában begedűst tartanak, 
aki vásott ifjú, Szécskeresztúron lapdáznak az ifjak a 
lányokkal, Kisbáron körtáncot jártak, az utcára is ki- 
kerekedtek, máshol, konkrétan Cigándon, az ifjak az 
leányokkal és a menyecskékkel idnep nap együtt szoktak 
játszani, Terebesen a tanító bánatában szereleméneket 
mondott, Újhelyben ugyancsak a mcster eltört egy kob- 
zot, Újvároson férfiak sör mellett sipolnak, táncolnak, 
a Királyhelmechez közeli Bacskán bizonyos Orrotlan 
Annok nevű lány az sípot hátára veszi, úgy sípol, a 
Tőketerebeshez közeli nagyazariakról az került be a 
jegyzőkönyvbe, hogy Kotnyeles Jancsit odavitték és 
varázsoltattanak vele. A bodrogközi Kövesden az Szert 
János tűzét az falu közepin kezdették rakni, melyet 
környül vettek és úgy fontak. De erről elszoktattak. 

Miskolczi Csulyak adata Szent János tüzéről a néprajz- 
tudományban sok vitát keltett. Érthetően alakult így a 
helyzet egyrészt azért, mert az adat fontos. Az esperes 
információja mintegy nemzetközi összefüggésbe helyezi a 
bodrogközi Kövesdet. Ez a Szent János tiize arra a napéj- 
egyenlőség éjszakájára utal ugyanis, amiről Shakespeare 
szerelmekkel teli, magyarul Szentivánéji álom címmel 
lefordított vígjátéka szól. Maga a tűzgyújtás pedig jú- 

nius 24-én, Keresztelő Szent János ünnepén éjjel széles 
körű európai szokás volt. Másrészt viszont nehéz az 
adatot értelmezni; nem tudunk arról, hogy ugyancsak 
szokás lett volna körülülni a tüzet és mellette fonni. Én 
Miskolczi Csulyak adatát hitelesnek tartom. A lényegét 
tekintve bizonyosan igaz. A Szent János tüze mellett a 
falusiak éppen úgy szerelem-játékokat játszottak, mint 
a fonóban. 

Fonóról az esperes igen sok helyen értesült. Volt, ahol 
leírta, hogy lányok és menyecskék jönnek össze télen este 
fonni vagy éjszaka fonni, az ifjak pedig csatlakoznak 
hozzájuk. A fiatalembereket nem mindig említi külön, de 
nyilvánvaló, hogy a fonó lányok és a körülöttük forgo- 
lódó fiúk összetartoznak. Imregen, egy Tőketerebeshez 
közeli kis faluban ez egyértelmű. Így szólt Miskolczi 
Csulyak István véleménye: Fonó vagyon, az mely nem 
egyéb, banem latorságnak bajléka. Mai szóval azt írta 
volna dühösen, a fonó maga a fertő. Minősíti továbbá a 
fonót Miskolczi Csulyak szövegében az, hogy ismételten 
az ivó mellett, illetve azzal együtt veszi számba, holott 
eredeti funkcióját tekintve a két intézmény nagymér- 
tékben különbözik. A fonóban az eredeti cél munka 
volt, az ivó — nem kocsma, hanem magánháznál tartott 
összejövetel, amihez a részvevők közösen vették az italt — 
célja a szórakozás. Az espercs Bodzásújlakon mégis így 
adta vissza azt, amit a lelkésztől hallott: ivó és fonó is 
vagyon, bolott mikor idnep napján prédikálni ment 
reggel, akkor is táncoltanak. Szécskeresztúron fonó, 
ivó is felettébb vagyon, írta. Másutt egész bokor falura 
vonatkozóan került a jegyzőkönyvbe: sziiden faluban 
van ivó, fonó. 

Miskolczi Csulyak István adatai közvetlenül arról tu- 
dósítanak, hogy egy zempléni faluban Szent János tüzét 
gyújtottak, egy másikban álarcosan farsangoltak, egyes 
helyeken, de távolról sem minden településen, volt fonó, 
esetleg fonó is, ivó is, másutt ilyen intézményes összejö- 
vetelek nélkül táncoltak és szórakoztak sok egyéb formá- 
ban. Más korabeli egyházlátogatási jegyzőkönyvekben, 

és ebből a forrástípusból aránylag sok maradt fenn, nincs 
szó hasonló népi cselekedetekről. A 18. században majd 
változni fog a vizitációs jegyzőkönyvek tartalma, de most 
nem tájékoztatnak népi szórakozásról. Még a Miskolczi 
Csulyak által meglátogatott gyülekezetek többségéről 
felvett jegyzőkönyv sem szól ilyesmiről. A szövegek nagy 
részének hallgatása azonban félrevezető. Röviden szólva 
azért félrevezető, mert sem a farsang, sem a fonó, sem a 
nép szórakozása általában nem volt egyházkormányzati 
ügy. Hosszabban úgy lehet megmagyarázni, hogy a pro- 
testáns egyházlátogatásoknak, szemben a katolikusok 
kötött programjával, nem volt napirendjük. A katolikus 
ecgyházlátogatók központilag meghatározott kérdéseket 
tettek fel, illetve központilag meghatározott tényekről 
készítettek jegyzőkönyvet. Litvániában például, ahol 
akkor a kereszténység mindössze körülbelül százéves volt, 
ugyanazt kérdezték a 16. században, amit az akkor már 
ötszáz éve keresztény Magyarországon. A protestánsok 
viszont, akiknek nem is volt egyetemes elöljáróságuk, azt 
kérdezték, ami eszükbe jutott, és azt foglalták írásba a 
vizitációról, amit fontosnak tartottak. A jegyzőkönyvet 
nem kellett valamilyen felsőbb szervnél leadniuk, míg, 
a katolikusok abban a tudatban fogalmazták a jegyző- 
könyveket, hogy egyházi felettesük fogja őket olvasni. 

Egyházlátogatók ebben a korban nem szoktak a nép 
szórakozásáról érdeklődni. Ha megtették, nem tudunk 
róla, mert az eredményt nem írták bc a vizitációról készí- 
tett jegyzőkönyvbe. Miskolczi Csulyakot ezzel szemben, 
aki felettébb ortodox gondolkodású ember volt, annyira 
bosszantotta az egyszerű ember jókedve, hogy egyházlá- 
togatása során sokszor, valószínűleg következetesen tett 
fel a szórakozásra vonatkozó kérdést a helyi lelkésznek, 
és az igenlő válasz tartalmát valószínűleg rendszerint 
beírta a jegyzőkönyvbe. Valószínűsítésen túl azonban 
nem tudunk menni. Nem ismerjük a gyülekezetenként 
változó kommunikációs szituációt. Fogalmunk sincs róla, 
mit kérdezett egy-egy lelkésztől az esperes, nem tudjuk 
tehát, mire válaszolt a lelkész. 

A válasz tartalma függött egyrészt a kérdés tartal- 
mától és formájától. Függött másrészt az esperes és a 
lelkész viszonyától. Nyilván mindenki ismerte Miskolczi 
Csulyakot; az itt tárgyalt egyházlátogatás előtt tizenegy 
évig egyszerű lelkészként szolgált ugyanebben az egyház- 
megyében. Mindenki tudhatta, hogyan néz a népre és a 
nép jókedvére. Függött végül a válasz a lelkész és a gyü- 
lekezet viszonyától. Attól függött, tudja-e a lelkész, mit 
csinál az egyszerű ember, ha nem éppen a templomban 
ül. A lelkész—gyülekezet viszony függvénye volt továbbá 
az, elmondja-e esetleg terhelő információit a lelkész az 
egyházi elöljárónak. A válasz ilyen soktényezős képle- 
tében utolsó, összefoglaló elem volt az a tény, hogy a 
gyülckezetért a lelkész felelt. A hívek buzgó, templomba 
járó volta a lelkészt dicsérte, hanyagságuk vagy bűnös 
voltuk a lelkészre vetett rossz fényt. 

A népi szórakozásról szóló adatok ott kerültek be a 
jegyzőkönyvbe, ahol az espercs-lelkész—-gyülekezet vi- 
szony olyan volt, hogy a lelkész tudott a gyülekezeti tagok 
karneváli hangulatairól, és indokoltnak tartotta, hogy 
erről a kárhoztatandó magatartásról az egyházi elöljárót 
tájékoztassa. A többi helyen a lelkész vagy tájékozatlan 
volt, vagy nem rokonszenvezett az esperessel, vagy a 
gyülekezet megbecsülését többre értékelte az egyházi 
elöljáró jóindulatánál. A továbbiakban azt is lehetne 
vizsgálni, mennyire függött a lelkész egzisztenciája a 
gyülekezettől, mennyire az esperestől. 

Kövesdnél, ahol Szent János tüzéről értesült Miskolczi 
Csulyak, közelebbről is megnéztem a jegyzőkönyvet. 
Világos belőle, hogy a lelkész és a gyülekezet nem volt 
túlságosan jó viszonyban egymással. Szóban a hívek 
nem mondtak rosszat a papról, tevőlegesen viszont nem 
gondozták a parókiát: az épület fala is, fedele is javításra 
szorul, jegyezte fel az csperes. Rossz állapotban találta 
továbbá Miskolczi Csulyak a parókia sövényét és az 
iskola kéményét. A pap a maga részéről elmondta, hogy 
a gyülekezet tagjai hétköznap restek templomba járni, 
és kimennek, ha hétköznap prédikál. Inkább csak csős 

időben járnak templomba. Pontosan ennek a felemás 
viszonynak megfelelően informálta a lelkész a Szent János 
tüzéről Miskolczi Csulyak Istvánt: a falubeliek gyújtot- 
tak tüzet, de ő már lebeszélte őket róla. Elszoktattak, 
írta be a lelkész csak félig elmarasztaló információját 
jegyzőkönyvébe az esperes. 

Ez a kép alakul ki, ha egyenként nézzük Miskolczi 
Csulyak adatait. Jelentőségük súlyát emeli egy másik 
egyházi embertől, az ország egy másik részéből szár- 
mazó, hasonló jellegű adat. Draskovich János katolikus 
püspök, akinek a pozsonyi főesperességet bemutató 
szövegéről már írtam, az egyes gyülekezetekről szóló 
beszámoló előtt, az általános bevezetésben tájékoztatta 
egyházi elöljáróit a népi szórakozásról. Nem lehet tudni, 
véletlenül szerzett-e tudomást kárhoztatandó cselekmé- 
nyekről, vagy őt is kivételes mértékben bosszantotta-e az 
ilyesmi, aminek következtében érdeklődött, majd nem 
ugyan a jegyzőkönyv érdemi részébe, de azért feljegyezte 
az eredményt. A következőkről tájékoztatta elöljáróit. 
Az a szokás van — bűzlik, írta a püspök — a főesperes- 
ségben több helyen is, hogy télen a falu lányai ünnep 
estéjén összejönnek fonni és szálat búzni, odamennek 

az ifjak, és sok estét beszélgetéssel, tánccal, lakomával, 
szerelmeskedéssel és néba magával a bűnnel töltenek 
el. Draskovich azt mondja, szlávok között bűzlik ez a 
szokás, szavai azonban pontosan olyan jelenetet írnak le, 
amilyet egy Bajorországban még a 16. században kelet- 
kezett és újabban sokszor publikált, szatirikus metszeten 
látni lehet. Egy asszony ton, mások asztalnál esznek és 
beszélgetnek, mindenütt dőzsölés nyomai látszanak, 
sokan szerelmeskednek, másokat kifejezetten a szexuális 
aktus szituációjában ábrázolt a művész. 

Zemplénben, Pozsony megyében, Bajorországban 
konkrét adatok szerint magyarok, szlávok, németek, 
reformátusok és katolikusok egyformán szórakoztak, ha 
a fonó alkalmat adott rá, illetve ugyanazt az alkalmat 
használták kötetlen szórakozásra. Miskolczi Csulyak és 
Draskovich adatainak mozgatásával az egész Európában 
ismert karneváli hangulat bomlik ki a 17. századi Ma- 
gyarországon. Hangsúlyozni kell továbbá, hogy mind a 
két, különböző vallású dühös egyházi ember falvakban 
nyert tapasztalatokról tájékoztat, ami azért lényeges, mert 
ebben a korban falusi farsangolásról általában kevés adat 
maradt fenn. Peter Burke, aki a 16—17. századi Európa 
népi kultúrájáról írt igen alapos kutatások eredményeként 
monográfiát, ezt a tényt ismételten hangsúlyozza. Sok 
mindent megnézett, falusiak karneválünnepléséről még 
sincsenek forrásai. Azt mondja, a fennmaradt források 
többsége nagyvárosokra vonatkozik, és nem ad választ 
azokra a kérdésekre, melyek a paraszti kultúrát érintik. 
Csak feltevései vannak arról, hogy a parasztoknak voltak 
karneváli élményeik, mert bementek a városokba. Ma- 
gyarországon fordítva van. Alig maradtak fenn adatok 
városi farsangról. 

Miskolczi Csulyak adatai kétségtelenül falusi karncvált 
írnak le. Mind a dátumhoz kötött farsangot, mind a kö- 
zös munka során kitörő jókedvet vagy az öncélú játékot 
hitelesen paraszti környezetben tárgyalja. A paraszti 
státusú jókedvű embert ábrázolja. Ott van a jókedvű 
parasztok között Orrotlan Annok, hátán síppal. A hang- 

szer, gondolom, más szóval bőrduda lehet, azt szokták 
akkori zenészek a hátukra rakni. Orrotlan Annokhoz 
hasonló alakokat, bár nőkre nem emlékszem közöttük, 
festettek nagy festők a karnevált ábrázoló képekre. Aztán 
ott van az esperes képén a kobzos, akinek a hangszerét 
a dühös tanító eltöri, a vágáns hegedűs, akinek viszont 
egy másik tanító szállást adott az iskolában. És ott van 
a bűvész, aki ivóban szórakoztatja mutatványaival a 
vendéglátóit. Gúnyneve, Kotnyeles Jankó olyasmi, mint 
a németeknél a Hans Wurst csúfnév. Vagy ott vannak az 
álarcban farsangolók. Álarcuk előállítási módjáról nem 
tudunk semmit. A 16—17. századi Magyarországról nem 
maradt fenn falusi álarc. Az előkelők külföldön vették 
az ilyesmit. Az álarc lényege azonban nem az elkészítése, 
hanem a hordása, az én elrejtése, az alakoskodás. En- 
nek ma nagy irodalma van, de már Miskolczi Csulyak 
és kortárs elvbarátai is tudták: mindez latorság, a bűn 
forrása. Draskovich szövege érthetően olyan, mintha a 
fonó jelenkori felfedezőjét, Medicket akarná igazolni, 
jóllehet ő, Medick, azt gondolja, hogy a fonó és minden, 
ami összefügg vele, német, főként dél-németországi, 
katolikus parasztok sajátja. 

Miért voltam mindezen meglepve? Közvetlenül azért, 
mert korábban nem gondoltam, hogy Miskolczi Csulyak 
maroknyi adata nemzetközi összehasonlításban olyan 
sok; vagyis mint adatcsoport nagyon értékes. Nem gon- 
doltam továbbá, hogy szövegükből ilyen egyértelműen ki 
lehet hámozni a népről szóló adatok keletkezésének körül- 
ményeit. Közvetve pedig azért lepődtem meg, mert nem 
gondoltam, hogy a párválasztást segítő szokások paraszti 
formáinak adataiból magára a paraszti lérre adódnak 
messzemenő következtetések. A következtetéseket — egy- 
előre kétféle irányukat látom - az alábbiakban röviden 
vázolom. Inkább az olvasó érdeklődését felkeltendő, mint 
véglegesnek szánt eredményeket közlendő teszem, mert 
sok feltevés mellett bizonyos csak abban vagyok, hogy a 
párválasztást segítő paraszti szokások ügyében igen sok a 
kutatnivaló. A következtetések egyik iránya az ünnepek- 
hez vezet. Miskolczi Csulyak adatainak tanúsága szerint 
bizonyosan volt a 17. századi Magyarországon farsang, 
méghozzá református vallású településeken vannak róla 
egyértelmű adatok. Más forrásból tudjuk a tarsangról, 
hogy eredetileg a húsvét előtti negyvennapos böjti idő- 
szakot előzte meg. Itt az a probléma, hogy a farsangnak 
nincs protestáns értelme, mert a reformáció tanításai 
kifejezetten tagadják a böjt szükséges voltát. A protes- 
tánsok nem böjtölnek, ami azt jelenti, hogy tarsangjukból 
hiányzott az ellenpont, a vigalomra következő sanyarú 
időszak. Ez azonban lehet ismeretelméleti furcsaság, a 
szokásokat minden jel szerint nem zavarja. A leginkább 
protcstáns országban, a szigorúan kálvinista és erkölcsös 
Hollandiában éppen úgy voltak karneváli hangulatú 
ünnepségek, mint a katolikus Itáliában. Simon Schama 
szerint, akinél jobban a kora újkori Hollandiát senki nem 
ismeri, az új egyház eleinte tiltotta a vigasságokat, aztán 
belenyugodott a létezésükbe. A húsvét előtti hetedik va- 
sárnaptól húshagyó keddig, amire nekik is külön nevük 
volt, háromnapos farsangot tartottak a hollandok, mint 
Európában mindenki. Csak éppen a húshagyó keddre 
nem következett hamvazószerda. 

A farsang után volt Miskolczi Csulyak leírásában a 
napéjegyenlőség, június 24. éjszakáján gyújtott Szent 
János tüze, amit sok helyen neveztek a János szláv válto- 
zatával Szent Iván tüzének is. Itt az ünnep eredetileg ka- 
tolikus voltával nincs gondom, mert nagyon kevéssé volt 
egyházias jellege. Felekezeti hovatartozástól függetlenül 
lehetett tüzet ugrani, illetve — ahogyan az csperes jegyző- 
könyvében áll — a tűz körül tonni. Az ünnep katolikus 
jellegénél lényegesebbnek tartom azt, hogy a farsang után 
hamarosan következő tűzgyújtás az ünnepek ritmikus 
ismétlődésére utal. Úgy is volt. A kiváló néprajztudós, 
Dömötör lekla megvizsgálta a naptári ünnepekhez kap- 
csolódó népi szokásokat. Eredményei azóta lexikonokig 
terjedően kerültek be a magyarországi néprajzba. Kevés 
ország néprajzkutatói hoztak létre olyan hatalmas kézi- 
kötseeket mint amilyen az ötkötetes Magyar néprajzi 
lexikon és a Magyar néprajz nyolc kötetben. Igaz, igen 
kiterjedt eclőmunkálatokra támaszkodhattak. 

Az ünnepeket illetően az fontos, hogy Dömötör Tekla 
eredményei szerint valamennyi naptári ünnephez kapcso- 
lódnak a jókedv vagy a gyász népi szokásai. Gondosan 
megkereste egyenként a szokások történeti eredetét. 
Rendszerint a középkorra, jóval a reformáció előtti időre 
mennek vissza. Itt megint belép a felekezeti különbsé- 
gek problémája. Mert a nagy keresztény ünnepeket, 
a húsvétot, a pünkösdöt és a karácsonyt, amelyeket 
zsidó eredetükre utalóan sátoros ünnepnek is neveznek, 
minden felekezet megtartotta ugyan, de népi ünnepek 
rendelődtek szentek napja mellé is. Márpedig a refor- 
máció egyik alapvető tanítása értelmében fordult el a 
katolikus egyház szentjeitől. Így természetes, hogy a 
falu felekezeti hovatartozásától függetlenül dobhatták a 
lányokat vízbe húsvéthétfőn, ahogyan az akkori szokás 
diktálta, vagy felekezeti hovatartozástól függetlenül tar- 
tottak karácsonyt, amikor ajándékot adtak egymásnak, 
vagy rendezhettek pünkösdi mulatságot. Az evangélikus 
Csejtéről származó adat szerint a 17. század közepén a 
legteljesebb karneváli hangulatban ültek pünkösdöt. 

13. kép. Táncoló parasztok 


Tanec velike k tomu brozne zradlo spusobyli — nagy 
táncot, szörnyű zabálást vittek végbe, írta róluk az 
úriszék jegyzőkönyve. Az ügy azért került a földesúri 
bíróság elé, mert az uraság többnyire éppen úgy tiltotta 
az ünnepi jókedvet, mint az egyházak képviselői. Nem 
tudjuk azonban, mit tűrtek el a protestáns hatóságok, 
és hogyan ünnepeltek a protestáns közösségek a szentek 
ünnepein. Nekem úgy tűnik, névnapot, ami eredetileg 
az egyén védőszentjének a napja volt, katolikusok és 
protestánsok egyformán tartottak , de nem vagyok benne 
biztos. A szentek ünnepei körül a tényleges cselekvés té- 
nyeit, nem pedig az egyházi rendtartások rendelkezéseit 
kellene megkeresni. 

Végül az utolsó feltevésem ünnep-ügyben: valószínűleg 
a katolikusok sem tartották meg mindet. Az ünnepnapok 
nagymértékben eltérő számának meggondolása vezetett 
ide. A 15—16. század fordulójára, azaz a reformáció 1de- 
jére a római katolikusoknál vasárnapokkal együtt több 
mint 150 ünnepnap alakult ki, a protestánsoknál viszont 
a 16. század közepén vasárnapokon kívül mindössze 
33 ünnepnapot tartottak, vagyis majdnem kétszer annyi 
katolikus ünnepnap volt, mint protestáns. Ha a további- 
akban a katolikusok megtartják valamennyi ünnepüket, 
és az ünnep megtartása gyakorlatilag munkaszünetet 
jelentett, a protestánsok körülbelül kétszer annyit dol- 
goznak, mint ők. A római katolikusok nem többet, mint 

heti átlagban mintegy három, négy napot fordítanak 
munkára. Nem hiszem egyrészt, hogy ilyen szeszélyes 
munkabeosztást mezőgazdasági munkával elfoglalt em- 
berek megengedhettek volna maguknak. Másrészt nem 
gondolom, hogy vegyes vallású ország munkarendjében 
felekezetileg eltérő gyakorlat működhetett volna. Dolgoz- 
hatott a falu egyik része többet, mint a másik? Lehet az, 
hogy egyik uradalomban kevesebbet robotoltak, mint a 
másikban? A felekezetileg eltérő ünneplésre azonban csak 
késői adatom van. Az erőszakos ellenreformáció egyik 
eszköze volt elrendelni a katolikus ünnepek megtartását. 
Az intézkedés mindenütt hatalmas telháborodást, erős 
ellenállást váltott ki. Ezek szerint a protestánsok a 17. 
század utolsó harmadában kevesebb ünnepet tartottak, 
mint a katolikusok, és önértékelésükhöz a másik fél 
ünnepeinek nem ünneplése hozzátartozott. Az Ő ünne- 
pük nem volt a mi tnneptnk. Vagy az erőszak váltotta 
ki belőlük ezt a reakciót? A katolikus egyház képvise- 
lői maguk szervezték volna a protestánsok ünnepeit? 
A körülmények kiderítése azért lenne fontos, mert az 
credmény sokat clárulna a felekezetek együttéléséről, 
azzal együtt a kora újkori Magyarországon lehetséges 
paraszti életvitel természetéről. 

Utolsó helven következik Miskolczi Csulyak és 
Draskovich adataiból az a kérdés, hogy a hívek mennyire 
tartották meg egyházuk magatartási parancsait. 

Idetartozik aztán — ez a következtetések másik iránya — 
a karnevál jellegű szórakozás társadalmi megítélése, 
illetve társadalmi funkciója. Az utóbbi időben, Medick 
nyomán, az a meglehetősen általános felfogás, hogy a 
társadalmi renddel és a szülői tekintéllyel szemben, füg- 
getlen párkapcsolatok kialakítása érdekében működött. 
Nem tartom meggyőzőnek; a források másról szólnak. 
A szövegek szoros olvasása kétségtelenné teszi azt a tényt, 
hogy a fiatalok összejöveteleiről a faluban mindenki 
tudott. Sőt: szülői támogatás, illetve a szülők generáció- 
jának támogatása nélkül nem jöhettek volna létre. 

Farsangi telvonulást tartani az utcán nem lehetett 

titokban, nem lehetett a falu közepén tüzet gyújtani a 
környezet legalábbis hallgatólagos beleegyezése nélkül, 
nem lehetett a szabadban labdázni, táncolni anélkül, 
hogy ne látták volna. Ivót vagy tonót pedig valakinek a 
házában tartottak. Ha más nem, az, aki vendégül látta a 
várhatóan szeretkezésbe forduló összejövetelt, támogatta 
a hatalok szórakozását. Még mindig a forrás szövegéből 
derül ki, hogy a vendéglátó nem lehetett valami mar- 
ginalizálódott egzisztencia; megfelelő méretű szobával 
kellett rendelkeznie. Feltevés aztán, hogy a télen többször 
rendezett fonót és ivót nem mindig ugyanott tartották. 
Vagyis a bizonyosan nem fiatal háztulajdonosok egész 
köre tette lehetővé az összejöveteleket. Az ivót és a fonót 
befogadó emberek lehettek szülők. Más szülők esetleg 
tiltották saját gyerekeik részvételét a szabados összejö- 
veteleken. A kívülállók lehettek öncélúan ingerültek. 
Egybegyűlt fiatalok a legtöbb kultúrában keltenek ma- 
gukkal szemben ellenérzést. 

A közösség egy része aktívan támogatta a karneváli 
hangulatot, más része valószínűleg — de erre nincs adat, 
csak tudós konstrukció - helytelenítette a kialakulását. 
Mivel az utóbbiról nem tudunk tényeket, nincs értelme 
tűnődni a helyeslés és a rosszallás arányain. Az egész 
helyzet lényege az, hogy a karneváli hangulat működött. 
Kutatók tekintenek rá úgy, mint a fiatalok találkozását 
szolgáló eseménysorra. Így érthető az a feltevés, hogy az 
összejövetelek a szülők szándékaival szemben szerveződ- 
tek volna. És a szülők az összejöveteleket talán tudták 
is szabályozni, legalább a szándék szintjén tilthatták 
tőle a hatalokat. Ezek a fiatal emberek azonban nem a 
szórakozásban találkoztak először. 


IO8S 


7. MINDENKI ISMER MINDENKIT 


A fhatalok és az emberek általában folyamatosan talál- 
koztak, mert azonos ritmusban éltek és dolgoztak, azonos 
logisztika szerint mozogtak földrajzi környezetükben, és 
a társadalmi összeköttetéseket tudatosan ápoló közössé- 
gek tagjai voltak. Az élet ritmusát a nap járása határozta 
meg. Azok az emberek, akikről írok, napkeltével keltek, 
napnyugtával feküdtek le. Kivételesen világítottak ma- 
guknak mesterséges fénnyel. Minden korabeli forrás 
erről szól, és ezt a rendet, illetve a rendből következő 
magatartást írja le Fél Edit és Hoter Tamás cgy mátraalji 
faluban, Átányon készített nagy, háromkötetes mono- 
gráftában. Felmérték az átányi parasztok életmódjának 
minden árnyalatát a múlt század ötvenes éveiben, és azt 
tapasztalták, hogy a paraszti lét jóformán valamennyi 
mozzanata, a templomi harangozással együtt, a nap- 
szakok, valamint az évszakok váltakozásától függött. 
Megállapították továbbá, hogy képtelenség lett volna 
az egyénnek a falu munkaritmusából kiválnia. 

Ezek az adatok az én korszakomhoz képest nagyon 
későiek, de nem hiszem, hogy ne lennének arra is érvénye- 
sek. A Fél-Hofer-monográfia keletkezése idején még nem 
volt Átányon villanyvilágítás, nem voltak munkagépek, 
vagyis ha több száz évvel későbben is, mezőgazdasá- 
gi munkán nem dolgozhattak az emberek minőségileg, 
másként, mint a 16-17. században. Hajnaltól napestig 
tevékenykedtek, és mindenütt összefutottak a többick- 
kel, mert ha valaki adott magára, nem tért el a többség 
munkaritmusától. Bizonyosan voltak kivételek. A sok 
szabályosság mellett forrás szól olyan férfiről — Makó 
Örzsik férje volt a Borsod megyei Vámoson -, aki világos 
nappal lefeküdt a méhesben. Iszonyú haragra gerjesztette 
vele a feleségét, bár lehet, hogy az asszonyt már az felka- 
varta, hogy a férfi részegen ment haza. A férj magatartása 
mindencsetre nem volt mindennapos: Örzsik átszaladt 
miatta a barátnőjéhez, és csak azután ment haza, hogy 
az ember bocsánatot kért tőle. 

Az azonos ritmusú élet gyakorlatilag mindenki tapasz- 
talatai szerint egy térben zajlott. A falu házai különböző 
alakban, de egy sorban, szomszédos udvarokkal álltak. 
Az udvaron épülhetett több lakóház. Ha kilépett vala- 
ki a házából, a közvetlen szomszédot bizonyosan, a 
kerítésen túlit valószínűleg látta. Mivel pedig felettébb 
kíváncsiak voltak, szinte rutin eset az, hogy legény vagy 
fiatalember felmenjen a padlásra, a háztetőre, és onnan 
figyelje aszomszédos udvar eseményeit. Majd beszámol- 
jon a látottakról mindenkinek, akivel találkozik. Nem 
tudom, a kora újkori emberre vagy az emberre általában 
jellemző-e a kíváncsiság. Azok, akikről írok, bizonyosan 
kíváncsiak voltak. Az udvaron túl aztán nem kellett 
házra mászniuk információszerzés kedvéért. Napközben 
egymástól látótávolságra, sokszor egyben hallótávol- 
ságra voltak. A falu határában egy tagban volt minden 
ember szántója, másutt, de egy helyen mindenki szőlője, 
gyümölcsöskertje, ugyanabban az erdőben makkoltatott 
mindenki, ugyanazon a legelőn kaszált mindenki, és így 
tovább. Maksay Ferenc rendkívüli alapossággal felmérte 
a magyarországi falvakat; ebben a korban mindnek ilyen 
volt a szerkezete. 

A földesúri földek és gazdaságok ezeknek a falvaknak 
a határából éppen az alatt az idő alatt szakadtak ki, 
amiről itt írok. A 16. század elején még alig volt egy-egy 

uraságnak saját kezelésű gazdasága, a 17. század végére 
elég kiterjedtté váltak. Igazi idejük a következő században 
indult. Mindez a kapcsolatok tekintetében azt jelenti, 
hogy a földesúrnak végzendő mezőgazdasági munka 
fizikailag nem szakította el a parasztokat, lettenek légyen 
akár nők, akár férfiak, a többiektől. Együtt mentek a 
földesúr földjére, szőlőjébe, kaszálójára, és ott együtt 
dolgoztak. Látták, hallották egymást. 

A munkán kívül cső földrajzi mozgásnak voltak a 
közösség minden tagja életében azonos célpontjai. Ta- 
lálkozási pontnak lehet őket nevezni. Első helyre teszem 
közöttük a templomot, mert oda mindenki járt. A régiek 
gyakrabban kercsték fel, mint modern utódaik. Minden 
felekezet templomaiban tartottak a vasár- és ünnepnap- 
okon kívül hétköznap is, naponta többször istentiszteleti 
alkalmakat. Az egyházi elvárás az volt, hogy a gyüleke- 
zet tagjai megjelenjenek, és a hívek többé-kevésbé meg 
is feleltek az elvárásnak. Valamikor, ha nem is minden 
alkalomra, rendszercsen elmentek a templomba. A temp- 
lomba nem járó embereket a lelkészek külön számon 
tartották, vagyis nem lehettek nagyon sokan. A templo- 
mozás általános voltának bizonyosan sok oka volt. Mivel 
források lelki okokról a lelkészektől maradt egyházi 
szabályzatok vagy prédikációk szövegeiben szólnak, de 
a hívek valóságos megfontolásairól nem tájékoztatnak, 
nincs értelme a szellemi okok feletti találgatásokba bo- 
csátkozni. Egy csak a bizonyos ok: a templomba vezető 
úton, az istentisztelet után lehetett eszmét cserélni, a világ 
ügyeiben tájékozódni, vagy csak egyszerűen beszélgetni. 
A templomba járás közösségformáló erejéről a múlt 
tanulmányozásának soktéle eredménye szól. 

A templomba járó közösség mozgása pedig sok esetben 
túlterjedt egy-egy falu határán. A túlterjedés katoli- 
kusoknál következhetett különböző kollektív vallásos 
cselekedetekből, így körmenetben való részvételből, za- 
rándoklatból, búcsú látogatásából vagy egyszerűen csak 
abból, hogy a hívők szívesen gvóntak idegen helyen. Nem 
tudjuk, az élmény kedvéért alakult-e ki ez a szokásuk, 

vagy pedig azért, mert így nem annak a papnak mondták 
el a bűneiket, akivel otthon folyton találkoztak. Min- 
den felekezet hívei jártak jó hírű egyházi szónokokat 
hallgatni akár messze földön lévő templomba is, vagy 
bementek nagyobb városokba, ahol szebb volt a templom, 
nagyobb élményt nyújtott a templomi látogatás, mint 
saját falujukban. 

Hosszabb úton lehetett, illetve kellett templomba men- 
ni kis falvakból azért is, mert előfordulhatott, hogy 
magában a faluban nem volt templom. Minden felekezet 
ismerte az anyagyülekezet-leánygyüűlekezet egyházszer- 
vezési megoldást. Azt jelentette, hogy ahol a falu nem volt 
képes saját templomot fenntartani és lelkészt eltartani, 
ott szükségmegoldásként működő istentiszteleti helyen 
prédikált időnként a lelkész, aki a néhány kilométerre 
lévő anyagyülekezeti faluban lakott, és ott cselekedte 
meg a hétköznapi, vasárnapi, ünnepi templomi alkalma- 
kat. Szabályos istentiszteletre a leánygyülekezetekből az 
anyagyülekezetbe jártak. Méghozzá gyakorlatilag min- 
denki járt. Amikor Szádelő, egy Abaúj megyei kis falusi 
leánygyülekezet elhatározta, hogy saját lelkészt fizet, az 
egész falu életét kívánta megkönnyíteni. Így sorolták fel: 
az öreg népek és gyerekes emberek és gyerekek számára 

messze volt a körülbelül négy kilométerre lévő anyagyü- 
lekezet temploma, ahová korábban jártak. 

Tökéletesen világi jellegű találkozási hely volt viszont a 
falu kútja. Tanúskodó emberek vallomásaiban ismétlődő 
motívum az, hogy bizonyos eseményekről a kútnál érte- 
sültek. Érthető; megfelelő mélységű, ivóvizet szolgáltató 
kút fúratása nem volt olcsó. Távolról sem volt minden 
háznak külön kútja, valószínűleg nem minden talu en- 
gedhette meg magának a saját kút luxusát. Ott, ahol 
falvak clöljáróságának teendőiről maradtak források, 
következetesen szólnak a kút óvásáról, arról, hogy a 
jó vízre vigyázni kell. Az ivóvízkút nyilvánvalóan nagy 
érték volt, az ivóvíz hazahordása fontos, nagy körülte- 
kintéssel végrehajtott feladat. És a feladat végrehajtása 
közben, míg a víz az edényekbe folyt, majd a hazaúton, 
lehetett beszélgetni. 

Vásárolni, piacra járni is szoktak azok az cmberck, 
akikről írok. Biztosan mentek egyesek egyedül, a szokás 
azonban az volt, hogy csoportosan induljanak útnak. Sok 
szövegből kiderül, hogy gyanúsnak tartják, ha valakit 
cgyedül látnak otthonától távoli helyen. Ennél már csak 
az volt rosszabb, ha nőt férfitársaságban, férfit nőtársa- 
ságban láttak egyedül. Az elmenés lehetséges távolságára 
mégis ilyen, titkos férfi-nő kapcsolat alapján van jó adat. 
Bizonyos Velka Anna a r7. század végén a Hont megyei 
Némcetiben nem tudta, helybeli legény vagy bácsfalusi 
legény-e házasságon kívül születendő gyereke apja. A két 
falu között dombvonulat húzódik, és légvonalban körül- 
belül 15 kilométerre vannak egymástól. A valóságosan 
megteendő út lehet akár 20 kilométer is. Ennyit tett meg 
egymás kedvéért nyilván többször i15 vagy az asszony, 
vagy bácsfalusi szeretője, hacsak nem valami kies helyen, 
a szabadban szerettek együtt lenni. 

A falvakból kivezető utakra csoportban illett men- 
ni, ami biztonságosabb is volt az egyedül menésnél; az 
utakon érhették az embert kellemetlen élmények. Ha 
odaértek valahová, vásárba, piacra, városba, megpihen- 
tek, szétszóródtak. Az patikák alá leülvén beszélgettek 

valakivel, mondják nemegyszer, amikor arról számol- 
nak be, hogy régi ismerősökkel találkoztak, vagy új 
barátságot kötöttek. A helymeghatározás valószínűleg 
az árusítósátrak mögötti, árokszéli gyepet nevezi meg. 
Ott, ahol a tömeg nem tolongott, jól lehetett beszélgetni. 
Az áruk piaca egyben a hírek piaca is volt. 

Hasonlóképpen működött a borért menés szokása. 
Bort vihettek haza a helyi kocsmából; akkor a források 
szerint többnyire gyerekeket küldtek. Ennél azonban 
fontosabb, szórakozás jellegű elfoglaltság volt borért 
menni -— felnőtteknek és csoportosan. Nem egészen vI- 
lágos, tényleg borért vagy a kellemes időtöltés kedvéért 
mentek-e. Az bizonyos, hogy sok élményt szereztek út 
közben, sok mindenről értesültek, és a kocsmában ápol- 
ták baráti vagy ellenséges viszonyaikat. Tipikus helyzet 
leírásaként ismétlődik különböző szövegekben az, hogy 
a kocsmába belépők közül valaki meglátja egy isme- 
rősét, és egész társasága boldogan odaül az illetőhöz. 
Ellenkező értelmű viszonyban valaki belép a kocsmába, 
meglát valakit, esetleg cgész családot, és egymásnak 
esnek. A kocsma sok kutatói vélemény szerint férfiak- 
nak fenntartott hely volt. Nem vagyok benne biztos, 
hogy a források erről szólnak. A kocsmáros minden 
általam ismert csetben nő, többnyire lány vagy özvegy. 
És sokszor történik valami nők szeme láttára kocsmá- 
ban. Radicz [Iván felesége például ott volt a kocsmában 
Zabaron, amikor a térje két belépő vendéggel, apával 
és fiával összeverekedett. Lehet, hogy nem tartozott a 
társadalom női krémjéhez. Az a feltevésem, hogy olyan 
nők, akik tisztességesnek tekintették magukat, vagy 
tisztességesnek kívántak számítani, tényleg nem mentek 
kocsmába. Lazább felfogásúak viszont akár a férjükkel 
együtt, akár egyedül ismerkedés, szórakozás kedvéért 
be-bementek. Nők megbélyegzését célzó elbeszélésekben 
tipikus fordulat: száma nélkül láttuk egyik korcsmár ul 
másikra ki s be járni. 

A társadalmi összeköttetések tudatos ápolása jelentette 
továbbá egyrészt a szomszédságnak mint intézménynek a 

fenntartását, másrészt az egyén vagy a család kapcsolati 
körének a kijelölését. A szomszédság fizikai értelemben 
magától adódott. Vagy egymással szomszédos házakban 
éltek emberek, vagy nem. A szomszédhoz naponta három- 
szor, négyszer bemenni viszont akaratlagos cselekvés volt. 
És azok az emberek, akikről írok, bejártak egymáshoz. 
Bejártak először is, mert — ahogyan a házak közelségének 
következményeinél már írtam róla — kíváncsiak voltak. 
Nem elégedtek meg azzal az információmennyiséggel, 
amihez a szabadban hozzájutottak. Bejártak aztán azért 
is, hogy megosszanak mindennapos élményeket. Átvitték 
megmutatni a szomszédnak a gyanús tojást, átmentek 
elmondani, hogy a fiatalasszony kocsonyát kíván, át- 
ugrottak megnézni a kisbabát, elmesélni, mit hallottak 
valahol; megnézni mindent, elmondani mindent. Ezekből 
a cselekvésekből bonyolultan összetett kapcsolatrendszer 
alakult ki. 

Mind a kapcsolatrendszer fenntartói maguk, mind 
a hatóság ismerte a szomszédság értékeit. Elképesztő 
ügyekben hívtak tanúskodni szomszédokat. A legmegle- 
pőbbnek azt találtam, amikor a férj impotcnciája ügyé- 
ben a szentszék szomszédokat hallgatott ki. Azt kérdezték 
tőlük, tudnak-e az impotenciáról, ők pedig válaszoltak 
vagy igenlően, vagy tagadólag. Ha tudtak róla, elmond- 
ták a részleteket. A férj javára csak az szólt, hogy a feleség 
négy éve egy dunyha alatt alszik vele. Amivel a felcség 
tanút azt állították szembe, hogy az asszony fázott volna 
takaró nélkül. A jegyzőkönyv rövidre fogott szövege 
arról tanúskodik, hogy a résztvevők otthon már ezerszer 
megbeszélték az egészet. Elmondott nekik valamit a férj, 
valamit az asszony, esetleg ketten együtt mondták cel. 
Az elbeszélés közönsége aztán tovább tárgyalta. Nem 
csináltak azonban pletykát belőle: a szomszédok egy 
része semmiről nem tudott. 

Egyes szomszédok tájékozatlansága mutatja a társadal- 
mi összeköttetések ápolásának legfontosabb sajátságát: 
az emberek nem mindenkit engedtek be, nem válogatás 
nélkül léptek be a szomszédságba. A szomszédságon 

belül is, kívül is megjelölték azokat, akikkel érintkezni 
kívántak. Volt ebben valami abból, amit az antropológus 
Marcel Mauss nyomán Natalie Zemon Davis az emberi 
kapcsolatokat fenntartó ajándékozásnak nevez. A kü- 
lönbséget abban látom, hogy míg szerintük az ajándéko- 
zás viszonzása kötelező, a kijelölés válogat és a lényegéhez 
tartozik, hogy nem feltétlenül viszonozzák. Ez a kijelölő 
eljárás hasonlított ahhoz, ahogyan madarak, szarvasok, 
oroszlánok, azt hiszem, minden állat kijelöli életterét. 
Ott harsány fütty, a határt alkotó fák megjelölése és 
hasonlók szolgálnak kijelölésre. Az én embereimnél azt 
figyeltem meg, hogy ajándék és kölcsönkérés, önkéntes 
segítség és segítségkérés egyaránt lehetett a kijelölés 
eszköze. Akármi volt is, attól működött, hogy a kijelölés 
gesztusát a partner viszonozta. Ennyiben több az em- 
beri kijelölés más élőlények szokásánál: csak kölcsönös 
kapcsolat esetén lép életbe. A visszautasítás aligha volt 
gyakori; a források tele vannak azzal, hogy nők elmen- 
nek egymáshoz süteményt sütni vagy a sütést tanulni, 
térfiak és nők együtt vendégeskednek, társaságba verőd- 
ve mennek ki a rétre sétálni. Ha viszont visszautasítás 
történt, súlyos következményei lehettek. Az elutasított 
partner sokszor volt kíméletlen. Illetve a közösség azt 
gondolta, kíméletlen. 

A közösség sokszor feltételezte, hogy a kapcsolati 
kijelölés visszautasítása okozott tagjai között ellenté- 
tet. Katona Lukács feleségétől egy asszony almát kért. 
Amikor Katonáné nem adott neki, az asszony Katonáné 
csipejét meg vesztette. Így értelmezte az cseményeket a 
férj. Kovács Kata Vámoson lángost sütött, bement hozzá 
Lovász Mátyásné, és kért belőle. Kata nem adott, mire 
a maradék tészta kifolyt a tálból. Ez Kata elbeszélése. 
Okozhatta újszülött halálát a bába, mert előzőleg nem 
őt hívták szüléshez, vagy vendég a csecsemő betegségét, 
mert nem engedték vele játszani. A kapcsolat visszauta- 
sításának igen sok formája volt, mert sokféle lehetett a 
kijelölés kísérlete. Boszorkányság kialakulása mögött 
lehet sejteni kudarcos kijelölési kísérleteket. 

Mindennek és a parasztok párválasztását segítő társa- 
dalmi szokásoknak a kapcsolatát a gondolatmenet elején 
jeleztem: az élet és a munka azonos ritmusa, a földrajzi 
mozgás azonos útjai és a tudatosan ápolt társadalmi 
összeköttetések következtében mindenki ismert minden- 
kit. A fiatalok nem a szórakozásban találkoztak először, 
hancm művecsen alakított kapcsolatok részesei voltak az 
ünnepekben éppen úgy, mint a szabadidőben. Az emberek 
mint csecsemők kezdtek mozogni a felnőttek közt, mert 
az anyjuk mindenhova magával vitte őket, aztán foko- 
zatosan nőttek bele a jó viszonnyal és ellenségességgel 
teli világba. Az ünnepség, a karneváli hangulat ehhez 
annyit tett hozzá, hogy megtanította a fiatalokat a fér- 
f-nő kapcsolat feszültségeinek kezelésére. Ennek során 
vagy találtak házastársat, vagy valahol másutt érte őket 
a pártalálás szerencséje. Az bizonyos, hogy a parasztság 
hataljai a férfh—nő érintkezésben jártasabban kerültek 
össze a házastársukkal, mint clőkelő kortársaik. Ez áll 
az első házasság csetére. A másodiknál, harmadiknál a 
különbség már nem élt. 

A házastársi érzelmek kialakulásáról, kialakulásuk mi- 
kéntjéről nincsenek adataink. Az érzelmek készen vannak 
a forrásokban, és a gyűlölet sokkal gazdagabban doku- 
mentált, mint a meghittség. Az utókorban is nagyobb 
érdeklődést kelt a házastárs meggyilkolása, mint az, 
ha valaki egész életében szeretettel vette körül a férjét 
vagy a feleségét. Itt van például Török János csete. Ez a 
főúr 1557-ben az asszony házasságtörésére hivatkozva 
kegyetlenül kivégeztette a feleségét. A szörnyű tettről 
írt elbeszélő költeményt a kortárs költő, Christianus 
Schesaeus, és foglalkoztak vele jelenkori irodalmárok. 
De nem kell teltétlenül gyilkosság az érdeklődés felkel- 
téséhez. Forgách Zsuzsanna és térje, Révay Ferenc a 
17. század elején egyszerűen gyűlölködéssel, az asszony 


szökésével, majd a férjnek a szerető és a nő ellen foly- 
tatott hosszú perével hívták tel magukra a figyelmet. 
Foglalkozott velük saját korukban az országgyűlés, a 
romantika korában történész, a huszadik században két 
regényíró. De Fugger Mária és Páltfy Miklós házassága 
mindenkit hidegen hagy, bár Mária nagybankár familiája 
és Miklós hőstettei benne vannak minden 16. századról 
szóló történetben. A házaspár Fugger Mária leveleinek 
tanúsága szerint meghitt viszonyban volt egymással, 
gyerekeiket mintaszerűen gondozták, az asszony a sok 
házasság korában férje iránti megbecsülésből özvegy 
maradt. Nem érdekesek. 

A jobbágyoknál ugyanez a helyzet azzal a különb- 
séggel, hogy ők mint egyének vagy egyéni házaspárok 
semmilyen körülmények között sem kerülnek a figye- 
lem középpontjába. Az egy Esze Tamáson kívül, aki 
parasztvezérből a Rákóczi-szabadságharc magas rangú 
katonai parancsnoka lett, ebben a korban nem kapott 
életrajzot magyarországi jobbágy. Emlékeztetem az olva- 
sót, az ismertebb nem-arisztokrata felkelők, Budai Nagy 
Antal, Dózsa György, Bottyán János nem jobbágyok, 
hanem nemesemberek voltak. Mivel azonban sok forrás 
cgy-egy jobbágy személyről nem is maradt, nehéz lenne 
biográfiát írni róluk. A jobbágyoknál nem az utókor 
figyelme, hanem a fennmaradt forrásanyag szerkezete 
ellentmondásos. A források sokkal nagyobb része őriz 
ellenséges érzelmekről szóló adatokat, mint a meghitt- 
séget tükröző tüneteket. Ez a furcsaság a jobbágyokról 
maradt források természetéből következik. Magánlevelet 
vagy más én-iratot jobbágyok a 16-17. században még 
kivételesen sem írtak, úgyhogy parasztokról és paraszti 
házaspárokról különböző, a haralom által teremtett 
anyagok szólnak. A hivatalos anyagok zömmel bírósá- 
gi jegyzőkönyvek, amelyekben a jobbágyok vádlottak, 
esetleg válni akarnak. Kiegészítésképpen mint tanúk 
vesznek részt a forrást termelő ügyben. 

Mindennek ellenére egyértelmű, hogy jobbágyok kö- 
zött ís volt meghitt hangulatú és gyűlölködő házasság. 

Véletlenül akadtam egy olyan adatpárra, ami ezt az 
ellentmondást ragyogóan illusztrálja. Tuba Bálintné 
Tányban elküldte a férjét kenőcsért, és a férj szerzett 
neki. Tavasz Máténé Balmazújvárosban elküldte a férjét 
kenőcsért, a férj nem ment, és megöklözte az asszonyt. 
Az első, Tubáékról szóló adatot úgy értelmezem, hogy 
a főszereplők többé-kevésbé jó házasságban éltek, a 
másik szerint Tavaszék között ellenséges vagy legalábbis 
feszült volt a viszony. Egymáshoz kevésbé jól kapcsolódó 
adatpárokat végtelenül lehetne sorolni. Így valamikor 
1548 előtt Bazinban Kawfel Mátyásékhoz beszállásolta 
magát az uraság fivére, mire Kawfel felesége így kérte a 
férjét, badd menjek veled, ha kimész a bázból — Barát 
Imre feleségét a disznóólban kapták rajta Tannok Pállal. 
Boczkó Jánosné többeknek is beszélt arról, hogy szeretné 
bérgyilkosokkal megöletni a férjét — Hegyes Györgyné 
végtelenül boldog volt, amikor a jövendőmondótól meg- 
tudta, hogy török fogságban lévő férje életben van. Arról 
azonban, hogy Tubáné miért volt jó viszonyban a férjével, 
Tavaszné pedig rosszban, nem szólnak források. Még 
kevésbé szólnak arról, hogy a jó vagy a rossz érzelmek 
hogyan alakultak ki. 

Az érzelmek keletkezését illetően gyakorlatilag min- 
den eset olyan, mint Thurzó Eleké, akitől az első is- 
mert magyar nyelvű szerelmes levél maradt ránk. 1528. 
szeptember 9-én Ormosdi Székely Magdolnának írta. 
Az asszony akkor éppen két éve volt özvegy, első térje 
a mohácsi csatában esett el. A levélből kiderül, hogy 

Magdolna és az ugyancsak özvegy Thurzó jegyesek, de 
sem ebből, sem a későbbi házaspár más irataiból nem 
lehet tudni, hogyan ismerkedtek meg. Különösen nem 
lehet tudni, miért éppen egymást választották. Egy job- 
bágyasszonyról, Demeter Sáráról olyan adatunk van, ami 
szerint odaadó feleség: szegény lévén, hogy urát és magát 
táplálbassa, elment Szentgyörgy fokhbagymáját ásni, 
írja róla a forrás. Nem tudjuk azonban, hogyan alakult 
ki Sára és a férj, Diószegi Mihály között a feltehetőleg 
bensőséges viszony. Nem világos általában az ellenkező 
tartalmú érzelem kialakulásának oka sem. Bizonyos 
Szabó Jánosnak Királyfalván viszonya volt egy lánnyal. 
A lány nevét a forrás nem tartotta fenn. A viszony, vagyis 
a paráználkodás miatt a legényt az uraság elfogatta. 
Szabó szabadulásért könyörgött. Válaszképpen azt kapta, 
hogy kiengedik, ha elveszi a lányt. A megoldást Szabó 
János visszautasította. Inkább vállal bármilyen szolgála- 
tot az uraságnál, de nem esküszik meg a lánnyal, mond- 
ta. Vajon mi olyat tapasztalt az értelemszerűen önként 
kezdett viszony folyamán, ami miatt házasodni viszont 
ugyanazzal a lánnyal már nem - személyes áldozat árán 
sem — volt hajlandó? 

A forrás sokszor ragyogó adatokat nyújt, mégsem 
tudunk ineg belőle semmit. Jellegzetes ebből a szempont- 
ból Telegdy Pál 1588-ban Várday Katához írott levele. 
Világos belőle, hogy Telegdy és Várday Kata titokban 
eljegyezte egymást. Valószínű, hogy testi szerelem Is 
van közöttük: ismterjiük személyiünk szerint egymást, 
és jó részint erkölcsinkben is, írta Telegdy Pál. Azért 
emlékezteti viszonyuk mélységére Katát, mert a lány 
azt állítja, szégyell neki levelet írni. Ne szégyellje, kéri a 
titkos vőlegény, de ha mégis, úgy segítsen magán, hogy 
ne címezze a leveleit neki mint mátkájának, csak mint 
bátyjának. Csupa nagyon fontos információ; nem tudok 
előkelők között más titkos jegyességről, és arról sem, 
hogy tizennyolc éves lány a 16. század végén szégyellt 
volna levelet írni. Katának nyilván nehezére esett az 
írás. Egy későbbi adat szerint következő férjének, Nyáry 

Pálnak majd mindenesetre azt mondja, az ő kedvéért 
tanult meg írni. Szerintem Kata első vőlegénye előtt 
bárdolatlan betűit szégyellhette, nem magát a levelezést. 
De akárhogyan is volt, és akármennyit elmond is a levél 
Telegdy Pálékról, fogalmunk sincs, hogyan kerültek 
össze és miért titkolták a jegyességet. A következő év 
februárjában aztán összeházasodtak. 

Hasonlóan ragyogó, de a forrásban megörökített sze- 
mélyekről semmit el nem áruló adatokat őrzött meg 
egy igen kiélezett helyzetben felvett jegyzőkönyv. Ez 
jobbágyházaspárokról tudósít. A kiélezett helyzet a 17. 
század közepén azért alakult ki, mert egy földesúr Sop- 
ron megyei birtokán záros határidő mellett elrendelte 
evangélikus jobbágyai katolizálását, amit sokan meg is 
tettek, de az érintettek egy része, összesen 164 család- 
fő megtagadta a parancsot. Az ügyben ugyancsak a 
földesúr vizsgálatot indított. A parancsot megtagadó 
jobbágyoknak erre a célra kiküldött bizottság előtt el 
kellett mondaniuk, hogy miért nem engedelmeskedtek, és 
mik a jövőre vonatkozó szándékaik. A 164 megkérdezett 
családfő közül három férfi a parancs megtagadásának 
okaként feleségére vagy felesége akaratára hivatkozott. 
Így Thomas Koler fraknóaljai jobbágy válaszát arra a kér- 
désre, hogy miért nem katolizál, így jegyezték fel: mielőtt 
megtenné, a feleségétől kell tanácsot kérnie, addig Isten 
és a feljebbvalók jóindulatába ajánlja magát. Caspar 
Moser Wisenben alighanem már halott feleségéről be- 
szélt, mert így mondta: olim — hajdanában megígérte a 

feleségének, hogy nem katolizál. A harmadik szóban 
forgó jobbágy pedig, Scbastian Scheichenstuh! közölte, 
nem tér át, hanem elköltözik, mert felesége el akar menni, 
következésképpen követnie kell a feleségét. 

Ez három nyilvánosan tett személyes nyilatkozat férj 
és felcség kapcsolatáról; három a régi házasságról szóló 
elbeszélésben felbecsülhetetlenül értékes adat. A forrás 
azonban magukról a nyilatkozattevőkről alig árul el 
valamit. Különösen Scheichensruh! személye toglalkoz- 
tatna. Szavai a térj kötelességét megfogalmazó bibliai 
szövegre emlékeztetnek. A Biblia több könyvében is 
ilyen formán olvasható: elhagyja a férfiút az ő atyját és 
az ő anyját, és ragaszkodik feleségébez. Ilyen jól tájéko- 
zott lett volna egy falusi jobbágy? A bizottság előtt tett 
kijelentése olyan, mintha az isteni törvényt a töldesúr 
földi törvényével állítaná szembe. Nem tudjuk azonban, 
tényleg Scheichenstuhi mondta-e így, vagy a meghallgató 
bizottság tagjai adták vissza ilyen módon a valóságban 
másként elhangzott szavait. A három nyilatkozó sza- 
vainak valóságtartalma ugyancsak bizonytalan. Nem 
tudjuk, tényleg feleségük miatt utasították-c vissza a 
katolizálási parancsot, vagy egyszerűen az asszonyokra 
hivatkozva tértek ki a földesúri parancs teljesítése elől. 

A házasságról mint jelenségről viszont sokat elárul a 
három adat. Arról tanúskodnak, hogy a kortársak ismer- 
ték azt a szituációt, amiben férj a feleségtől tanácsot kér, 
majd a feleség tanácsa szerint cselekszik. Maguk a nyilat- 
kozattévők, akár igazat mondtak, akár nem, hihetőnek 
tartották a felecségükre hivatkozást, a bizottság tagjai 
pedig elfogadták. Kommentár nélkül vették fel a feleség 
akaratára hivatkozó kijelentéseket a jegyzőkönyvbe. 
A férj kövesse a feleségét parancsolat nemcsak a Bibliá- 
ban, az emberek tudatában is benne volt. 

A feleségük akaratát követő jobbágyférfiak adatai 
segítenek szilárd szerkezetbe rendezni a házasságokról 
szóló ellentmondásos értesüléseket. A szerkezetre azért 
van szükség, mert az efféle közhelyeket — ilyen házasság 
is volt, olyan házasság is volt, éltek emberek rossz kap- 

csolatban, éltek jó kapcsolatban — minden társadalomról 
el lehet mondani; nem sokat közölnek az éppen vizsgált, 
adott emberekről. A közhelyeken túlra pedig mennyiségi 
mutatók ebben a korban nem vezetnek. Nem lehet meg- 
állapítani, mennyi volt a jó, mennyi a rossz házasság. 
Ma talán statisztikai mintának tekinthető mennyiségű 
embertől meg lehetne kérdezni, jónak vagy rossznak 
érzékeli-e a házasságát. A régiekkel ez az eljárás vagy 
hasonló kizárt. Egyrészt bizonyosan nem tudjuk a házas- 
ságokról fennmaradt valamennyi adatot összegyűjteni, de 
még ha sikerülne is megtalálni mindet, fogalmunk sem 
lenne, mennyi adat pusztult el. A történeti forrásokkal 
éppen az az egyik legnagyobb gond, hogy nem tudjuk, 
mit és mennyit nem ismerünk belőlük. Hangulat, atti- 
tűd, szokás kitapintása viszont nem reménytelen. Meg 
lehet vizsgálni, hogy a környezet hogyan viszonyul a jó 
és a rossz házassághoz. Következtetni lehet rá, melyiket 
tartja természetesnek. 


18. kép. Nő és férfi együtt dolgozik mezei munkán 


9. A ROSSZ HÁZASSÁG NEM TERMÉSZETES 


A jó házasság természetes voltáról arisztokrata körben 
egyenes adatokat szolgáltatnának a feleség vagy a férj 
temetésére szóló meghívók. Mindegyik szerelmes, felejt- 
hetetlen házastárs haláláról tudósít. Nagy anyag alapján 
valószínűleg ki lehetne szűrni árnyalatokat. Alighanem 

voltak olyan fordulatok, amelyekkel időnként érzékel- 
tették a megboldogulthoz fűződő viszony nem cgészen 
felhőtlen jellegét. Nagyon kellene azonban keresni, mert 
nem véletlenül váltak a jó kapcsolatot jelentő szavak 
konvencionálissá. Rossz házasságra nem volt szokás 
utalni, mert a rossz házasság nem volt természetes. [Igen 
bonyolult helyzetben keletkezett torrásban erről beszédes 
adat szól. A forrást tartalmazó iratokat az anyag keze- 
lőjétől, Benczik Gyulától kaptam. 

Széchy István halála után, 1635-ben Széchy fivére, 
Széchy Dénes eljárást indított István özvegye, Bánffy 
Zsófia, illetve Zsófia fia, Tamás ellen. Széchy Dénes 
azt állította, hogy a kisthú, aki Bánffy Zsófia szerint 
Széchy Istvántól született, nem fivéréé, hanem becsem- 
pészett gyerek. Az ügyben a vasvári káptalan folytatott 
vizsgálatot. Tanúkat hallgattak ki. Egy részük Bánfty 
Zsófia udvarának tagja, néhányuk egyenesen az asz- 
szony bizalmasa volt, más részük muraszombati lakos. 
A fennmaradt anyagban a tanúk többsége arról vall, hogy 
a szülés megtörtént. Életszerű részleteket mondanak el 
Bánffy Zsófia szülésének körülményeiről. Arról, hogy 
egy környékbeli fiatalasszony frissen született gyerekét 
Zsófia mellé csempészték, egy tanú vallomása maradt 
fenn. Az eljárás maga azonban ttt, a jó házasság termé- 
szetes voltáról szóló gondolatmenetemben nem lénye- 
ges. Csak azért került belc, mert érzékeltetni akarom, 
mennyire feszült helyzetben, de nem saját ügyükben 
beszéltek a tanúk. 

Egy Zwetich Gergely nevű muraszombati nemcsember 
nyilatkozott akaratlanul az arisztokrata jó házasság 
természetes voltáról. Ő közelebbi, de az összeköttetés 
természetét tekintve ismeretlen jellegű kapcsolatban 
volt a családdal. Első történetében egy ebéd felett el- 
hangzott beszélgetést mondott el, egy másikban Széchy 
betegágyánál lezajlott jelenetet írt le. Az ebéden Bántfy 
Zsóna, a férje, a tanú és a helybeli prédikátor vett részt. 
Utóbbinak a tanú szerint azt mondta Széchy, Prédikátor 
uram, megadhatom kegyelmednek inimár az tíz aranyat, 

illetve így írták be szavait a jegyzőkönyvbe. Mert há- 
zasságkötésekor Széchy István megfogadta, hogy ennyit 
fizet — nyilván kegyes célra -, ha gyerekük lesz. A tanú 
rögtön megértette, miről van szó, megfogott egy poha- 
rat, és a vendégre, vagyis a magzatra köszöntötte ilyen 
formán: Az Úr Isten ép kézzel, lábbal adja ez világra! 
Mire az asszony elpirult, a jegyzőkönyv szavával elpi- 
rosíult, és azt mondta a férjének, Uram, én sem mondok 
kegyelmednek titkot ezután. A másik történetben Széchy 
István betegen feküdt. Bement hozzá a felesége, aki igen 
sírt. Mire Zwetich szerint azt mondta neki a férje, Ne 
sírj, édes Zsófiám! Bizony nem balok meg, míg megnem 
látom az én kis Tamáskómat. 

Az ebéd felett beszélgető, jókedvű társaság, a felesége 
várandóssága miatt zabolátlanul boldog férfi, a házas- 
társt titok kifecsegésén piruló, majd zavartan trétálkozó 
nő, a születendő gyerekének - biztosan fiúnak — előre 
nevet adó apa, a telcségét és jövendő gyerekét a halá- 
los ágyán ís becézgető férfi; egy házassági idillt leíró, 
romantikus regény elemet. Tényleg így álltak össze az 
események Széchy István és Bánffy Zsófia valóságában? 
Vagy Zwetich Gergely gondolta azt, hogy az arisztokrata 
házaspárok életét ilyen megindító mozzanatok alkotják? 
Nem lehet tudni. Mert Zwetich Gergely bennfentesnek 
látszik ugyan, ismerhette a Széchy-Bánffy-házasság 
működési mechanizmusát, de lehet, hogy csak a feszült 
helyzet vitte rá a jó kapcsolat megrajzolására. Úgy tapasz- 
talta, hogy a gyereküket váró arisztokrata házaspárok 
így szoktak viselkedni. Ezt mondta el a tanúvallomásá- 
ban, mert ha csetleg nem így volt is, ezt tartotta volna 
természetesnek. 

A rossz házasság arisztokrata körben előfordult, de 
nem volt természetes. Kifejezően szól erről egy prédiká- 
tortól a 16. század közepéről származó adat. Pomogaics 
Mihály volt a szóban forgó prédikátor, és az adata: fel- 
háborodott, amikor azt tapasztalta, hogy Szvetkovich 
Erzsébet fél a férjétől, Batthyány Kristóftól. Felháboro- 
dásának súlyát mi sem érzékelteti jobban, mint az, hogy 

nem szóbeszédet csinált a dologból, hanem egyenesen 
Batthyányhoz fordult. Rémült iszonyattal ballottam, 
írta neki, hogy az úrnő nagyságodtól való félelme mi- 
att ném mer megtenni valamit. Aztán Pál apostolnak 
a korintusbeliekhez írt első levelébe foglaltakra emlé- 
keztette arról, hogy férj és feleség kölcsönösen becsülje 
meg egymást. Végül egy olyan bibliai mondatot idézett, 
ami szerint férj és feleség csak kölcsönös beleegyezéssel 
legyen távol egymástól, nehogy az ördög kísértésébe 
essenek. Mert magatokat meg nem tartóztatbatjátok, 
zárta a prédikátor sokatmondóan. 

Ezzel a 16. századi Batthyány Kristóffal egy másik 
munkámban mint apával már találkoztam. Ha állítottam 
volna tel kategóriákat a szülőkről, Batthyányt a rossz 
apák közé soroltam volna. Minden adandó alkalommal 
megszabadult a gyerekeitől. Jóformán egyik nagybátyja 
nevelte őket, aki maga, és a felesége is, gyakran tett Bat- 
thyány Kristófnak szemrehányást amiatt, hogy nem meg- 
felelően foglalkozik a fiaival. Most, ahogy a házasságról 
írok, jut eszembe, volt a gyerekeknek anyjuk is. Vajon 
ő miért nem foglalkozott velük többet? Miért hagyta 
Szevtkovich Erzsébet, hogy fiai folyton a rokonoknál 
legyenek? Beteg volt, vagy rossz anya? De még ha beteg 
volt is, olyan dúsgazdag családban élő házaspár, mint 
amilyen az övék volt, találhatott volna módot arra, hogy 
maga körül szervezzen otthont a fiainak. Egyikük sem 
vette hozzá a fáradságot. Úgy látszik, két kellemetlen 
ember került össze ebben a Szvetkovich-Batthyány- 
házasságban. Valamilyen közös tulajdonságuk bizonyo- 
san volt: együtt nem törődtek a gyerekekkel. A jellem 
hasonlósága azonban nem teremtett közöttük kapcso- 
latot. [dővel asztaltól, ágytól elváltak. 

Pomogaics fiatalkoruk óta ismerte a házaspár mindkét 
tagját. Most minden jel szerint az asszony pártját fogta. 
A bibliai idézetekből következően Erzsébet a félelem 
mellett arról panaszkodott, hogy gyakran távol levő 
férje megcsalja. Úgy látszik, mint minden rossz házas- 
ság, Szvetkovich Erzsébetéké is ellentmondásos volt. 

Ahelyett, hogy a feleség a félelmet keltő férj távolléteinek 
örült volna, bánkódott a távollét okán. Pomogaics pedig 
Batthyány Kristófnak sem otthoni, sem házon kívüli 
magatartását nem helyeselte. Függött a nagyúrtól, tőle 
kapta a jövedelmeit, mégis éles szemrehányást tett neki. 
Mivel nem gondolom, hogy akármilyen kiváló ember 
volt is ez a prédikátor, Szvetkovich Erzsébet kedvéért az 
egzisztenciáját kockáztatta volna, a közfelfogással iga- 
zolt véleményt kellett kifejtenie. Felszólította patrónusát 
házassága megjavítására, mert az, amit a feleségtől hal- 
lott róla, túlment a társadalmi tűrés határain. Feleséget 
megfélemlíteni, látványosan csalni nem tartozott térjek 
természetes ismérvei közé. 

Más adat a rossz házassághoz tűződő viszonyról 
Nádasdy Annától, Majláth István feleségétől szárma- 
zik. Anna 1548-ban írta a sógornőjének azt, hogy nem 
bánja, ha Perényi Péter fogságából nem szabadul ki, 
mert igen rossz férj, ahogyan az apja is az volt. Hallotta 
kegyelmed, Péter uram atyja mint tartotta nádorispánné 
asszonyt és ő maga is mint lakott feleségével, szólt a 
szöveg. Csupa ismert emberről van benne szó. Perényi 
Péter apja, Imre nádor volt tizenöt éven át az ország 
legtelső világi méltósága. Első feleségét nem ismerjük, de 
a másodikkal bizonyosan rosszul élt. A második Perényi 
Imre feleség, Kanizsay Dorottya alig várta végig Perényi 
díszes temetését a Zemplén megyei Terebesen, jóformán 
a vendégekkel együtt távozott. Rohant a messzi Valpóra, 
Baranya megyébe. Ott nyugodott első férje, Geréb Péter, 
és onnan ment a kérés a királyhoz, hogy engedje Kanizsay 
Dorottya asszony használatára a Kanizsay család címerét 
a Geréb családéval kibővíteni. A kérés meghökkentő volt, 
mert címert vagy címerbővítést az érintett családokból 
férfiak szoktak kapni; nők házassággal vagy születéssel 
jutottak hozzá. Azt a szándékot fejezte ki, hogy Dorottya 
— mintegy kitörölve sorsából a Perényi oldalán töltött 
éveket — Geréb Péter özvegyeként éljen tovább. 

Majláthné nem tévedett Perényi nádor házassága mcg- 
ítélésében, valószínűleg Perényi Péter házasságáról szólva 


is igaza volt. Nagyon erős lehetett a rosszallása. A férj 
fogságban létéről Nádasdy Annának saját tapasztalatai 
voltak. A levél megfogalmazásakor Majláth István a 
konstantinápolyi Héttoronyban raboskodott. Sok for- 
rásból tudjuk, hogy Anna a férje fogsága miatt nagyon 
szenvedett, mindent megtett a kiszabadításáért. Végül is 
nem sikerült neki, ez azonban nem tartozik Perényi Péter 
rossz férj mivoltához. Ide az tartozik, hogy Majláthné, 
aki az életben kiválóan tájékozódó asszony volt, és ponto- 
san tudta, mi az a fogság, olyan súlyos bűnnek tekintette 
Perényi rossz magaviseletét a feleségével szemben, hogy 
a rab sorsát kívánta neki. Nyilvánvaló, szemmel látható 
dolgokat kellett tudnia, mert Ormosdi Székely Klára, 
Perényi Péter felesége nem volt az a tajta, aki idegeneknek 
panaszkodik. A legkiválóbb nők közé tartozott. Szűcs 
Jenő szerint mindaz az építészeti és szellemi változtatás, 
amit a történetírás hagyományosan Perényi Péternek 
tulajdonít, az asszonytól származik. 

Ormosdi Székely Klára egyik fia, Perényi Gábor sem 
volt jobb az apjánál. Az asszony másik fiáról ilyen szem- 
pontból nem tudunk. Perényi Cábor rossz férjjé alakulá- 
sában lehetett az anyjának szerepe; aligha tudta Perényi 
Péter rossz hatását ellensúlyozni. És Gábor, valamint 
felesége, Országh Ilona házassága megint csak szemmel 
láthatóan rossz kapcsolattá alakult. Az asszony temetésén 
beszélt róla Szikszai Fabricius Balázs sárospataki rektor, 
pedig temetési szónoklatokban nem szoktak rosszallást 
kifejezni. Itt Szikszai Fabricius elmondta, hogy a nagy- 
ságos úrnő nem törődött a gazdálkodással; alig hagyta 
el a lakosztályát. Nem adott gyereket sem a férjének. 
Országh Ilona terméketlenségéről Szikszai Fabricius 
hosszan szólt. De elmondta azt is, hogy a teleség soba 
nem szólt vissza a férjének, jóllebet a betegség gyakran 
kemény és kegyetlen diüböngését kellett tőle elviselnie. 
Beteg férje ápolása körül még szolgai munkát is végzett. 
Az olvasónak óhatatlanul az a reakciója, hogy jó, ha 
Perényi Gábornak nem született gyereke. Feltehetőleg 

nem volt teljesen normális. Szikszai Fabricius azt találta 
természetellenesnek, hogy rosszul bánt a feleségével. 

Jóval későbbi elítélő vélemények derülnek ki a rossz 
házasságról két szerencsétlen nő, Rákóczi Erzsébet és 
Thököly Éva csetében. Thököly Éva házassága Esterházy 
Pállal ismeretlen okból romlott meg. A baj a források 
szerint megfogható módon, váratlanul robbant ki. Egy- 
szer uzsonna közben Esterházy azzal vádolta meg a 
feleségét, hogy meg akarja őt mérgezni. Aztán — lehet, 
hogy előbb is, de arról nem tudunk - szörnyű dolgokat 
vágtak egymás fejéhez. Nemcsak a férj vádolta gyilkos- 
sági szándékkal a feleségét, hanem az asszony is a férjét. 
Így írta: az maga örömit, az kin legtöbb áll, engem, sze- 
gény igyefogyott árvát [...] az másvilágra akar küldeni. 
Emellett emlegették kölcsönösen a hűtlenség vádját. Ez 
1691-ben történt, és felmerül az a magyarázat, hogy 
Esterházy Pál és második felcsége talán válni készült. 
Katolikusok voltak ugyanis, és a római egyházban a 
házastárs gyilkossági szándéka is, a hűtlenség is lehetett, 
ha megfelelő fórum előtt megfelelően bizonyították, a 
házasság érvénytelenítésének alapja. Aztán született 
Thököly Évának sok gyerek után a végzetes összeveszést 
követően még egy fia. Nem tudjuk, a férj vagy tényleg 
egyelőre ismeretlen szerető volt-e a gyerek apja. 

Itt, Esterházy Páléknál a rossz házasságról alkotott vé- 
lemény Thököly Éva leveleinek hangulatában van elrejtve. 
Tele vannak kedveskedő szavakkal; mind a megszólítás, 
mind a szöveg többi fordulata meghittnek hat. Ha nem 
tudnám, hogy a nagy összeveszés után Esterházy Pál 
elzáratta Thököly Évát, nem érteném a szerelmes sza- 
vak közé bújtatott utalásokat az asszony szenvedésére. 
A stiláris változatlanság oka a felületen az lehet, hogy 
jóllehet mindenki, különösen az az íródeák, akinek a 
leveleket diktálta, tudta, mert látta, milyen helyzetben 
van a nagyságos úrnő, Thököly Éva nem akarta az ír- 
nok előtt deklarálni a férjével kialakult rossz viszonyt. 
Mélyebben: irtózott attól, hogy férjéhez tűződő viszonya 

végérvényesen és nyilvánosan a lesajnált rossz házasság 
kategóriába kerüljön. 

Az érintkezés hangnemének változatlanul tartása 
Thököly Éva egyéni ötlete volt. Más asszonyoknál, ha 
maradtak fenn leveleik, az tapasztalható, hogy az írások 
hangja és a címzetthez fűződő kapcsolat változásai meg- 
foghatóak bennük. Így volt Rákóczi Erzsébetnél is, akit 
mellesleg több kutató az előbb emlegetett Esterházy Pál 
egyik szeretőjének tart. Apja kedvenceként nőtt fel, de 
mind a két szülejét korán elvesztette, egyik nagynénje, 
Báthory Zsófia 1668-ban, nem egészen tizennégy éves 
korában hozzáadta Erdődy Ádámhoz, majd Erdődy 
néhány héttel később bekövetkezett halála után az ő 
unokafivéréhez, Erdődy Györgyhöz. A házasság remekül 
indult, több mint tizenöt évig nagyjából úgy 15 folytató- 
dott, majd hirtelen elromlott. Kovács Sándor Iván és Uhl 
Gabriella szerint az asszonynak már az 1670-es években 
viszonya volt Esterházyval, de élete újabb kutatói, Benda 
Borbála és Várkonyi Gábor erről nincsenek meggyőződ- 
ve. 1684-re teszik a házaspár viszonyának megromlását, 
amikor is Erzsébet gyakorlatilag elhagyta a férjét. Nem 
tudják azonban, mi lehet a hirtelen változás oka. Aztán 
ismételt szakításokról, összecsapásokról írnak. Nchéz 
kiismerni a helyzetet. A rossz házasságot elítélő véleményt 
tekintve az fontos, hogy az Erdődy házaspár maga ítélte 
el saját házasságát. 

Rákóczi Erzsébet és Erdődy György nem tekintette 
természetesnek azt, hogy rosszul éljen. Mivel gyere- 
kük nem volt, megtehették volna, hogy egyszerűen ne 
törődjenek egymással. Ők azonban, valószínűleg fő- 
ként Erdődy, sok mindennel kísérleteztek a házasság 
megjavítása érdekében. Fordultak egyházi emberekhez, 
világi fórumokhoz. Kívülállók bevonásával békültek és 
kötöttek szerződéseket. A szerződéseket időnként látvá- 
nyosan betartották, időnként felrúgták őket. Házasságuk 
megítélése tekintetében az a lényeges, hogy a kapcsolat 
megromlását egyrészt maguk diagnosztizálták , másrészt 
javítani igyekeztek rajta. 


A rossz házasság megjavításának ilyen, békítős, illetve 
szerződéses kísérleteit nem csak arisztokraták, jobbágy 
házaspárok is ismerték. 1585-ben Suci Benedek és a 
felesége, aki ura bíre nélkül elment, most pedig vissza- 
jött, szerződést kötött a sárospataki magisztrátus előtt. 
Feltehetőleg némi tárgyalás után kötelezte magát az 
asszony arra, hogy nem megy el többet. Ha megtenné, 
írták be a lényeget Patak jegyzőkönyvébe, a férj szabad 
legyen mást venni. Vagyis ha Suciné megszegi a Szer- 
ződést, Suci újraházasodhat. Sokkal később és máshol 
Juhász Kata és Jakab Mátyás ment el lakóhelyük elöl- 
járóságához. Valamilyen clőttem ismeretlen formában 
bejelentették, hogy villongás van közöttük, amit meg 
akarnak szüntetni. A férj közös szőlőjükből kifizeti az 
asszonyt, és a jövőben nem vitatkoznak. Tanácsnak 
kezünk beadásával fogadjuk, hogy többet nem fordu- 
lunk egymás ellen, ígérték. Ha fogadásukat megszegnék, 
20—20 forint bírságot fizessenek. Juhász Kata és Jakab 
Mátyás contractus levelek, vagyis szerződésük, írta az 
irat hátoldalára egykorú kéz. 

A rossz házasság kezelésére aztán nem találtam több, 
az arisztokratáknál és a jobbágyoknál azonos jellegű 
eljárást, illetve forrást. A helyzet megítélése azonban 
egyértelmű azonosságot mutatott. A jobbágyok éppen 
olyan kevéssé tekintették természetesnek a rossz há- 
zasságot, mint az arisztokraták. Racionális és irracio- 
nális eszközökkel egvaránt felléptek ellene. Racionális 
volt Dabrovich János, aki 1633-ban a Sopron megyei 
Bangrábon hajdinaaratás közben elragadta lányát, Mag- 
dát a férje mellől. Nem ment könnyen; verckedés támadt, 
és a férj, Synkovicz Mátyás az urasághoz ment panaszra. 
Az úriszék előtt az apa azzal indokolta tettét, hogy Mag- 
dát az ura gonoszul tartotta, szidta, verte, nem úgy tar- 
totta, mint ember feleségét tartani szokta. A verekedést 
nem tagadta. A bírák pedig nem azt válaszolták, hogy 
indokolatlanul járt el, hanem önbíráskodást vetettek a 
szemére. Via iuris — törvényesen kellett volna fellépnie, 
állapították meg, úgyhogy pénzbírságot vetettek ki az 

apára, aminek azonban csak egyharmadát kapta a férj 
és megvert családtagjai. Az ügy érdemi részét illetően 
Dabrovichot arra kötelezték, hogy Magdát adja vissza 
a férjének. Másrészt kimondták, hogy a férj tartsa tisz- 
tességben az asszonyt, melyet ba nem cselekednék, és 
tisztességesen nem tartaná, és udvarbíró uram eleiben 
valami panasz menne, őkegyelme annak érdeme szerint 
bintesse meg érte. 

Irracionális, de a köztelfogás szerint bevett eszköz volt 
a természetellenesnek tekintett rossz házassággal szem- 
ben a varázslat. 1591-ben, a Bihar megyei Feketebátorban 
Barát Mihályné kérte a messze földön ismert boszor- 
kányt, Varga Annokot arra, hogy olyat szerzene, hogy 
az Ő ura soba meg nem verbetné. Nem messze onnan, 
nem sokkal később bizonyos tanúk úgy ítélték meg, hogy 
Nagy Istvánné maga tette cselekvésképtelenné a férjét. 
Megfenyegette volna ilyen módon: No, Nagy István 
nem versz többször mteg. Azóta nyomorék Nggy István, 
következtettek az esetet elbeszélők. Csomás Péterné maga 
mondta, hogy a szülés óta elhidegülő férjét, akire egy 
lány szemet vetett, maga fogja visszaszerezni. Széppé 
bűbájolja magát, és szépnek tetszik nekije, tudniillik a 
férjnek, állította magabiztosan. 

Van olyan forrás is, amiből világosan kiderül, hogy 
a rossz kapcsolat ellenkezőjét, a házastársi szeretetet 
akarják varázslattal előhozni. A Komárom megyei 
Nagymegyeren a 17. század elején lezajlott csemények- 
ről folyt egy boszorkányper. A per során, nehezen ki- 
vehető tanúvallomásokban a következőket mondják 
el. Bizonyos István Deák a boszorkánysággal vádolt, 
Varró ÁAsszonyként emlegetett nő tanácsa ellenére vett 
el valakit, és tényleg báborúval éltek együtt, mígnem a 
Varró fel nem ajánlotta a segítségét. Én azt cselekedem, 
bogy ezután szeretnétek egymást, mondta a férfinek, aki 
az ajánlatot boldogan elfogadta. Másnap az asszony azt 
állította, hajnalban, észrevétlenül volt a házuknál, és 
megcselekedte. Attól kezdve a házaspár között a báború 
és viszálkodás elcsendesedett, vallotta az egyik tanú. 

Szerinte azonban a boszorkánynál magasabb instancia 
okozta a változást. Inkább Isten által, hogysem, mint ő 
általa, vagyis a bűbájoskodó asszony által javult meg a 
házasság, zárta le az elbeszélését. A nagymegyeri Váczi 
Istvánék csetében, 1627-ben rögtön a házasság elején 
lépett be a varázslat. Váczi félt attól, hogy felesége nem 
szereti. Az aggodalom okát nem ismerjük. A házasság 
körül mozgó baráti társaság talán tudta. Egyik tagja, 
Réts Gergelyné, akit környezete bájolóasszonyként tartott 
számon, nem nézhette tétlenül Váczi gyötrelmeit. A másik 
fél számára észrevehetetlen árnyék-mágiát alkalmazott. 
Így szólította fel Váczit: István uraim, állj az verőfényben, 
és én az árnyékodat fölkerekettem, és ollyat cselekszem 
vele, bogy szeret ezíttán. 

A természetes érzés házastársak között a szeretet 
volt. A szeretet természetes voltáról úgy tanúskodnak 
források, hogy minden kommentár nélkül adnak elő a 
házastársi szeretetre valló cselekedeteket. Először job- 
bágy házastársak szerető magatartását tükröző eseteket 
mutatok be. Az érzelmekről szóló szövegrész elején né- 
hányat már leírtam. Voltak közöttük asszonyokról szóló 
adatok. Kawfel Mátyásné az uraság fivérével szemben 
a férjéhez ragaszkodott; Hegyes Györgyné boldog volt, 
amikor a jövendőmondó azt mondta neki, hogy török 
fogságban lévő férje él; Demeter Sára dolgozott a fér- 
jére. Valamennyi ilyen adat fontos, mert sokkal több 
forrás szól férfiak feleségük iránti szeretetéről, mint a 
fordított irányban működő házastársi érzésről. A feltűnő 
különbség oka valószínűleg a jobbágyokról fennmaradt 
források természetében van. 

Feleségük körül, gondoskodást igénylő szituációban 
tevékenykedtek férjek. Források szólnak róluk, ami azt 
jelenti, hogy bizonyos csemények részvevői és szemlélői 
ilyen magatartásról beszéltek. Ilyenről beszéltek vagy 
azért, mert tapasztalták, hogy a férjek szeretetteljesen 
veszik körül a feleségüket, vagy azért, mert a szeretet- 
teljes gondoskodást tartották természetesnek. Így job- 
bágy lérj beszélt arról, hogy éccakának idejin virrasztott 

gyerckágyban fekvő, ráadásul beteg felesége mellett. 
Szente Pál a Komárom megyei Tányból elvitte teleségét 
a szomszédos Olcsára, és a gyógyítóasszony házában 
hagyta gyógykezelésre. Majd minden nap odament lát- 
ni, és enni vitt neki. Egy másik ember, Csizmazia Pál a 
Győr megyei Pázmányról Mindszentre vitte ugyancsak 
gyógyíttatni a feleségét. Amikor erről az útról visszaért, 
meglátogatta egyik barátját, de nem volt kedve vele 
inni. Csak ült és sóhajtotta a feleségét, ahogyan ő maga 
elmondta. Vagy tényleg szomorkodott a felesége után, 
vagy természetesnek tartotta volna, hogy bánkódjék. 
Kovács Mihály parasznyai jobbágy Borsod megyében 
rátámadt egy asszonyra, mert azzal gyanúsította, hogy 
kárt okozott a feleségének. Te boszorkány, bamis lel- 
kű, megbontottad az feleségem ujját, meggyógyéccsad, 
mert ha meg nem gyógyétod, tudom, mit cselekszemi 
veled, fenyegette a sértett asszony feljelentése szerint. 
Kis András a Komárom megyei Szakállason ellenkező 
módszert választott: nem riogatta, hanem lekenyerezte 
a boszorkányt. Megvendégelte, és kérte, az Istenért, 
bogy ba valamit tud, ne bagyja az feleségét úgy veszni 
és gyereket halva szülni. 

A feleségéről gondoskodó férfi alakja arisztokrata 
körben éppen úgy élt, mint a jobbágyok között. A legtel- 
tűnőbb cselekedetekről ezen a téren egy 16. századi poli- 
tikus, Nádasdy Tamás hagyott maga után adatokat. Fcle- 
sége, Kanizsay Orsolya sokat szenvedett attól, hogy nem 
tud gyereket a világra hozni. Orvos, orvosság kercsését a 
férj nem bízta másra, holott megtehette volna. Nagyurak 
ügyeit, a kénycseket is gyakran kezelték különböző stá- 
tusú szolgák. Nádasdyéknál, illetve Orsolya betegségénél 
ez a lehetőség fel sem merült. Nádasdy Tamás szerzett 
bizonyos, pesszáriumnak nevezett eszközt és hozzá kré- 
met. Nebezen írtam, zárta azt a levelét, amiben megírta, 
hogyan kell a pesszáriumot - a gyógyulás reményében -— 
a kenőccsel bekenve Orsolya hüvelyébe behelyezni. Az- 
tán, amikor az a módszer nem segített, megnyert egy 
híres, Páduában végzett doktort, Szegedi Gáspárt, hogy 

udvari orvosként gyógyítsa a feleségét. Már az ország 
nádora volt, államügyek sokaságával eltoglalt ember, 
amikor Gáspár doktor újfajta kúrát kezdett. Az asszony 
méhébe meghatározott időközönként gyógyító tolyadékot 
fecskendezett. Ott lakott Nádasdyéknál, úgyhogy több- 
nyire ő maga eszközölte a kezelést. Időnként azonban 
elutazott más betegeihez. Olyankor Nádasdy Tamás 
felesége, Kanizsay Orsolya két embert fogadott el mint a 
kellemetlen, megalázó művelet végrehajtóját, a férjét és a 
sógornőjét. Nádasdy vonakodás és zokszó nélkül utazott 
haza a hadszíntérről, a bécsi udvarból, az országgyűlés 
színhelyéről, akárhonnan, ha a kezelés feladata éppen 
rá esett. Egyszer sem üzent haza, hogy engedje Orsolya 
mással kezeltetni magát. 

Nádasdyék végül eredményesek voltak: 1555-ben kis- 
huk született. Eredménycsek voltak mások is. Tudjuk, 
hogy Gáspár doktor több meddő asszonyt meggyógyított, 
és feltehetőleg nem ő volt az egyetlen orvos, aki segített 
a betegein. Források azonban nemigen szólnak a kezelés 
részleteiről és a férjek részvételéről a kezelésben. Mégis 
minden jel arra utal, hogy Nádasdy Tamás sondoskodó 
magatartása nem volt kivételes. Lengyel Tünde kutatá- 
sai utalnak ilyen irányban. Ő egy másik nádor, Thurzó 
György második feleségével, Czobor Erzsébettel fog- 
lalkozott. Annak az asszonynak sok más, a szülésekkel 
összefüggő baja mellett állandó, gyötrő fejfájásai voltak. 
Lengyel szerint a férj mindent megtett a feleség egészsége 
érdekében. A gondoskodás egyik eleme az volt, hogy 
Thurzó György Czobor Erzsébet betegségeit megbeszélte 
más férjekkel. 

Lengyel Tünde az egyéni gondoskodáson túl felfedezett 
egy magatartási normát, illetve szokást. Azt írja, egyik 
oldalról, a nők részéről szokás volt a gyakran távol lévő 
férjeket feleségük állapotáról tájékoztatni. Másik oldal- 
ról, a férjek részéről szokás volt a feleség csetleg beteges 
állapotával törődni. A törődéshez hozzátartozott az, 
hogy jó ismerősök mintegy tapasztalatcserét tartsanak 
az asszonyok betegségeiről, illetve gyógyulásairól. Ez 
135 


569] 


xv EA ggeő 


ay Orsolya (a 


anizs 


K 


ép. 


.k 


19 


20. kép. Nádasdy Tamás (1498-1562) 


137 


a szokás lehetett a nőknek kellemetlen, hiszen a bcteg- 
ség sokszor érintette intim sztérájukat, de bizonyosan 
hasznos volt. Betegek hozzátartozóinak önsegélyező 
csoportjai működhetnek ma úgy, ahogyan a régieknél 
a feleségük betegsége miatt nyugtalan térjek egymással 
tárgyaltak. Tárgyalásaik korabeli hasznosságuk mellett 
itt, az én elbeszélésemben is jól jönnek. Azt bizonyít- 
ják, hogy a feleség gondozását arisztokrata körökben 
természetesnek tartották. Nyilván gondozták feleségek 
is a férjüket. A törődés nőktől férfiak felé irányuló vo- 
nulatáról azonban nem találtam adatokat azokon kívül, 
amelyeket a jó házasság — rossz házasság ellentétről szóló 
szövegrészben már leírtam. 


10. BONYOLULT HÁZASTÁRSI ÉRZELMEK 


A források az érzelmek megnyilvánulásának egy-egy 
elemét tárják fel. A házastársi érzelem bonyolultságáról 
ritkán szólnak. Úgy gondolom azonban, szélsőséges szítu- 
ációkban leírt cselekedetek jól tanúsítják azt, hogy meny- 
nyire bonyolultan összetett érzelmek élhettek házaspárok 
között. Szélsőséges helyzetben volt a 17. század végén 
Szabó Gergely jobbágyember, akinek a feleségét boszor- 
kányság vádja mellett házasságtöréssel is gyanúsították. 
A házasságtörésre sok tanú volt, de magát a férjet nem 
ingatták meg. Miután Szabóné máglyahalálra ítéltetett, 
Szabó nyíltan hirdette, hogy bosszút áll. Az micsodás 
tűzzel az ő feleségét megégetik, basonló tűzzel égjen 
meg a város, fenyegetett. Az események ezen a ponton 
összetorlódtak; az ítélet után nem sokkal Debrecen tör- 
téneténck egyik legnagyobb tűzvésze támadt. A kortárs 
bíróság gyújtogatás és istenkáromlás miatt kivégeztette 
Szabót Gergelyt; a Debreceni Tűzoltóság, ahogyan inter- 
netes honlapjukon látszik, máig őt tekinti a nagy tűzvész 
okozójának. Pedig minden arra utal, hogy Szabó csak 
szóban dühöngött hűtlen felesége elvesztésén. 

A megbocsátás, ismert sérelem megtorlatlanul hagyása 

bonyolult érzelmekből következett. Szász Jánost az 
Ugocsa megyei Váralján felesége, Izsák Kata sokszor meg- 
csalta; a férj egy időben haragot tartott az asszonnyal, 
aztán kibékültek. Szász úgy döntött, hogy megbocsát 
a feleségének, hazahívja. Ismerőscei elképedtek. Szász 
Jánost mindenki lebeszélte a házasság helyreállításáról. 
Ő azonban nem hagyta magát. Az ügyről tett kijelentése 
így került jegyzőkönyvbe: sesiki is ne reménykedjék, se 
ne kérje, mert akármit csináljanak neki, ii hozzá veszi az 
feleségét. Jóval korábban és másutt, a Heves megyei Tar 
faluban, ismeretlen időpontban, de 1674 előtt, Ferencz 
Gergely bocsátott meg paráználkodó feleségének, akit 
pedig az úriszék sok tanú vallomása alapján már elítélt. 
Aztán valamennyi idő után kiderült, hogy a házasság 
mégsem működik: Fercncz Gergely el akart válni. Ak- 
kor már a Ferencz házaspárnak olyan korú fia volt, 
hogy széltében tudta szülei veszekedéseit mesélni. De 
nem csak tőle hallotta a fél falu: Ferenczné 15 fennen 
hirdette, hogy férje kurvának szidja, mégsem válhat el 
tőle, mert egyszer már megbocsátotta a hűtlenségét. Ez 
volt egyébként a magyarországi jogszokás. Ha házasfél 
házastársa hűtlenségét egyszer megbocsátotta, nemcsak 
a hivatalos eljárásból szabadította ki, de maga sem jár- 
hatott el a továbbiakban ellene házasságtörés miatt. Úgy 
látszik, a csalás megbocsátás magatartásforma tipikus 
élethelyzet volt. 

Nők oldaláról abban a szélsőséges szituációban áb- 
rázolható jól a megbocsátás, amikor kiderül, hogy tér- 
jüknek különböző falvakban több felesége van. Így járt 
Lcnaricz Mihály. Három felesége vagyon, azért fogták 
meg, áll róla abban az egyik iratban, amelyet az ura- 
ságnak Vöröskő vár valamelyik tisztviselője küldött az 
ügyében. Két feleség nem jelent meg a fogság színhelyén. 
Talán nem tudtak a dologról, talán nem érdekelte őket 
Lenaricz sorsa. A megjelent feleséget az irat az előbbi 
felesége fogalommal jelöli, vagyis ő lehetett Lenaricz 
utolsónak elvett, harmadik felesége. És közvetve beszél 
a szöveg arról, hogy az asszony nem először kísérletezett 

poligám férje kiszabadításával. A tiszt tájékoztatására, 
az asszonyra célzóan azt felelte az úr: ba mégegyszer 
idejön supplikálni, kiveretem a városból. Kegyetlenül 
hangzik, pedig az uraság nem volt kegyetlen. Reakciója 
egyszerűen következik abból a tényből, hogy a jogszo- 
kás szerint az ilyen kiszabadítást vagy megbocsátást az 
első feleségnek kellett kezdeményeznie. Őt tekintették 
törvényesnek. Lenaricz szerencsétlen harmadik felcsége 
hiába könyörgött ismételten. 

Utolsó pillanatban jelent meg térje fogsága színhelyén 
Kádár Mátyásné. Az úriszék már kimondta Kádárra a 
fővesztést, mert két élő felesége van. A két teleséget a 
férfi nem tagadta, de elmondta a bíróságnak, hogy első 
felesége nékie megengedett és mellé áll. Mivel azonban 
a nő nem volt jelen, a bíróságnak hiányzott a bizonyíték. 
Aztán az asszony nyilván sokkal nehezebben, mint ha 
eredetileg ott lett volna, mégis clérte a bigámista Ká- 
dár Mátyás kiszabadulását. A fővesztés ítéletét rögzítő 
jegyzőkönyvbe utólag beírták: ezt az első felesége bozzá 
vette. Egy másik ember, Kis Péter első felesége, Krisztina 
1661-ben viszont mintha az eljárás folyamán végig ott lett 
volna. Volt ideje értesülni az eljárásról, mert Kis, holott 
a jegyzőkönyv szövege szerint nem tekintették teljesen 
normálisnak, két éve ült börtönben. Az volt ellene a vád, 
hogy bár volt igaz és törvényes felesége, bizonyos Éva 
nevű nő személyében a keresztény bit ellen más feleséget 
vett magának. Kis sem tagadott. Mivel azonban első 
felesége, Krisztina a törvényszék előtt vétkét megenged- 
vén bozzája állott, elengedték. Nagy szegénysége miatt 
nem kellett bírságot, illetve eljárási díjat sem fizetnie. 
Kis Péter tehát szegény volt, nem normális és bigámista, 
első felesége mégis ragaszkodott hozzá annyira, hogy 
az enyhén szólva kellemetlen ügyben az úriszék előtt 
megjelenjen, és a házasság helyreállítása szándékával 
bigámista férjét magához vegye. 

Hasonló, megbocsátás-sérelem figyelmen kívül ha- 
gyása magatartásról házassági ügyben és arisztokrata 
körökben nem találtam torrást. 

LILI. VÁLTOZATOK A HÁZASSÁGRA 


A 16-17. század kortársai alapvetően kétféle házasságot 
ismertek, a szerelmi házasságot és a társadalmi előme- 
netelt célzó házasságot. Az utóbbi elnevezését Thurzó 
Györgytől vettem. Ő használta az elősmertetel kifejezést 
egy általa javasolt házasság várható következményére. 
A köznemesi birtokos Lóránttfy Mihálynak szóló lány- 
kérő levélben írta le, és a reménybeli vőlegény a sógora, 
Czobor Mihály volt. Czoborról a levélben nincs szó, 
bizonyosan ismerték egymást Lóránttfyval. Ha máskor 
nem, akkor találkozniuk kellett, amikor Czobor Mihály 
a Bocskai-felkelés egyik parancsnokaként a Hcgyalján 
járt. Lórántffy ott Ónod kapitánya, Bocskai egyik nagy 
hívének az embere volt. 

A házasság Lórántftynak és lányának jovára, be- 
csületire és előmenetelire lenne, írta Thurzó. Mesteri 
szerkesztéssel, mondatról mondatra tört a lényeg telé. 
Mindenekelőtt tisztázta, hogy Czobor Mihály abban az 
esetben kívánja Lórántffy lányát elvenni, ha a lány rendes 
hozományt kap: bogyhba kegyelmed szerelmes lányát 
olyképpen akarná bázasítani, hogy az mely jószággal sze- 
rette a jó Isten kegyelmedet, [...] szerelmes gyermekének 
szakasztaná és adná. Majd vázolja a Lórántffyékra váró 
előnyöket. Előbb Lórántffy Mihályra bízza a megítélé- 
süket. Nem sziikség énnekem előszámlálnom, hanem 
hagyom csak az kegyelmed bölcs ítiletire, szól a levél. 
Aztán az általánosság: Isten ittán mind jó oltalma, s 
mind nemtzetinek becsületes állapotja következnék ez 
bázasságbnul. Végül bekerül az adu: az én jövendő és 
több főurak atyafiságokért adja hozzá a lányát Lórántffy 
Mihály Czobor Mihályhoz. Vagyis az ország egyik vezető 
politikusa, leggazdagabb és legelőkelőbb embere azt ígéri 
Lórántffvnak, aki elég gazdag, de csak köznemes, hogy 
-— amennyiben tisztességes hozományt ad a lányával —- ő 
személy szerint és más főurak befogadják. A célzások hal- 
maza összességében azt jelenti, hogy elintézik Lórántfty 
Mihály rangemelését. 

Más forrásból tudjuk, hogy Lórántffy a ragyogó aján- 
latot visszautasította. Ha itt róla írnék, utánamennék a 
visszautasítás okának. Mivel azonban nem a Thurzó-levél 
szereplőinek személye vagy a sorsuk, hanem a házasság 
jelensége foglalkoztat, Thurzó György hangvételét tartom 
fontosnak. Köntörfalazás nélkül ír a házasság társadalmi 
hasznáról. Nemhogy a reménybeli jegyesek érzelmeire 
akár csak egy szót is vesztegetne, a lánykérésben fősze- 
replő lány nevét meg sem említi. Ez az attitűd fejezi ki 
a kortársak felfogását az clőmenetelt célzó házasságról. 
Természetesnek tartották. 

Ilyen, társadalmi előmenetelt célzó házasságot jobbá- 
gyok és arisztokraták egyaránt kötöttek. Az előmenetel- 
ért házasodó jobbágy példája Bakaj Kata lehet, akinek 
a családja a 16—17. század tordulóján Sárospatakon, a 
vártól délre fekvő városrészben, az Alsóhostáton lévő job- 
bágytelken gazdálkodott. Úgy látszik azonban, nem vol- 
tak megelégedve a társadalmi státusukkal. A Bakajok két 
fiatal tagja, Kata és fivére, Péter nyilvánvalóan a család 
támogatásával, mert vállalkozásukhoz anyagi segítséget 
mástól nem kaphattak, kivonta magát a jobbágyságból. 
Bakaj Péter tanulással változtatott a sorsán. Miután a 
helyi híres iskolába, a Sárospataki Kollégiumba járt, a 
kor cgyik legnevesebb egyetemére ment Wittenbergbe. 
1590-ben iratkozott be. Nem tudjuk aztán, hol volt, 
mit csinált Bakaj Péter wittenbergi tanulmányai után, 
csak az bizonyos, hogy valamikor 1631 előtt visszatért 
Sárospatakra. Egy 1631-ben keletkezett forrás szerint 
akkor tanító, skólamester volt, a Kollégiumhoz közel 
lakott, de lakásától nem messze már saját új háza 15 
állt. Mint tanítónak természetesen nem kellett földes- 
úri szolgáltatásokat teljesítenie, vagyis megszabadult a 
jobbágyi állapottól. 

Kata clőtt hasonló lehetőség, a tanulás nem merült 
fel. A házassági előmenetelt választotta. Kétszer ment 
térjhez. 1604-ben egy forrás így nevezte meg: Bakaj Kata, 
nébai vitézlő Ferenczy Gergelynek, mostan pedig vitézlő 
Dekanj Lőrincnek felesége. Vagyis az asszony mindkét 

férje nemes volt. A vitézlő cím csak nemesembereknek 
járt. A házasságokkal a jobbágylány Bakaj Kata maga 
nem vált ugyan nemessé, de a nemcsi családok szerves 
tagja lett, és az ő gyerekei már nemesnek születtek. 
Werbőczy István, a jogtudós, a korabeli törvények és 
szokások összefoglalója a 16. század clején az ilyen, 
egyenlőtlen telek között kötött házasságból származó 
gyermekek társadalmi státusáról is tájékoztat. Így írta: 
a nemes apától és nem nemes anyától született utódokat 
valóságos és igazi nemeseknek tekintjük. 

Az a tény, hogy Werbőczy szükségesnek tartotta a 
nemcs férfiak és nem nemes nők közötti házasság társa- 
dalmi következményeit regisztrálni, arra utal, miszerint 
ilyen csetek nem ritkán fordultak elő. És ugyancsak ő 
tájékoztat arról, hogy a fordított felállású — nemes nő 
és nem nemes férfi közötti — házasságot is társadalmi 
jelenségnek lehet tekinteni, mert annak a gyerekekre ható 
következményével is foglalkozott. Azokat, akiknek csak 
anyjuk nemes, de apjuk nem nemes, valóságos nemesek- 
nek nem mondbatjuk, bacsak a király az asszonyt az apai 
jogok valóságos örökösévé nemi tette és nem fitsította. 
Vagyis a nem nemes apák gyermekeit végső soron éppen 
úgy királyi kegy tehette nemesekké, ahogyan a nemcsi 
állapot általában királyi adományból származott. Ennek 
ellenére úgy tűnik, hogy jobbágyférfiak előmenetelt célzó 
házasságai gyakoribbak voltak, mint a jobbágynőknél 
előfordulók. Törvények többször foglalkoztak velük. 
Lehet azonban, hogy a felfelé házasodó jobbágytérfiak 
gyerekeinek ügye csak azért foglalkoztatta gyakrabban a 
törvényhozókat, mert az ő társadalmi státusukat illetően 
több probléma adódott, mint ott, ahol az apa rangja 
automatikusan öröklődött. 

Kevésbé kifejezett volt egyes házasságok előmenetelt 
célzó jellege a jobbágyoknál olyankor, amikor nem a 
státus megváltoztatásához vezetett, hanem a jobbágysá- 
gon belül történt. Férjhez mehetett valaki a talu széléről 
a templom melletti telken gazdálkodó emberhez, vagy 
házasodhatott minden szolgáltatással terhelt családból 

a szolgáltatások alól felmentett családba, a földesúr 
szemében jelentéktelen családból oda, ahonnan követ- 
kezetesen vettek fel az udvarba iparosokat, dajkákat és 
cselédeket. Házasodhatott a szegénységből a gazdag- 
ságba. A jobbágyságnak igen sok, a belső hierarchia 
különböző fokozatain álló egysége volt. Vercss Éva egy- 
szer, az 1960-as évek közepén mintegy mellesleg, más 
problémák vizsgálata során számba vette őket, és arra 
az eredményre jutott, hogy a jobbágyoknak igen hatá- 
rozott életvezetési elképzeléseik lehettek. Ehhez teszem 
hozzá: a házasság a belső emelkedés kézenfekvő eszköze 
volt. Az ilyen, belső előmenetel vizsgálata azonban igen 
nehéz. Nincsenek hozzá megfelelő források. Itt egysze- 
rűen jelzem a létezését, anélkül hogy konkrét példákat 
tudnék róla leírni. 

Arisztokrata környezetben a külföldi uralkodóházak 
tagjaival kötört házasságot tartom feltűnően előmenetelt 
biztosító ügyletnek. Ezeknek a neve lehetne politikai 
házasság, és az a legfőbb sajátságuk, hogy létrejöttükben 
a szerelem teljességgel kizárt. Olyan emberek között 
jönnek létre, akik korábban soha nem látták egymást. 
Politikai házasságot jobbágyok kivételesen sem, előkelő 
emberek viszont, férfiak és nők, ha nem is gyakran, de 
szokásszerűen kötöttek. Ilyen, politikai házasság volt 
a társkeresésről szóló fejezetben felsorolt arisztokrata 
külföldi házasságok közül néhány. Így Szapolyai István 
nádoré és Hedvig hercegnőé, Szapolyai Borbáláé és Jagelló 
Zsigmond királyé, Forgács Imréé és Saksen-Lauenburg 
Katalin Szidóniáé. Volt több is; nem kutattam fel vala- 
mennyit. És nem soroltam fel a társkeresésnél azt, ami a 
maga korában a legnagyobb feltűnést keltette, Rákóczi 
Zsigmond és Pfalzi Henrietta házasságát. Sokan felfigyel- 
tek rá, mert Rákóczi Zsigmondról a nemzetközi politika 
irányítói közül sokan hallottak, Henrictta pedig annak 
az V. Frigyesnek a lánya volt, akit a harmincéves háborút 
kirobbantó cseh felkelés során választottak királlyá. 

Rákóczi Zsigmondról a westfáliai béke tárgyalásain 
Münsterben azt suttogták, hogy tetszik Krisztina svéd 

királynőnek. Krisztina egyesek szerint feleségül akart 
menmi Zsigmondhoz. A pletykának valószínűleg nem 
volt semmi valóságmagva azon túl, hogy a svéd követek, 
akik a harmincéves háború magyarországi hadszínterein, 
illetve itteni megbeszélésein találkoztak vele, Rákócziról 
elragadtatott hangú beszámolókat küldtek haza. Rákóczi 
Zsigmond valóban megejtően színes, ragyogó egyéniség 
volt. Vonzó lénye miatt került kapcsolatba a harminc- 
éves háborúval. A fejedelem, I. Rákóczi György ugyanis 
mint kedvenc fiát őt vitte magával a hadjáratba, és őt 
küldte időnként maga helyett tárgyalni. Mire azonban 
Zsigmond politikai házasság lehetőségéről kezdett érdek- 
lődni, Erdélyből hazaköltözött Sárospatakra, és a királyi 
Magyarország politikájában lett vezető személyiség. 
Az 1649-es pozsonyi országgyűlésen református létére 
a katolikus nádorjelölt támogatására adott utasítást a 
Rákóczi család követeinek. Egyszerű meggondolásból 
cselekedett így: a katolikus jelölt, Páltfy Pál volt akkor a 
legtekintélyesebb magyarországi párt vezetője. Két évvel 
később, 1651 októberében kapta meg Rákóczi Zsigmond 
a nádor üzenetét: Páltfv és hívei készek akár fegyverrel is 
támogatni az uralkodó III. Ferdinánd elleni terveit. 
Négy hónappal korábban tartották Henrietta és Zsig- 
mond sárospataki esküvőjét. Az itteni szertartást a nagy 
csehországi lelkész, tudós és politikus, Comenius, anya- 
nyelvi nevén Jan Amos Komensky végezte. Ő akkor már 
majdnem harminc esztendeje élt emigrációban Európa 
különböző országaiban, Svédországban, Angliában, Len- 
gyelországban. Végig fennmaradt a kapcsolata V. Frigyes 
cseh királlyal, illetve családjával. Minden idegszálával azt 
figyelte, mikor hozza meg a nemzetközi politika alakulása 
a protestáns cseh emigránsok hazatérésének lehetőségét. 
Magyarországra jó fél évvel Henriettáék csküvője előtt 
költözött. Rákóczi Zsigmond terveiről Krisztina király- 
nő vagy a volt cseh király környezetében értesült. Futó 
sárospataki látogatás után meghívást kapott hosszabb 
ott-tartózkodásra. Zsigmondnak Comenius széles körű 
nemzetközi kapcsolatai, a tudósnak Zsigmond Habsburg- 

ellenes szándékai voltak értékesek. Összeköttetésükből, 
illetve terveikből azonban semmi nem következett: az 
esküvőt követő nyolc hónapon belül mind Henrietta, 
mind Rákóczi Zsigmond meghalt. 

Ebbe a könyvbe főként azért került be az esetük, mert 
talán az ő politikai házasságuk körülményeit ismerjük a 
legrészletesebben. A legrészletesebbet olyan értelemben 
értem, hogy csak uralkodók politikai házasságairól tu- 
dunk többet. A kétféle politikai házasság, az uralkodóké 
és a főrangúaké egyébként annyira hasonlított egymás- 
hoz, hogy van olyan vélemény, ami szerint az előkelők 
ezen a téren utánozták az uralkodókat. Én inkább azt 
látom jellegzetesnek, hogy a politikai házasságban rend- 
szerint igen nagy rangbeli különbség, státusbeli eltérés 
van a házasfelek között. A menete mindnek hasonló: a 
kezdeményezés a férfi oldaláról indul, ő küld tájékozó- 
dó követeket közvetlenül a lány családjához, esetleg a 
rokonság valamelyik tekintélyes tagjához. Szóbeli meg- 
állapodás után lánykérőnek nevezhető megbízott megy 
— a vőlegény rangjának megfelelő kísérettel természetesen — 
a menyasszonyhoz, és hosszabb-rövidebb ideig húzódó 
tárgyalások után vagy házasságot garantáló szerződést 
írnak alá, vagy ténylegesnek számító házasságot hoznak 
létre a menyasszony és a távol lévő vőlegény között. 
Ilyenkor per procura, megbatalmazással kötött házas- 
ságról beszélnek. Mindkét eljárásnak az a lényege, hogy a 
menyasszony ne bizonytalanra utazzék a vőlegényhez. 

Pfalzi Henrietta és Rákóczi Zsigmond között a her- 
cegnő egyik nagynénjének lakóhelyén, a brandenburgi 
Crossenben per procura, Sárospatakon szcmélyes házas- 
ság köttetett. A két esküvő részleteit a kor egyik fiatal 
szakértője, Kármán Gábor derítette kt. Crossenben Hen- 
rictta előbb egy asztalnál, ami a református templomok 
úrasztalát helyettesítette, a vőlegény helyettesítőjével gyű- 
rűt váltott, a lelkész megáldotta Zsigmond és Henrictta 
kapcsolatát, majd az asztal helyére díszes ágyat hoztak, 
és Henrietta az egyik oldalra, Zsigmond helyettesítője a 
másikra leült, hogy az elhálást imitálják. Sárospatakon 

Comenius előtt a szertartás sok elemét valószínűleg 
megismételték, de a pataki esküvő részleteit egyelőre nem 
ismerjük. Csak az biztos, hogy ott az elhálás Zsigmond 
és Henrtetta között, akik akkor harmadik napja ismerték 
egymást, valóságosan megtörtént. 

Házassági szerződés alapján jött Magyarországra 
1521-ben Báthory István nádor menyasszonya, mazoviai 
Zsófia hercegnő. A kapcsolat Zsigmond lengyel király 
közvetítésével jött létre; Báthory őt kérte meg arra, hogy 
útját Zsófiához egyengesse. Esküvői szertartás azonban 
Zsófia otthonában nem volt. A szerződést sem maga a 
menyasszony, hanem özvegy anyja és fivérei írták alá. 
Az volt benne, hogy férjét úgy fogja szeretni, tisztelni, és 
úgy engedelmeskedik neki, abogyan szerény törvényes 
feleségek engedelmeskedni és szeretni szoktak. Magyar- 
országon viszont Báthory mindent megtett a házasság- 
kötés ünnepélyessége érdekében. Két nádor özvegyét, 
Kanizsay Dorottyát, aki akkor az ország legelőkelőbb 
asszonya volt, kérte fel az ünnepség megszervezésére. 
Aztán majdnem hiba csúszott a tervébe, mert II. Lajos 
király az övével egyidejűleg akarta tartani a saját lako- 
dalmát V. Károly császár húgával, Habsburg Máriával, és 
ő is Kanizsay Dorottyának szánta a háziasszony tisztét. 
Végül a vőlegények megállapodtak: kéthétnyi időkülönb- 
séggel rendezték meg a király és a nádor lakodalmát. Így 
Kanizsay Dorottya mind a kettőt megtisztelhette. 

Báthory célja a mazoviai házassággal valószínűleg 
az volt, hogy támogatást szerezzen magának a lengyel 
királyságból a 16. század eleji Magyarország éles bel- 
ső pártküzdelmeiben. Nem tudom azonban, mennyit 
tett hozzá Zsófia férje sikereihcz. Mert Báthory István 
kétségtelenül sikeres volt. Mint a köznemességgel és a 
köznemesek törekvéseivel szemben álló arisztokrata párt 
vezére igen nagy szerepet játszott Mohács után Habsburg 
Ferdinánd magyar királlyá választásában. Zsófia pedig 
minden jel szerint beilleszkedett Magyarországon. Az 
udvar legbelső köreihez tartozott. Bizalmi helyzetét 
jól érzékelteti az a tény, hogy 1527-ben a trónörökös, 

Miksa főherceg keresztanyja lett, majd Báthory 1530-ban 
bekövetkezett halála után a király az ő kezén hagyta 
férje dús javait. Mazoviai Zsófia érthető módon nem 
ment haza a lengyel királyságba. Anna nevű lányával 
együtt itt maradt, majd magyar emberrel, a néhai nádor 
egyik kapitányával, Pekry Lajossal kötött második há- 
zasságot. Mazoviai Zsófia második férjét Ferdinánd a 
mágnások közé emelte. Aztán a hercegnő még legalább 
négy magyarországi urat, illetve a családjukat juttatta 
olyan előmenetelhez, hogy a királytól rangemelést kér- 
hettek. 

Itt visszatérek Thurzó Györgyhöz, akitől az előmeneteli 
házasság fogalmát vettem, mert ha a fogalom leírása 
nem tőle származnék, könnyen tekinteném megvetendő, 
az érintett feleket megalázó ügyletnek. Így azonban, 
bár nem akarom Thurzót idealizálni, bizonyos vagyok 
abban, hogy nem kívánt sógora és Lóránttfy megnevezés 
nélkül hagyott lánya között méltánytalan kapcsolatot 
létrehozni. Az érzelmekről szóló szövegrészben írtam 
Thurzó György és második felesége, Czobor Erzséber 
házasságáról. Thurzót mint a feleségéről gondoskodó 
férj iskolapéldáját mutattam be. Egy másik munka során 
találkoztam vele mint apával. Első házassága után özve- 
gyen több évig egyedül, rokon asszony segítsége nélkül 
gondoskodott két kislányáról. Olyan gazdag és népes 
családban, mint az övé, ez a szokatlan eljárás csak azzal 
magyarázható, hogy szívesen volt egymásra utalt, szoros 
viszonyban a gyerekeivel. Ugyanezt mutatják második 
házassága jól dokumentált cseményei is. Czobor Erzsé- 
bet, aki nyilván ismerte az érzelmeit, gyakran hagyta 
férjére a gyerekeket. Thurzó pedig már nádor volt, ezer 
országos ügyet intéző, elfoglalt ember, amikor játszott a 
gyerekeivel, szeretgette őket. Egyszer, miután kedvencét, 
Borbálát megölelgette, így írt a feleségének: Borisenkát 
az kedvedért megcsókoltam. 

Thurzó Györgyöt kicsit avult fordulattal melegszívű 
embernek nevezném. Elképzelhetetlennek tartom róla, 
hogy olyan házasságot szorgalmazzon, aminek a jó társa- 

dalmi következményeivel szemben az érzelmi oldal eleve 
aggályos lehetett. Ha rendben levőnek találta volna a 
Lórántfty-féle házasságot, bizonyosan rendben is volt a 
kor felfogása szerint. Úgy látszik, az előmenetelt célzó 
házasság a 16-17. századi emberek tapasztalataiban nem 
fenyegetett feltétlenül rossz házasélettel. Ezen a ponton 
van egy lélektani csomó. Mai, modern korunkban az a 
nagy probléma, hogy a szerelemre alapozott kapcsola- 
tok igen nagy hányada miért bomlik fel, és — ami nem 
egészen ugyanaz - a házasságok több mint kétharmada 
miért végződik válással. Pszichológusok, valamint más 
szakemberek tömegei foglalkoznak vele. Egyelőre ered- 
ménytelenül. A régieknél viszont éppen ellenkezőleg, 
azt kellene megvizsgálni, miért alakulhatott a szerelem 
teljes kizárásával létrehozott házasságok ismeretlen ará- 
nyú része jó, meghitt kapcsolattá. A magyarázatra van 
sok, a történész saját tapasztalataitól és beállítottságá- 
tól tüggő közhely, de valóságosan szerintem nem lehet 
megtalálni. 

Nem lehet megtalálni a szerelem okát sem. Nem mint- 
ha a szerelem tüneteiről nem lehetne a forrásokban olvas- 
ni. De talán helyesebb az a fogalmazás, hogy bizonyos 
gesztusokat én a szerelem tünetének tartok. Mások, akár 
történészek, akár laikusok, esetleg semmit nem látnak 
bennük. Szerintem szórt és különböző emberektől szár- 
mazó adatokból a szerelmi házasságot az első eljegyzéstől 
a sokgyerekes többedik házasságig meg lehet rajzolni. 
Kezdődhet a sor Telegdy Kata és Várday Pál röviden 
már vázolt titkos eljegyzésével, következik aztán Révay 
András, aki arról hagyott adatot, hogy 1594 júliusá- 
ban, a tizcnöt éves háború egyik legnagyobb csatájából, 
Párkányból virágcsokrot küldött a menyasszonyának. 
A házasság elején lévő szerelemről tudósít egy fiatalasz- 
szony, Jakusich András felesége. Azt kérte az ország- 
gyűlésen tartózkodó apjától, hozzanak olyan törvényt, 
aminek az értelmében a férjeknek az esküvő után két 
évig nem kell elmenniük otthonról. Majd jön az első há- 
zasság előrehaladottabb szakaszában Batthyány Fercnc. 

Öt gyerekük volt, és több mint tíz éve voltak házasok, 
amikor megírta a feleségének, Poppel Évának, hogy egy 
nappal a tervezettnél később megy haza, és így zárta a 
levelet: Csókolom a kisujjadat. A végén álljon Zrínyi 
Kata adata, aki negyvenévesen, mint tíz, két házasság- 
ból született gyerek anyja, második térje, Forgách Imre 
egyik rövid távolléte közben, házasságuk tizedik évében 
ezt írta neki: Továbbá szerelmes szívem, én édes uram, 
kegyelmedet kérem, hogy ba kegyelmed engemi szeret, 
ne késsék kegyelmed, banem siessen kegyelmed haza. 

Szerelmi házasság teljes története elejétől végéig azon- 
ban vagy nem maradt fenn, vagy éppen olyan bizony- 
talan, mint maga a szerelem. Ha a szerelemnek nincs 
tudományos meghatározása, márpedig nincsen, nem 
szerencsés a kívülálló történésznek a régieknél szerelmet 
diagnosztizálnia. Egyetlen szerelmi házasságról mégis 
írok, mert egész történetét ennek sem ismerem ugyan, 
de a megítélését vitathatatlannak tartom. A tőszereplő 
Pálffy Katalin, aki 1542 és 1616 között élt, és egyoldalú 
szerelemből ment hozzá a második férjéhez. Negyvenéves 
múlt, amikor első férje, Krusich János meghalt. A halál- 
eset előtt Pálffy Kata minden valószínűség szerint Ismerte 
jövendő második férjét, Illésházy Istvánt, mert Illésházy 
első felesége Kata elég közeli rokona volt. Nem hiszem 
azonban, hogy bármi lett volna közöttük; mind Páltfy 
Katát, mind Illésházyt szigorú gondolkozású embernek 
ismertem meg. Kata igen gazdagon lett özvegy. Hat vár 
és hatalmas uradalmak voltak a kezén, mert első férje 
után a vagyon nagy része magszakadás révén visszaszállt 
volna a koronára, de Krusich -— a kincstárnak nyújtott 
hatalmas kölcsön fejében — elérte II. Rudolfnál, hogy 
halála után felesége és lánya tovább birtokolhasson. 
A lány, Krusich Ilona, akinek Balassi Bálint is udvarolt, 
a Habsburg-udvarban bennfentes krajnai arisztokrata 
Dictrichstein családba házasodott. 

Illésházy ugyanekkor ugyancsak nem régen ugyancsak 
özvegy volt, egykori katona és aktív tanácsos a magyar 
kamaránál. Legmagasabb katonai rangjában Léván és 

Győrben ötven katona felett parancsnokolt. Kamarai ta- 
nácsosnak, ahogyan 1587-ben nyert rangemelő diplomája 
írta, éltesebb korában nevezték ki. Öt évvel a rangemelés 
előtt tartotta Pálffy Katával az esküvőt. Az esküvő után 
azonnal megkapta, felesége vejével megosztva, Liptó 
megyének a nagyságos Krusicb János úr balála miatt 
betöltetlen főispánságát. Aztán ugyancsak Krusich halála 
miatt volt üresedésben, ahogyan a diploma le 15 írja, a 
királyi udvarmcsterség és a vele járó királyi tanácsosság 
tiszte, amit Illésházy István 1587-ben kapott meg. Ugyan- 
akkor jutott a rangemeléshez. Az utóbbi nem feltételezte 
a vakanciát, mert a főrend tagjainak száma nem volt 
meghatározott. Nehéz azonban nem észrevenni Krusich 
János említését mind a rangemelő diplomában, mind a 
főispánságot adományozóban. Ahogyan a dúsgazdag és 
előkelő Pálffy Kata első férje helyére állította Illésházy 
Istvánt, úgy ruházta Krusich János hivatalos társadalmi 
tekintélyét Illésházyra II. Rudolf. 

Ezekre az uralkodói gesztusokra számítani lehetett; 
arisztokrata asszonyok második vagy harmadik térjeit 
az uralkodók nem szokták az országos hivatalok nélküli 
nemesek sorában hagyni. Illésházy Istvánnak minden- 
képpen érdemes volt elvennie Pálffy Katát. Páltfy Kata 
Illésházy István melletti döntésére viszont nincs racio- 
nális magyarázat. Az asszonynak a meglévők felett már 
sem anyagi, sem társadalmi tőkére nem volt szüksége. 
Illésházytól nem is kaphatott volna. Saját személyében 
igen nagy társadalmi tekintélyt élvezett. Pálffy Kata- 
lint a Bazin és Szentgyörgy úrnője néven címezték, a 
protestánsok leghatalmasabb pártfogói közé tartozott, 
fivére ekkortájt vette el minden uralkodók bankárának 
unokahúgát, Fugger Máriát, vejének az apja császárok 
nevelője volt. És Illésházyról mint férjről majd kiderül, 
hogy igen jó birtokigazgató, de ilyen munkára rengeteg 
szakember tudását meg lehetett volna venni. Végül, bár 
Pálfty Kata negyven felett már közeledett ahhoz a korhoz, 
amikor özvegyek nem feltétlenül mentek újra térjhez, ha 
második férjre vágyott, bizonyosan sok kérő között válo- 

gathatott volna. Nem egy öregedő volt katona, közepes 
státusú hivatalnok volt az egyetlen lehetősége. 

Illésházy Istvánnak egy vitathatatlan jó képessége volt: 
nagy meggyőző erővel tudta saját sérelmeit és a másokat 
érő méltánytalanságokat tematizálni. Ez a képessége 
sodorta előbb személyes ellentétbe II. Rudolffal, majd 
ez vitte lengyelországi emigrációba, bár az uralkodó 
fivérével, a jövendő király Mátyás főherceggel Illésházy 
jó viszonyban maradt. Végül csatlakozott Bocskai István 
felkeléséhez. A békekötési feltételek egyik ftogalmazója 
és a béketárgyalások vezetője lett. Károlyi Árpád, a 
16—17. századi magyar történelem nagy hatású szakértője 
feltehetőleg Illésházy és Bocskai, illetve Illésházy és a 
protestantizmus kapcsolata alapján rendkívül művelt, 
széles körben népszerű, evangélikus vallásáért minden- 
re kész embernek írta le Illésházy Istvánt. Ötvös Péter 
újabb, minuciózus pontosságú kutatásai azonban más 
credményre jutottak. Illésházy olvasmányai, feleségével 
folytatott levelezése, illetve az emigrációhoz vezető ma- 
gatartása nem vall különösen nagyvonalú egyéniségre, 
állapította meg Ötvös. A legnagyobb mértékben egyet- 
értek vele. 

Férj és feleség kapcsolatáról az emigrációt közvetlenül 
megelőző időből és az emigrációból maradt különösen 
sok adat. Illésházy István végtelenül hosszú, minden 
teendő minden részletét közlő, ünnepélyes hangú levele- 
ket írt Pálffy Katalinnak. Érzelemről nincs szó bennük. 
Ez még következhetnék a házaspár akkori életkorából; 
sok ideje együtt élő házastársaknak már nem kell az 
érzelmeiket bizonygatniuk. Nincs azonban a levelekben 
semmi kedvesség vagy játékosság sem. Súlyos szavak, 
bibliai alakok, Isten akarata népcsíti be a szövegeket 
Illésházy oldalán. Érthető, lehetne gondolni, hiszen a 
levelek emigrációban születtek. De bizonyos prágai szőr- 
nadrágról azért ír a nagyúr, mert — felesége tudhatná — 
csak hosszú nadrágot hord. Vagy kiderül, hogy szereti a 
szentgyörgyi bort, a neki küldendő bor fajtájára pontos 
utasítást ad, mert nem minden fajta utaztatható jól. A ló 

vagy a kocsi is legyen megfelelő, és Illésházy megszabja, 
ki, mikor, hogyan vigyen levelet a postára. Ha Illésházy 
István kényelméről volt szó, bőven került profán szöveg 
az egyébként magasztos hangú levelekbe. 

Pálfty Katát a levelek hangneme nem zavarta. Első 
szóra ugrott, utazott; Illésházy minden óhaját teljesí- 
tette. Mivel férje úgy akarta, személyesen járt el olyan 
ügyekben, amilyeneket minden gazdag nő szolgaele- 
mcekre bízott volna. Soha, semmiben nem igazította 
helyre Illésházy Istvánt. Nem látok más magyarázatot: 
Pálffy Katalin csodálta a fontos embert. Szerelmes volt 
bele. Mindannyian ismerünk kiváló nőket, akik — a kí- 
vülállónak érthetetlen okból -— jelentéktelen embereket 
szeretnek. 

Több, szerintem szerelmi házasságként működő kap- 
csolatot azonban nem írok le. Inkább a kortársaknak a 
szerelemről, illetve a szerelmi házasságról élő felfogását 
vizsgálom, mert azoknak a szakembereknek a véleményér 
osztom, akik szerint a társadalmi mentalitást a társa- 
dalmi tapasztalat alakítja ki. Ebben a konkrét csetben: 
a szerelmi házasságok tényei alakították ki a szerelmi 
házasság megítélését. A megítélés irodalmi művekben 
szereplő példáit nem vonom be. Nem tudom ugyanis 
őket személyekhez kötni. 

Első helyen cgy jobbágyi párt, a Bevezetésben már 
nyomatékosan említett özvegy Fekete Jánosnét és Botka 
Molnár Mátyást, illetve az ő házasságuk tanulságát 
mutatom be. Feketenéékről van a legmeggyőzőbb for- 
rásom. Nemcsak ők maguk állították, hogy szerelmesek 
egymásba, nem is én mondom ezt róluk, hanem hatóság, 
mégpedig hozzáértő hatóság állapította meg. A hatóság 
beavatkozására azért került sor, mert Feketéné és Botka 
Molnár össze akart házasodni, de igen nagy volt kö- 
zöttük a korkülönbség. A férfi, aki az esetét fenntartó 
első forrásban mint ifjacska szerepel, nem lehetett több 
tizennyolcnál, mert tizennyolc éves koruktól kezdve a 
húkról mint legényekről, nem mint fiúcskákról beszél- 
tek a kortársak. Feketénéről pedig az derül ki, hogy 

harminckét évvel korábban ment először térjhez. Vagyis 
— ha akkor a szokásnak megfelelően tizenhat, tizennyolc 
éves volt — a Molnárral kialakult kapcsolat idején ötven 
körül lehetett. 

Először az asszony lakóhelyén, Sárospatakon jelent- 
keztek esküvőre. Miután ott elutasították őket, 1634-ben 
az illetékes felsőbb tórumhoz, a zempléni református 
egyházmegye lelkészeinek gyűléséhez fordultak. A nagy 
korkülönbség miatt attól sem kaptak a házasságra en- 
gedélyt. Feketéné és Molnár azonban nem tett le eredeti 
szándékáról. Aztán valamikor, nem ismerjük a pontos 
körülményeket, meg is kapták az egyházi hozzájárulást, 
ami abból látszik, hogy 1636-ban már ez került be az 
egyházmegye jegyzőkönyvébe: Pataki Feketénét Botka 
Molnár Mátyás elvette. Közben a hú megemberesedett: 
1636-ban már mint legényről szól róla a jegyzőkönyv. 
Nem a férfi korosodása miatt kapták azonban meg a 
házassági engedélyt. Nem lett volna logikus, hiszen 
ugyanannyival lett idősebb az asszony 15. Egy második 
rövid feljegyzésből világos az engedély megadásának 
oka. Sok esztendeje, hogy egymást várják, áll a szikár 
szövegben, valamint: agy köztök az szeretet. Végül a 
bejegyzés alkalmával így intették az új házasokat: az 
elébbi szeretetben úgy megmaradjanak, bogy az eklé- 
zsiát soha ne búsítsák, vagyis ne jöjjenek vissza válási 
keresettel. 

Az idős asszony és a fiatal fiú a történeti szociológiában 
jól ismert jelenség. Ez a férfiak érdekházasságának talán 
legtöbbször használt képlete. Anyagi érdekből vett el sok 
hatal ember özvegy öregasszonyt, mert legegyszerűbben 
így juthatott műhelyhez vagy más természetű vagyonhoz, 
írják. A Feketéné — Botka Mátyás páros ebbe a képletbe 
ragyogóan beleillenék. Fekete nevű molnárt nem találtam 
ugyan Patakon, de kétségtelenül sok molnár működött 
ott, és kevés összeírás maradt fenn Sárospatakról. Va- 
gyis nem lenne nehéz feltételezni, hogy Feketéné mint 
malomtulajdonos maradt özvegyen, Botka pedig, aki 
már a férj életében náluk dolgozhatott iparoslegényként, 

megragadta az alkalmat, vagy — még élesebben fogalmaz- 
va — kihasználta az özvegy szorongatott helyzetét. 

Itt azonban, Feketéné és Botka Mátyás kapcsolatá- 
nak magyarázatában, nem kell modern szakirodalmi 
értelmezésre hagyatkozni. Autenrikus kortársaktól van 
magyarázat. Botkáék ügyét református lelkészek gyűlése 
tárgyalta. Olyan emberek véleményét ismerjük tehát, akik 
maguk is házasságban éltek; saját tapasztalatból tudták, 
hogyan, milyen okokból jönnek lérre házasságok. Emellert 
ismertek sok idegen házassági kapcsolatot. A lelkészeknek 
a hívek - akarva-akaratlanul — bepillantást engedtek a 
legbensőbb titkaikba. Különösen áll a tájékozottság ténye 
a lelkészek egyházi bíróságként működő gyűlésére. Kevés 
olyan emberi magatartás, illetve érzelem volt, amit az 
egybegyűlt papok nem ismertek. 

A tárgyalások részleteit, a tanúvallomásokat és ha- 
sonlókat rendszerint nem jegyezték fel. Két mondatnál 
többet a házassági perekről ritkán írtak be az egyház- 
megyei jegyzőkönyvbe. Egyik tartalmazta a tényállást, 
másik a lelkészek döntését. Így lett Feketéné és Botka 
bonyolult történetéből is az első bejegyzésben csak egy, 
a másodikban két mondat. Igaz, a tényálláshoz nem 
kellett sok magyarázat. A nagy életkori különbség miatt 
a sárospataki lelkész, majd első döntésével a lelkészek 
gyűlése jogosan járt el, amikor az öreg asszony és a fiatal 
férfi esküvői kérését elutasította. A nagy korkülönbség 
tényét egyébként Feketéné és Botka nem tagadta. 

Nagy köztök az szeretet, volt a házasság engedélyezé- 
sének oka. Mivel pedig maguk a lelkészek, akik az egész 
Felső-Tisza-vidékre kiterjedő egyházmegye különböző 
falvaiban lakrak, nemigen tehettek a legény és az asz- 
szony magatartásáról saját megfigyeléseket, nem tartom 
valószínűnek, hogy a szeretet jelenlétét közöttük ők diag- 
nosztizálták volna. A szerelmet mint az ügyben döntő 
tényezőt alighanem Botkáék vonták be, amin tényszerűen 
azt értem, hogy ők kezdtek a lelkészek előtt szerelemről 
beszélni. Kölcsönös szeretettel indokolhatták ragaszko- 
dásukat egymáshoz, vagy talán azzal magyarázták azt, 

hogy miért zavarják ismételten az egyházi hatóságot. 
Felteszem továbbá, hogy a szerelem bizonyítására tanú- 
kat kellett állítaniuk. Ha így volt, a kérelmező pár és a 
lelkészek a tanúskodó ismerősökkel együtt beszéltek a 
házasságra okot adó szeretetről. 

Feltételezések nélkül csak az bizonyos, hogy a hívek 
és a lelkészek a szerelem togalmát nem csak ismerték, 
de igen nagy értéket tulajdonítottak neki. A lelkészek 
fölébe helyezték egyrészt egyházuk egyik alapvető előírá- 
sának, a nagy korkülönbség tiltásának, másrészt a sze- 
relmet tekintették a házasság összetartó erejének. Azért 
intették a feleket az eljárás végén, hogy a szeretetben 
megmaradjanak. 

Hasonló értelmű szerelemről vannak más források is. 
Kiderül belőlük, hogy a szerelem mindent elsöprő erejére 
hivatkozás nem mindig működött. Jobbágyi környezet- 
ben bizonyos Ilona nevű asszony és Fordos György esete a 
példa. Paráznaság vádjával kerültek 1622-ben úriszék elé. 
Nem tagadtak, és előadták a bűvösnek szánt mentséget: 
mi szerettük egymást, azért cselekedtük. A körülmények 
azonban ellenük szóltak. A bíróság a szeretet tényét nem 
vitatta, de minősítette. Tisztátalan Ionáék szerelme, 
állapították meg, mert semmi nem tartotta volna vissza 
őket a házasságtól. Isten szerént való bázasság szerént 
is bozzámebetett volna Ilona Fordoshoz, volt a vélemé- 
nyük, és a párt pellengérre, vesszőzésre, a birtokról való 
kiverésre, visszatérésük esetén fejvesztésre ítélték. 

Arisztokrata környezetben a szerelem valódi vagy 
vélt hatalmára, illetve ilyen természetű használatára 
II. Rákóczi György és Báthory Zsófia házassága körül I. 
Rákóczi György adott beszédes példát. Ez az adat erdé- 
lyinek tűnik, mivel azonban I. Rákóczi György a királyi 
Magyarországon élt harminchét éves koráig, erdélyi 
fejedelemsége előtt a királyságbeli arisztokrata társaság 
ünnepelt tagja volt, használhatónak ítélem, mert ottani 
mentalitást tükröz. Rákóczi akkor kezdett fia végzetes 
szerelméről beszélni, amikor sikerült Báthory Zsófia 
kezét megszereznie neki. A lány a hatalmas Báthory- 

dinasztia utolsó tagja volt. A lánykérésnél számított óri- 
ási vagyona; I. Rákóczi Györgyöt mindenki mint nagy 
vagyongyűjtőt ismerte. Még fontosabb, minden pénznél 
értékesebb volt Báthory Zsófia személye. Zsófia őseit 
az Árpád-házi királyok koráig lehetett visszakövetni; 
Rákócziéknál a vőlegény nagyapja, az egri várkapitány 
Rákóczi Zsigmond kapott 1588-ban főrendiséget, majd 
ült alig egy évig az erdélyi trónon. Mellesleg: egy Báthory 
mondatta le. A Báthory-fejedelmek egy időben, évtize- 
dekig azt csináltak Erdélyben, amit akartak. És — ez volt 
a dicsőség teteje — egy Báthory, Báthory István tíz éven 
át a lengyel nagyhatalom királya volt. A fiatal Rákóczi 
György és Báthory Zsófia házassága királyi dinasztiához 
kapcsolta az új-előkelő Rákóczi-családot. 

Mindczzel a rendkívül előnyös körülménnyel szemben 
óriási hátrányként hatott az, hogy Báthory Zsófia a Bá- 
thoryak katolikus ágához tartozott. Hívő katolikusként 
nevelték, míg Erdélyben Bethlen Gábor uralkodása óta a 
kálvinizmus számított államvallásnak, és a fejedelemség, 
ha a külföld foglalkozott vele egyáltalán, a protestáns 
európai politika részének tűnt. Talán még lényegesebb 
tényező volt az, hogy a fejedelemség vezető politikusi gar- 
nitúrája, valamint a közvéleményt befolyásoló értelmiség 
a református vallást követte. A kiáltóan katolikus há- 
zasság tárgyalásainak magyarázataképpen nem lehetett 
előttük pénzről, vagyonról, a menyasszony kiváló őseiről 
beszélni. Valószínűleg I. Rákóczi György örlete volt, hogy 
a fiatalok végzetesen beleszerettek egymásba. A szülők 
kénytelenek házassági szándékukba beletörődni. 

Az államérdek felett álló szerelem mint a közvélemény 
megnyerésének vagy megnyugtatásának cszköze egyben 
bizonyíték arra, hogy a 16-17. század kortársai a szere- 
lemnek nagy erőt tulajdonítottak, és a szerclmi házas- 
ságot mint természetes jelenséget kezelték. Rákócziék 
csetének adatai ugyanazt mondják, mint azok, amelyek- 
ről Botka Molnárék hagytak forrást: a szerelem érték, a 
mindennél fontosabb házasság alapja lchet. 

A kétféle összeköttetés, az előmenctelt célzó házasság 

és a szerelmi házasság mennyiségi arányairól még csak 
becslést sem lehet felállítani. A hagyományos felfogás 
szerint a régieknél általános az első volt, a család által 
létrehozott, az egyének szempontjait figyelmen kívül 
hagyó, stratégiai házasság. A stratégia irányítója a kor- 
látlan hatalmú apa, aki bonyolult társadalmi játékban 
mint egy kártyát használja a lányát. A másik oldalról, a 
fiús apáról nem szól a fáma. Ez a kép a régies gazdálkodó 
ember-felfogással készült, eléggé logikus elemekből épül 
fel, és könnyű megérteni, úgyhogy nyilván hosszú életű 
marad. Még sokáig fogják ismételgetni, bár tényekre 
irányuló kutatás nincs mögötte. Mítoszok, nem tények 
állnak a kora újkori család fullasztó légköréről szóló 
értekezésekben, írta le újabban, majdnem húsz évvel 
ezelőtt egy nagy kutatási munkálat vezetője, Jürgen 
Schlumbohm, és czt a felfogást követik mind többen. 
Összefügg azzal a nagy szemléletváltozással, ha úgy 
tetszik paradigmaváltással, amiről a Bevezetés egyik 
részében írtam. Vannak azonban olyan szakemberek 
is, akik egyszerűen tévesnek tekintik a régimódi ered- 
ményeket. A kora újkor egyik szakértője, az amerikai 
Steven Özment nemrég adott ki értekezést a tévedések 
historiográfiájáról. A címe nyilván szándékosan sokkolja 
az clnyomó családot valló kutatókat: Az ősök. A szerető 
család a régi Európában. 

Ha mindezt a házasságra és az én itteni eredményeimre 
fordítom, nyilvánvaló, hogy volt a család által manipulált, 
stratégiai házasság; Thurzó György pontosan azt írta le. 
Ott volt azonban az ellenpont is: Thurzó saját házassága. 
Tágabb értelemben és Schlumbohmék eredményeit is 
figyelembe véve úgy kell fogalmazni, hogy a kora újkori 
család gondoskodott a tagjairól, s nem a tagjait leigázó 
szörnyként működött. Ezt a tulajdonságát a házasságról 
szólva nem tudom leírni, mert nincsenek rá megtele- 
lő források. Nem maradtak fenn leírt beszélgetések, 
amelyekből értesülnénk róla, milyen meggondolásokból 
hoznak létre házasságokat. Egy másik munka során vi- 
szont, a gyerekekről szóló és már többször hivatkozott 

kutatásokban a gondoskodás-motívum nagyon élénken 
kivehető volt. A gondoskodást tekintették normának. És 
itt kapcsolódik a gyerekek ügye a házasságéhoz. Ahogyan 
a 16—17. század kortársai számára a gyerekek gondozása 
volt norma, azt tekintették természetesnek, úgy volt ter- 
mészetes norma a házastárs iránti szeretet. Nem tudjuk, 
mennyien éltek szemben a normákkal. Mert éltek a kor 
Európájában, Magyarországon is, rémes, a gyerekeiket 
és a házastársukat megalázó emberek, de bizonyosan 
nem a gyerek kiszolgáltatása és a házastárs megalázása 
volt a főszabály. 

III. BEFEJEZÉS 
- A TÉRRŐL ÉS A KÜLÖNBSÉGEKRŐL 


Urak és parasztok házassága, házassági szokásai vagy a 
házasságról alkotott felfogásuk között nem mutatkoztak 
érdemi különbségek. Hiba lenne azonban mindennek 
alapján arra következtetni, hogy az élet más területein 
sem voltak igen lényeges eltéréseik. Mert a házasságon 
kívül minden korban, így a 16-17. században is még 
nagyon sok más körülmény járult hozzá az ember hely- 
zetének meghatározásához. Az érintettek nyilván tudták, 
mit tekintenek saját szempontjukból fontosnak. Az érté- 
kelésekben nagy egyéni eltérések lehettek. Mivel azonban 
a régmúlt alakjait már nem lehet megkérdezni, a kutatón 
áll, mit választ ki, milyen adatokat tekint jellemzőnek. 
A múlt képe voltaképpen a történész beállítottságától, 
az élettel szemben támasztott igényeitől függ. 

Engem jóformán azóta, amióta ebben a korszakban 
kutatok, azaz jó néhány évtizede, az emberek rendel- 
kezésére álló lakótér egyenetlen elosztásának jelensége 
toglalkoztat. Mindig ís nagy társadalmi igazságtalan- 
ságot éreztem mögötte. Mert voltak várak, és voltak 
kunyhók. Nem nehéz elképzelni, mennyivel könnyebb 
házasságot tenntartani, másokkal együtt élni ott, ahol 
az ember időnként magára csukhatja az ajtót, mint ott, 
ahol mindenki mindig egy helyiségben szorong. Meny- 
nyivel könnyebb nem alkalmazkodni, mint örökké azt 
lesni, nem zavarok-e a magatartásommal valakit, vagy 
nem zavarnak-c mások engem. Esetleg csak egyszerűen: 
mennyivel kellemesebb szép kilátású, tágas teremben lak- 
ni, mint valami taluvégi házacska kamrájából szemlélni 
a világot. A kétféle helyzetnek nyilván vannak az egyé- 

niség alakulásában következményei. Vagy a kényszerű 
ütköződés, vagy az ütköződés elkerülésének lehetősége 
bizonyosan erősíti az ember én-tudatát. Nem tudom, 
melyik előnyösebb hatású, de kétségtelennek tartom, 
erre vannak 15 pszichológiai elméletek, hogy zsűfolt- 
ságban, illetve tágas térben különbözőképpen működik 
az egyén. 

Most azonban, amint meggondolásaim 16-17. századi 
vetületének leírásához fogtam, rájöttem, hogy erről a tár- 
sadalmi igazságtalanságról nem lehet korszakspecitikusan 
írni. Ma éppen úgy tapasztalható, mint a 16—17. század- 
ban. Egyetlen példával, egy ispotállyal, ami kórház, 
szegényház, öregotthon volt, érzékeltetem az akkori és 
a mostani viszonyok hasonlóságát. Sokáig őriztem azt 
az adatot, ami szerint a sátoraljai Borsiszeren volt ispo- 
tály két szobájában 1638 körül xyolc szegény persona 
szokott lakni. Nyolc egymásnak idegen, szegény ember 
zsúfolódott ott össze, miközben az uraság családja tágas 
kastélyokban lakott, írtam volna, de idejében eszembe 
jutott, hogy a négyágyas szoba mai kórházakban és 
ingyenes felvételt biztosító öregotthonokban is álta- 
lános, ha vannak egyáltalán ingyenes öregotthonok. 


22. kép. Id. J. Bruegel: Az uraság látogatása 

Nem tudtam viszont, gazdag egyének tartanak-e fenn 
betegeknek és szegényeknek ingyenes menecdékeket. 
A kérdés azért merül fel, mert a borsiszeri ispotályt, 
ahogyan a nagybirtokokon volt ispotályokat általában, 
az uraság tartotta fenn. Utánanéztem a mában. Nem 
találtam nagyvállalatok honlapjain az ispotálynak meg- 
felelő üzemi intézményről szóló adatot. És nem találtam, 
bár sokat kerestem, gazdagok által fenntartott ingyencs 
menedékhelyet. 

Úgy tudom továbbá, ha valakinek ma sikerül bekerül- 
nie elviselhető térítés ellenében működtetett öregotthon- 
ba, anvagi juttatás nem jár neki. A borsiszeri ispotály 
lakói ezzel szemben - az ellátás ingyenessége mellett — a 
borsi kastélyból kaptak valamilyen címen pénzt. És Borsi 
szép lakást biztosított ugyan az uraságnak, de egyik 
hely sem volt az ispotálynál minőségileg gazdagabb, 
mint amennyivel gazdagabb egy ingyenes mai öregott- 
honnál, esetleg hajléktalanszállásnál sok, újabban épült 
pompázatos nagy villa. Egy 2006-ban végzett, államilag 
támogatott kutatás eredménye szerint a magyarországi 
lakosság 35 százalékának nincs semmilyen mcgtaka- 
rítása. 2008. január elsejétől a minimálbér 69 000 fo- 
rint. Tavaly az ország második leggazdagabb embere 
30000000000 forint éves jövedelemre tett szert; egy év 
alatt megduplázta a vagyonát. A társadalmi igazságtalan- 
ság formái a kapitalizmus viszonyai között mások, mint 
a teudalizmus idején, de semmivel nem lettek kisebbek. 
Itt közbevetőleg talán nem felesleges arra emlékeztetni az 
olvasót, hogy mind a feudalizmus, mind a kapitalizmus 
alakulásának időbelileg és földrajzilag soktéle szakasza 
volt. Én itt az egyiknél a 16-17. századíról, a másiknál 
az 1990-es évek óta alakulóról, mindkettő esetében a 
magyarországiról írok. 

Ner társadalomkritika azonban a cél. Nem megyek 
bele tehát abba a problémába, mit nyújt a társadalom- 
nak egy kapitalista gazdag, mit egy feudális úr. Ez is 
megítélés kérdése. Nézhetem a köz javára ténylegesen 
kifizetett pénzt, és nézhetem a közvetett hatást. Az első 

csetben vezetnek a feudálisok, a másodikban körülbelül 
1:I az credmény. Mert a 16—17. századi nagybirtokos a 
birtokát, a rendszerint résztulajdonos mai nagytőkés 
pedig a vállalatot, ahol a társadalom ellenkező végén 
élő emberek dolgoznak, megszervezte, megszervezi. Igen 
nagy különbségnek a kéttéle rendszer között azt látom, 
hogy a régieknél a különböző társadalmi egységekhez 
tartozó személyek, az úr és a jobbágy összeköttetése em- 
beri kapcsolatokon alapult és az úr alapvető létteltétele 
volt, míg a moderneknél az ember nélkülözhető, illetve 
az. emberi tényező csak a társadalmi piramis legtetején 
és szűk feladatkörre esően játszik szerepet. 

Egy 16. századi mágnásasszony, ugyanúgy az akkori 
nagyúr, bizonyos feladatokat maga körül nem tudott 
ellátni, vagy annyira idegenek voltak tőle feladatok, hogy 
nem is kísérletezett velük. Erre a tudatállapotra való- 
színűleg akaratlanul, de a források információi szerint 
jól érzékelhetően ránevelték az előkelőket. Születésétől 
kezdve minden gyereknek külön személyzete volt. Míg 
a kicsinyek járni nem kezdtek, állandóan ölben vitte 
őket a várban ide-oda, sokszor a szabadban levegőzni a 
pesztra, aki nem csak lány, fiú is lehetett. Amikor pedig 
elindultak, ugyanezek a személyek, később a nevelők 
mindenhova követték őket, rendszerint egy szobában 
aludtak velük. A kis mágnáslány és a mágnás kisfiú 
mindent készen kapott, mindent megcsináltak neki. 
Ma azt mondanánk, mindent megcsináltak helyette, 
ők azonban feltehetőleg nem maguk helyettesítésének, 
hanem a szolgaclemek természetes tunkciójának tekin- 
tették az ilyenfajta szolgálatot. Ugyanakkor tudták, 
cleinte a szüleik, aztán maguk a felnőtt arisztokraták, 
hogy csak a legmegbízhatóbb személyeket fogadhatják 
be ennyire szorosan. 

A felelős választáshoz sok embert kellett ismerni, és a 
nagybirtokosok sok embert ismertek. Ismerték a jobbá- 
gyaikat, jóllehet ezerszám éltek férfiak, nők és gyerekek a 
birtokaikon. Hasonlóról mai nagyvállalatok vezetőinek 
beszámolói nem szólnak. A mai gazdagok egyszerűen 

megveszik a munkaerőt, megveszik a szolgáltatásokat. 
Újabban, a technika fejlődése, az elektronika az élet egyre 
több területén egyenesen feleslegessé teszi a személyes 
érintkezést a rendszergazdák és a felhasználók között. 
Ez lényegesen egyszerűbb helyzet, mint amilyenben a 
16—17. századiak jól eligazodtak. Igaz, itt is működött 
a helyettesítés: gazdatisztek közvetítettek úr és jobbágy 
között. Sok olyan uraságról tudunk azonban, nőkről 
és férttakról egyaránt, akik személyesen ellenőrizték a 
jobbágyösszeírásokat, és személyesen hoztak a jobbágyok 
ügveiben döntéseket. Ugyanez a kapcsolat a másik oldal- 
ról: a jobbágyok ismerték az uraságot. Bevett magatartás- 
forma volt az, hogy ha levelet írtak az úrnak — rendszerint 
valami panaszt közlendő -, érdeklődjenek a nagyságos 
úrnő és a nagyságos úrfi, a nagyságos kisasszony jóléte 
iránt, elmenjenek az özveggyé vált úrnőhöz kondoleál- 
ni, ha pedig ők maguk haltak meg, végrendeletükben 
megemlékezzenek a töldesúri családról. 

A földesúr és jobbágy ismeretsége fogalom. A két fél 
társadalmi érintkezésének szerkezetét jelöli. Nem jelenti 
azt, mintha minden földesúr minden jobbágyot ismert 
volna, illetve minden jobbágy ismerte volna az uraságot, 
továbbá az egész családját. Nem jelenti azt sem, mintha 
úr és jobbágy valami nagy társadalmi békében élt volna 
egymás mellett, vagy nagy társadalmi békében éltek 
volna együtt. Nem. A súrlódások napirenden voltak. 
A földesúr folyton többet és mást kívánt, mint amit a 
jobbágy régóta gyakorolt szokás alapján méltányosnak 
tekintett, a jobbágy pedig nyíltan, esetleg társadalmi 
manőver segítségével kitért a szolgáltatások teljesíté- 
se elől. Az ellentét hol a felkelésig menően erős volt, 
hol néhány szóval elintézhető, mégis mindig közös volt 
benne a felek kölcsönös ismeretsége. A jobbágy ponto- 
san tudta, ki az a személy, akivel szemben áll, hogyan 
szokott parancsmegtagadásra reagálni, mit lehet várni 
tőle. Ahogyan fordítva is: az úr tudta, kik a jobbágyai, 
hogyan szokták fogadni az intézkedéseit, mcddig tűrik 
a sérelmeket. 

Összefoglalóan azt lehet mondani az ismeretségre 
alapozott társadalmi érintkezésről, hogy nem engedett 
teret az ellentétek elfajulásának. Mindkét fél tisztában 
volt vele, meddig mehet el. Mivel pedig a társadalmi 
béke megőrzése mind az úr, mind a jobbágy érdekében 
állt, csak kivételesen rossz helyzetfelmérés következté- 
ben robbant ki erőszak. Nem véletlenül lett a nemzeti 
romantika gondolatvilágában éppen a 16—17. század úr és 
jobbágy viszonyának idilli korszaka. Később, nagyjából 
a 18. század elején a társadalmi érintkezés ismeretségre 
alapozott formája a nagybirtokról eltűnt. 

Mindezt azért tartottam fontosnak a házasságról szóló 
szöveg befejezéseként leírni, mert nem szeretném, ha 
az olvasó azt gondolná, hogy a legfőbb dolog körüli 
hasonlóságokkal úr és paraszt romantikus viszonyát 
akartam bemutarni. Mert akármennyi hasonlóság volt 
is az életvezetésükben, a lényeget tekintve szemben álltak 
egymással. Az úr nemcsak lakótérből, hancm az élet min- 
den javából tetszőleges mennyiséget szerzett magának, 
míg a jobbágynak mindenből körülbelül annyi jutott, 
amennyit az úr meghagyott. A sok kívánatos cél között 
a házasság jogáért azonban a jobbágynak még csak 
küzdenie sem kellett. Az úr akkor tudta jól használni, ha 
házas volt. A házasság ilyen módon adódó hasonlóságai 
engem is megleptek. Miután az első rájuk utaló adatok 
más munkáim során véletlenül elém kerültek, lebilincselő 
feladattá vált az egész helyzet felderítése. 

